הבחירות לרשויות המקומיות בישראל (2018)

ממוזער|הפתקים בהם השתמשו הבוחרים: פתק צהוב לבחירת ראש הרשות המקומית, פתק לבן לבחירות רשימה לרשות המקומית
[250px|ממוזער|[נשיא מדינת ישראל|נשיא המדינה ה-10, ראובן ריבלין ורעייתו נחמה, מצביעים בירושלים, בבוקר יום הבחירות לרשויות המקומיות.]]
**[[הבחירות לרשויות המקומיות בישראל]]** התקיימו ב-30 באוקטובר 2018, כ"א בחשוון ה'תשע"ט. עמדו לבחירה מועצות העירייה, מועצות מקומיות, מועצות אזוריות וכן ראשיהן של כל הרשויות המקומיות הללו. במקומות בהם אף לא אחד מן המועמדים לראשות הרשות המקומית עבר את רף 40% מקולותיהם של המצביעים, התקיים שבועיים לאחר מכן, ב-13 בנובמבר 2018 סיבוב שני לבחירה בין שני המועמדים שצברו את מרב הקולות בסיבוב הראשון. במספר רשויות באזור מחוז הדרום נדחו הסבב השני של הבחירות במועד השני בשל ההסלמה בדרום בעקבות פעולת צה"ל בח'אן יונס שבה נהרג סא"ל מחמוד ח'יר א-דין.

בהתאם לחוקי הבחירות לרשויות המקומיות התקיימה בחירה כפולה בעיריות ומועצות מקומיות, ובחירה משולשת במועצות אזוריות – בפתק צהוב לראש הרשות, ובפתק לבן לרשימה למועצת הרשות ובמועצות אזוריות פתק כחול לוועד המקומי. מרבית הרשימות הן רשימות מקומיות, הפעילות במועצה אחת, ומקצתן רשימות מטעם המפלגות הפעילות במישור הארצי ובכנסת. על פי החוק, ראש רשות ומועצת רשות הנבחרים מתחילים לכהן 21 ימים לאחר יום הבחירות.

הבחירות התקיימו ב-251 רשויות מקומיות, בארבע רשויות מקומיות לא התקיימו בחירות: בערים טייבה ובאקה אל-גרבייה ובמועצה המקומית ג'ת לא התקיימו בחירות במועד הרגיל משום שהתקיימו בהן בחירות ב-2015, אולם התקיימו בהן בחירות כשנה לאחר מכן, ב-26 בנובמבר 2019. במועצה המקומית תל מונד לא היו בחירות בשל כהונתה של ועדה קרואה, והתקיימו בה בחירות ב-8 בדצמבר 2020, בהן נבחרה לין קפלן. בנוסף, לא התקיימו בחירות בשתי המועצות המקומיות התעשייתיות נאות חובב ומגדל תפן, שבהן על פי חוק כל חברי המועצה ממונים לתפקידם. רשות מקומית נוספת בה לא התקיימו בחירות היא "מנהלת שירותים אזרחיים" ששטח פעילותה הוא האזרחים הישראלים והנכסים שברשותם שבאזור H-2 שבחברון (שטח היישוב היהודי בחברון), שהוקמה ב-2017 ונערכו בה בחירות ראשונות ב-20 בספטמבר 2022.

ביולי 2018 פרסם שר הפנים, אריה דרעי, את מספר החברים שייבחרו בכל אחת מהמועצות של הרשויות המקומיות בהן יערכו בחירות ב-30 באוקטובר 2018.

בעקבות שינוי בחוק משנת 2014, יום הבחירות לרשויות המקומיות הוא יום שבתון, בדומה לנהוג ביום הבחירות לכנסת.

מערכת הבחירות התאפיינה במספר שיא של נשים שהתמודדו על תפקידים בשלטון המקומי – 68 נשים הגישו מועמדות לראשות הרשות המקומית, לעומת 42 בבחירות הקודמות.[ממוזער|250px|לוח מודעות עם כרזות של מועמדי הבחירות המקומיות, 2018, [לוד]]

בתום מערכת הבחירות עלתה בערוץ הטלוויזיה כאן 11 סדרה דוקומנטרית בשם "המתמודדים" בה עקבה ענת גורן אחרי הקמפיינים בערים ערד, הוד השרון, מעלות-תרשיחא ותל אביב-יפו.
__TOC__

## פנקס הבוחרים
הבוחרים בבחירות היו אזרח ישראל או תושב קבע אשר ביום הבחירות מלאו לו 17 שנים לפחות, דהיינו מי שנולד עד ליום 7 בנובמבר 2001 (כ"א בחשוון ה'תשס"ב). זאת בניגוד לבחירות לכנסת, בהן נתונה הזכות רק לאזרחים ורק מגיל 18 שנים.

כל אדם רשאי להשתתף בבחירות ברשות מקומית אחת בלבד, בה היה רשום 40 ימים לפני הבחירות, ביום 20 בספטמבר 2018. בבחירות אלו יכלו לראשונה להצביע גם אסירים בהצבעה מרחוק.

מספר בעלי זכות הבחירה עמד על 6,653,808 איש. שיעור ההצבעה הארצי עמד על כ-60%, עלייה של 9 אחוזים לעומת הבחירות הקודמות לרשויות המקומיות. 44 היישובים שבהם שיעור ההצבעה היה הגבוה ביותר היו יישובים ערבים ודרוזים. הערים הגדולות בישראל נמצאו בתחתית הרשימה – ירושלים עם 38.6% הצבעה ותל אביב-יפו עם 44.9%.

## היערכויות ברמה הארצית

הבחירות המקומיות עסקו בעיקר בנושאים מקומיים ומרבית הרשימות שהתמודדו היו מקומיות ולא סיעות בת של מפלגות ארציות, אך היו נושאים שמשותפים לרבות מהרשויות המקומיות.

בבחירות אלו השתתפו לראשונה ארבעת היישובים הדרוזיים ברמת הגולן (המועצות המקומיות בוקעאתא, מג'דל שמס, מסעדה ועין קנייא) שנכבשו על ידי ישראל ב-1967 ומאז כיהנו בהם תושבים שקיבלו כתב מינוי. על מנת לאפשר את הבחירות מונו בינואר 2018 מועצות זמניות בארבעת היישובים. לפי החוק תושבי קבע רשאים להתמודד על מקום במועצה אך ראש הרשות חייב להיות אזרח ישראל, אזרחות שרוב הדרוזים ברמת הגולן נמנעו עד היום מלקבל. רוב האוכלוסייה הדרוזית החרימה את הבחירות.

לראשונה התאפשרה הצבעה לרשויות המקומיות בבתי סוהר ובבתי מעצר.

מספר יוזמות ואמנות הועלו במהלך מערכת הבחירות:
* במהלך החודשים לפני הבחירות הועלתה יוזמה אזרחית בתמיכת המשרד להגנת הסביבה, הקוראת לקיים בחירות ירוקות הממעיטות בזיהום סביבתי וחוסכות במשאבים. אילת, שוהם ומועצה אזורית מטה יהודה נענו ליוזמה.
* יוזמות לעידוד התמודדות נשים בבחירות בשל התמודדות מועטה של נשים בבחירות המוניציפליות וקמפיינים לעידוד השתתפות נשים נפתחו לקראת בחירות אלו על ידי הרשות לקידום מעמד האישה תחת הכותרת "תתמודדי" בכיכובה של ליטל שוורץ, על ידי קואליציה של 24 ארגונים תחת הכותרת "מקומיות 2018" ועל ידי "נבחרת" שהקימה יערה ישורון לצד מיזם נבחרות (במקור: לא נבחרות לא בוחרות) הוותיק יותר שמתמקד בשילוב נשים חרדיות בפוליטיקה.
* התנועה לאיכות השלטון הציגה את האמנה למאבק בשחיתות ברשויות המקומיות.
* מיזם 100 ימים של שקיפות קרא למועמדים לראשי רשויות לחשוף את יומניהם.
* החברה להגנת הטבע השיקה אתר אינטרנט הקורא לתושבי הרשויות השונות לפנות למועמדים ביישובם בנושאי איכות הסביבה.

ביולי 2018 ציין שר הפנים אריה דרעי כי הוא מבקש להציב מצלמות בקלפיות כדי למנוע זיופים.

הגשת רשימות המועמדים למועצה ומועמדים לראש הרשות נערכה בימים 26–27 בספטמבר 2018, במסגרתה נרשמו 3,400 רשימות שהן 750 יותר מהכמות שהוגשה בבחירות ב-2013.

## מועצות אזוריות
הבחירות התקיימו ב-55 מועצות אזוריות.

### אל-בטוף

ראש מועצה אזורית אל-בטוף יאסר עומר לא התמודד לבחירה חוזרת. שלושה מועמדים התמודדו על התפקיד אך אף אחד מן המתמודדים לראשות המועצה לא עבר את רף ה-40%, ולכן התקיים סיבוב שני בין חבר המועצה עאהד רחאל (שקיבל 1700 קולות שהם 36.57%) וראש המועצה לשעבר ריאד ח'טיב (1839 קולות שהם 39.57%). סגן ראש המועצה, עטאף אבו חוסין מרומאנה קיבל 1109 קולות שהם 23.86% ולא עלה לסיבוב השני. בסיבוב השני זכה עאהד ראחל עם 59.36% מהקולות. אחוזי ההצבעה במועצה היו 89.98% בסיבוב הראשון ו-88.84% בסיבוב השני.

למועצה נבחרו 8 חברים: 2 מואדי אל-חמאם ורומת אל-הייב, אחד מרומאנה ושלושה מעוזייר.<sup>(10)</sup>

### אל קסום

הבחירות במועצה אזורית אל קסום התקיימו יחד עם שאר המועצות אף על פי שבחירות למועצה התקיימו לראשונה ב-25 באפריל 2017, אז נבחר לראשות המועצה ג'בר אבו כף מאום בטין. לראשות המועצה התמודדו 6 מועמדים מול ראש המועצה המכהן שקיבל בסיבוב הראשון 1534 קולות (32.12% מהקולות): סלאמה אל אטרש ממולדה שהתמודד גם ב-2017 וזכה ב-1,736 קולות (36.35%), ספאלדין אל סייד שזכה ב-854 קולות (17.88%), עבד אל בסט אלצאנע שזכה ב-483 קולות (10.11%), ג'אזי אבוכף שזכה ב-127 קולות (2.66%), חסאן אבו כף שזכה ב-28 קולות (0.59%) ואיוב אבו כף בן ה-26, צעיר המתמודדים על תפקיד ראש רשות בארץ, שזכה ב-14 קולות (0.29%).

אף לא אחד מן המתמודדים עבר את רף ה-40%, לכן התקיים סיבוב שני בו התמודד ראש המועצה המכהן ג'בר אבו כף (32.12%) מול סלאמה אל אטרש (36.35%), שניצח ברוב של 51.75% (2,483 מול 2,315 קולות) וגבר על ראש המועצה המכהן.

### אלונה

ראש המועצה האזורית אלונה, אריה שרון, ניצח את בבי בן יתח ברוב של 625 קולות (55.36%) מול 504 קולות. שני המתמודדים מתגוררים באביאל.

למליאת המועצה נבחרו 9 נציגים, 3 מכל אחד מ-3 יישובי המועצה.<sup>(14)</sup>

### אשכול
גדי ירקוני, אשר נבחר כראש מועצה אזורית אשכול ביוני 2015 בבחירות מיוחדות בגלל היבחרותו של חיים ילין לכנסת, נבחר לתקופת כהונה שנייה ברוב של 55.77% (3,531 קולות). מולו התמודד אפי  ממושב אוהד.

### באר טוביה

דרור שור מביצרון, שכיהן כראש מועצה אזורית באר טוביה מאז שנת 2004, התמודד על תקופת כהונה נוספת והפסיד בהפרש של 88 קולות לקובי אביבי מכפר אחים.

למליאת המועצה נבחרו 22 נציגים, אחד מכל יישוב במועצה, למעט כפר הנוער החקלאי כנות. בין הנבחרים סגן השר וחבר הכנסת לשעבר אלכס גולדפרב שמייצג את אביגדור.<sup>(9)</sup>

### בוסתן אל מרג'
אף לא אחד מן המתמודדים עבר את רף ה-40%, לכן התקיים סיבוב שני בין ראש מועצה אזורית בוסתאן אל-מרג' המכהן, אחמד זועבי מכפר מצר (28.08%, 1,323 קולות) לבין סגן ראש המועצה, עבד אלכרים זועבי מנין (39.91%, 1,880 קולות). עוד התמודד אסמאעיל זועבי. בסיבוב השני זכה עבד אלכרים זועבי ברוב של 2,551 קולות (53.37%) מול 2,229 קולות.

למועצה נבחרו 7 נציגים: 1 מדחי, ו-2 נציגים מאחד מהיישובים האחרים במועצה – נין, כפר מצר וסולם.<sup>(10)</sup>

### בני שמעון
ראש מועצה אזורית בני שמעון סיגל מורן הודיעה על פרישתה מהתפקיד בו החזיקה מאז 2009. לתפקיד נבחר ניר זמיר מקיבוץ להב, לאחר שהשיג רוב של 53.77% (2,647 קולות) מול שגב כהן מבית קמה. עוד הייתה אמורה להתמודד אושרית אל על מתאשור, אך לבסוף פרשה מהמירוץ.

### ברנר
ראש מועצה אזורית ברנר דורון שידלוב, המכהן בתפקיד מאז 2012, היה המתמודד היחיד לראשות המועצה והוכרז כזוכה בבחירות.<sup>(14)</sup>

למועצה נבחרו 15 נציגים: 3 מבית אלעזרי, 2 ממושב בניה, 5 מגבעת ברנר, 1 מגיבתון, 3 מקדרון ונציג אחד שייצגה "אזור עודף" של יישובים קטנים.<sup>(14)</sup>

### גדרות
ראש מועצה אזורית גדרות יוסי קנדלשיין נבחר לתקופת כהונה נוספת ברוב של 48.15% (1,391 קולות). מולו התמודדו רענן לוי וגילן ז'קונט ממושב עשרת.

### גולן

ראש מועצה אזורית גולן אלי מלכה, המכהן בתפקיד מאז 2001, הודיע כי לא יתמודד לכהונה נוספת. התמודדו על התפקיד מיכל רייקין מקדמת צבי, מנהלת תוכנית צוערים לשלטון המקומי לשעבר, מפקד עוצבת הגולן לשעבר אשכול שוקרון מקלע אלון, גל גפני מרמות וחיים רוקח מנוב.

אף לא אחד מן המתמודדים עבר את רף ה-40%, לכן התקיים סיבוב שני בין מיכל רייקין (33.57%) לחיים רוקח (30.43%). בסיבוב השני ניצח חיים רוקח.

### גוש עציון
ראש מועצה אזורית גוש עציון המכהן שלמה נאמן מכרמי צור, שנבחר לתפקיד בבחירות מיוחדות בפברואר 2017, התמודד על תקופת כהונה נוספת. מולו התמודדו משה סוויל מתקוע שהגיע למקום השני בבחירות המיוחדות וירון רוזנטל מכפר עציון המנהל את בית ספר שדה כפר עציון.

אף לא אחד מן המתמודדים עבר את רף ה-40%, לכן התקיים סיבוב שני בין שלמה נאמן (34.22%), לבין משה סוויל (34.07%), בו זכה נאמן בתמיכת 55.79% (4,245 לעומת 3,364 קולות).

### גזר

ראש מועצה אזורית גזר פטר וייס, המכהן בתפקיד מאז 1994, נוצח על ידי רותם ידלין מכרמי יוסף שנתמכה על ידי תנועת מקומי (מפלגת מנהיגות מקומית), עוד התמודדו לתפקיד אורן אבלה ושוקי רגב.

28 נציגים מ-25 יישובים נבחרו למליאת המועצה.<sup>(9)</sup>

### גן רווה

ראש מועצה אזורית גן רווה שלמה אלימלך, המכהן בתפקיד מאז 1991, התמודד על המשרה מול תומר עזריה, כלכלן ממושב גאליה ותא"ל במיל' שלמה שש מהיישוב הקהילתי אירוס.

### דרום השרון
לאחר כהונה של 5 קדנציות, ראש המועצה האזורית דרום השרון מוטי דלג'ו הודיע כי לא יתמודד בבחירות הבאות. על התפקיד התמודדו 4 מועמדים: אושרת גני גונן מנווה ימין, איציק אזרי ממתן, זאב פתאל משדי חמד ואל"ם במילואים דרור רופא מחגור.

אושרת גני גונן נבחרה לתפקיד ברוב של 77.38% שהם 11,480 קולות.

### הגלבוע
עובד נור מעין חרוד איחוד, אשר נבחר ב-2015 בבחירות מיוחדות עקב היבחרותו של קודמו דני עטר כחבר הכנסת, נבחר ברוב של 55.37% לתקופת כהונה נוספת כראש מועצה אזורית הגלבוע. מולו התמודד מוטי כהן.

### הגליל העליון
ראש מועצה אזורית הגליל העליון גיורא זלץ מלהבות הבשן נבחר לקדנציה שנייה בתפקיד ברוב של 85.56%. מולו התמודד גד יעקב, אחיינו של יצחק רבין מההרחבה של קיבוץ מעיין ברוך. לאורך הדרך נראה היה כי גם תא"ל במילואים מאיר (מייקה) מסטאי מההרחבה הקהילתית בקיבוץ שמיר יצטרף למירוץ אך זה הודיע לבסוף שאין בכוונתו להתמודד.

### הגליל התחתון

ראש מועצה אזורית גליל תחתון מוטי דותן המכהן הודיע על פרישה מהתפקיד. על ראשות המועצה התמודדו חמישה: סגן ראש המועצה היוצאת, אשר כהן מגבעת אבני, מושון גבאי משרונה שהתמודד בשתי מערכות הבחירות הקודמות, ניצן פלג משדמות דבורה, אריאל בוקר משדה אילן וחבר המועצה בועז מועלם מארבל.

### הערבה התיכונה
אייל בלום ממושב עידן, המכהן כראש מועצה אזורית הערבה התיכונה מאז 2012, התמודד על תקופת כהונה נוספת וניצח ברוב של 70.86% שהם 1,199 קולות. מולו התמודדו אהרל'ה דבוראי וברק אומגה, שניהם ממושב פארן. בתחילה נפסלה מועמדותו של אומגה כיוון שהגיש את הטפסים ללא תצהיר בחתימת עורך דין אך לאחר שהוכח כי הדבר נעשה עקב הטעיה וטעות של מנהל הבחירות קבע בית המשפט כי מועמדותו תתקבל.

### הר חברון
ראש מועצה אזורית הר חברון יוחאי דמרי מעתניאל נבחר לתקופת כהונה שנייה ברוב של 65.55% (1,939 קולות). מולו התמודדה שוש אדר משמעה.

במליאת המועצה חברים 15 נציגים.

### זבולון
ממוזער|שלט בחירות של דלית ספקטור המועמדת לראשות המועצה האזורית זבולון
ממוזער|שלט תמיכה במועמד איתמר שורקי

ראש המועצה האזורית המכהן, דב ישורון, החליט שלא להתמודד לקדנציה נוספת. התמודדו על ראשות מועצה אזורית זבולון ממלא מקום ראש המועצה, איתמר שורקי מכפר חסידים ב', עמוס נצר מרמת יוחנן ודלית ספקטור מנופית.

אף לא אחד מן המתמודדים עבר את רף ה-40%, לכן התקיים סיבוב שני בין איתמר שורקי (35.97%) ועמוס נצר (39.05%), בו השיג עמוס נצר רוב של 52.96% (3,109 לעומת 2,762 קולות).

### חבל אילות
ד"ר חנן גינת, המשמש כראש מועצה אזורית חבל אילות מאז נבחר בבחירות מיוחדות ביוני 2016, הוכרז כראש המועצה לאחר שהיה המועמד יחיד לתפקיד בבחירות אלו.<sup>(9)</sup>

למליאת המועצה נבחרו 13 נציגים, אחד לכל יישוב, למעט קיבוץ יטבתה המיוצג על ידי 2 נציגים בזכות גודלו היחסי.<sup>(9)</sup>

### חבל יבנה
ראש מועצה אזורית חבל יבנה משה ליבר נבחר לקדנציה שנייה בתפקיד ברוב של 60.10 שהם 1,732 קולות. מולו התמודד אבי פוקס מבני דרום.

### חבל מודיעין
על ראשות מועצה אזורית חבל מודיעין התמודדו ראש המועצה המכהן, שמעון סוסן, שנעצר באפריל 2018, לאחר תלונות שווא שהוגשו נגדו. לאחרונה הודיע המשטרה כי החקירה נסגרה כיוון שלא נמצאה כל עברה ורוני אזרק מבית עריף.

שמעון סוסן נבחר ברוב של 69.10% (7,502 קולות).

### חוף אשקלון
יאיר פרג'ון, המכהן כראש מועצה אזורית חוף אשקלון מאז 2007, התמודד על תקופת כהונה נוספת, אך לא ימשיך בתפקידו מאחר שלא השיג מספיק קולות בסיבוב הראשון. מולו התמודדו דודי סעדה ממושב מבקיעים, עו"ד איתמר רביבו מבאר גנים (התאחד עם רונן ליבנה) ויריב קלרמן מיד מרדכי.

אף מתמודד לא חצה את רף ה-40%, לכן נערך סיבוב שני בו התמודדו איתמר רביבו (39.32%) מול דודי סעדה (28%).

עקב ההסלמה בדרום, החליט שר הפנים לדחות את מועד הבחירות בסיבוב השני לראשות המועצה, אשר התקיימו בסופו של דבר ב-20 בנובמבר ובהן ניצח איתמר רביבו ברוב של 52.57% (4363 לעומת 3,936 קולות).

### חוף הכרמל
[ממוזער|שלטי בחירות לוועד המקומי ולמליאת המועצה ב[עתלית שבמועצה אזורית חוף הכרמל]]

ראש מועצה אזורית חוף הכרמל כרמל סלע החליט לפרוש מתפקידו אחרי 15 שנים בתפקיד. אסיף איזק מקיבוץ החותרים נבחר לראש המועצה לאחר שהשיג רוב של 75.40% (9,605 קולות) מול רותם שטיינר-יוסף ממגדים. סגן ראש המועצה, אורן עוזרד מכרם מהר"ל, שהודיע אף הוא על התמודדות, פרש מהמירוץ כעבור ארבעה חודשים. אושרי וקנין מעתלית שהודיע על התמודדות בתחילה, הודיע אף הוא על פרישתו מהמרוץ.

### חוף השרון
ראש המועצה האזורית חוף השרון אלי (אליהו) ברכה, המכהן בתפקיד מאז שנת 2009, התמודד כמועמד יחיד לכהונה נוספת. עקב כך לא יתקיימו במועצה בחירות לראשותה. בנוסף, ביישובים: גליל ים, שפיים, געש, יקום, בית יהושע, תל יצחק, ארסוף וארסוף קדם לא התקיימו בחירות כלל ולא נפתחו קלפיות משום שהייתה רק רשימה אחת שהתמודדה לוועד המקומי של היישוב.

### יואב
ראש מועצה אזורית יואב מטי צרפתי הרכבי התמודדה על כהונה שנייה בתפקיד כמועמדת יחידה.

### לב השרון

ראש מועצה אזורית לב השרון עמיר ריטוב נבחר לתקופת כהונה נוספת, לאחר שגבר בהתמודדות על אלי אטון ממושב ניצני עוז ורונן סלטון ממשמרת.

### לכיש
דני מורביה המכהן כראש מועצה אזורית לכיש מאז 2004 ממשיך לתקופת כהונה נוספת, לאחר שהשיג רוב של 66.55% (3,991 קולות) מול בועז שלמה ממושב שחר. למליאת המועצה נבחרו 19 נציגים, נציג לכל אחד מ-19 יישובי המועצה.<sup>(9)</sup>

### מבואות החרמון
על ראשות מועצה אזורית מבואות החרמון התמודדו ראש המועצה המכהן, בני בן-מובחר משדה אליעזר, שנבחר לקדנציה רביעית ברוב של 62.14% (2,508 קולות) מול יוסי סטמס. צביקה פוגל ממשמר הירדן שהתמודד אף הוא לתפקיד הסיר את מועמדותו כחודשיים לפני הבחירות.

למליאת המועצה נבחרו 13 נציגים, נציג לכל אחד מ-13 יישובי המועצה.<sup>(9)</sup>

### מגידו
ראש מועצה אזורית מגידו המכהן איציק חולבסקי מעין השופט נבחר לתקופת כהונה שנייה, לאחר שהשיג רוב של 73.25% (3,740 קולות) מול שחם מיטלר מקיבוץ דליה.

למליאת המועצה נבחרו 13 נציגים, נציג לכל אחד מ-13 יישובי המועצה.<sup>(9)</sup>

### מגילות ים המלח
ראש מועצת מועצה אזורית מגילות ים המלח אריה כהן, המכהן בתפקיד מ-2015, התמודד לראשות המועצה כמועמד יחיד.

### מטה אשר

יורם ישראלי, המכהן כראש מועצה אזורית מטה אשר מאז 2014, היה צפוי להתמודד על כהונה נוספת, אך חמישה ימים לפני מועד סגירת הרשימות, הודיע כי לא יתמודד לכהונה נוספת. במקומו התמודד על התפקיד סגנו, משה דוידוביץ' מבוסתן הגליל, שגם נבחר ברוב של 66.07% (8,859 קולות). מולו התמודד נמרוד לנגר מגשר הזיו.

למליאת המועצה נבחרו 31 נציגים, 2 נציגים משייח' דנון ונציג לכל אחד מ-29 מיישובי המועצה האחרים.<sup>(9)</sup>

### מטה בנימין
ראש המועצה האזורית המכהן, אבי רואה, הודיע על פרישתו מהתפקיד. סגן ראש המועצה, ישראל גנץ מפסגות השיג רוב של 51.77% (13,286 קולות) מול מנכ"ל מועצת יש"ע שילה אדלר מעלי. אביחי בוארון, ממפוני עמונה ותושב עמיחי וחבר המליאה אפי שרון ממעלה מכמש לא התמודדו לבסוף על התפקיד. שרון הודיע על תמיכתו בשילה אדלר.

### מטה יהודה

ראש מועצה אזורית מטה יהודה משה דדון הודיע תחילה כי יתמודד בבחירות לקדנציה שלישית על אף שהוא הורחק מתפקידו מאז דצמבר 2015 בגלל חשד לפלילים אך בספטמבר 2018, כחודש אחרי הודעת פרקליטות המדינה על הכוונה להגיש נגדו כתב אישום, הוא פרש מהמירוץ. על ראשות המועצה התמודדו מ"מ ראש המועצה, ניב ויזל מנתיב הל"ה, סגן ראש המועצה לשעבר, יוסי משה ממושב זכריה וערן אוחנה מצלפון. מועמדים נוספים שפרשו מהמירוץ היו: שרונה בר-נס מצור הדסה, ראש מנהל החינוך לשעבר במועצה, שפרשה זמן קצר אחרי שהודיעה על התמודדותה ושלומי מגנזי מצור הדסה שזכה לתמיכת מפלגת כולנו, אך הודיע שהוא פורש וחובר לניב ויזל ביום האחרון להגשת המועמדויות.

למליאת המועצה נבחרו 60 נציגים, חציים נציגים חדשים ו-10 מהם נשים. כל יישוב יוצג על ידי נציג בודד, למעט צור הדסה שיוצגה על ידי 3 נציגים. בין הנבחרים יו"ר הכנסת לשעבר אברהם בורג שנבחר למועצה כנציג היישוב נטף.<sup>(11)</sup> היישובים המוסדיים איתנים, דיר ראפאת, כפר זוהרים, גבעת שמש, בית ספר אזורי עין כרם וכפר הנוער קריית יערים לא יוצגו במועצה במסגרת "תחום עודף" כיוון שמספר התושבים בהם היה נמוך מהנדרש בחוק.

### מנשה
ראש מועצה אזורית מנשה אילן שדה, המכהן בתפקיד מ-1992 היה המועמד היחיד לתפקיד והוא הוכרז כראש המועצה.

### מעלה יוסף

ראש מועצה אזורית מעלה יוסף שמעון גואטה התמודד על תקופת כהונה שנייה מול חבר המועצה יוסי אדוני מזרעית, יוסי כמיסה וצחי בן עיון מצוריאל.

למליאת המועצה נבחרו 22 נציגים, נציג לכל אחד מ-22 יישובי המועצה, ביניהם יוסי אדוני.<sup>(9)</sup>

### מרום הגליל
ראש מועצה אזורית מרום הגליל עמית סופר נבחר לקדנציה שלישית בתפקיד לאחר שהשיג רוב של 65.37% (5,094 קולות) מול אניטה יצחק מספסופה, האישה הראשונה שהתמודדה על תפקיד זה במועצה.

### מרחבים
ראש מועצה אזורית מרחבים שי חג'ג' הוכרז כראש המועצה לאחר שהיה, לראשונה במרחבים, מועמד יחיד לראשות המועצה.<sup>(9)</sup>

למליאת המועצה נבחרו 15 נציגים, נציג לכל אחד מ-15 יישובי המועצה.<sup>(9)</sup>

### משגב
ראש מועצה אזורית משגב המכהן רון שני הודיע שלא יתמודד על כהונה נוספת בתפקיד. על התפקיד התמודדו ענבר בזק מיובלים ודני עברי מיודפת, שהשיג רוב של 66.54% (9,940 מול 4,747 קולות).

למליאת המועצה נבחרו 32 נציגים, נציג לכל אחד מ-32 יישובי המועצה.<sup>(9)</sup>

### נווה מדבר

הבחירות במועצה אזורית נווה מדבר התקיימו יחד עם שאר הרשויות אף על פי שבחירות למועצה התקיימו לראשונה בתולדותיה ב-29 בנובמבר 2016, אז נבחר לראשות המועצה אברהים אל הואשלה מקסר א-סיר. אל הואשלה התמודד בחירות אלו מול סלאמה עדיסאן וסלמאן אבו חמיד, שניהם מביר הדאג', וניצח ברוב של 57.42% מהקולות.

למליאת המועצה נבחרו 3 חברים, נציג אחד לכל יישוב מהיישובים קסר א-סיר (ראש המועצה אל הואשלה), ביר הדאג' ואבו תלול.<sup>(9)</sup>

### נחל שורק
מאז 1999 אלי אסקוזידו הוא ראש מועצה אזורית נחל שורק זאת קדנציה חמישית ברציפות, ובארבע מערכות הבחירות הקודמות הוא היה מועמד מוסכם ולא התקיימו בחירות כלל.<sup>(14)</sup>

למליאת המועצה נבחרו 8 נציגים מ-7 יישובי המועצה: 2 מיד בנימין ו-1 מכל אחד מהיישובים האחרים.<sup>(14)</sup>

ב-26 באוקטובר 2021 התקיימו בחירות מיוחדות לראש המועצה, לאחר התפטרותו של אלי אסקוזידו. לתפקיד נבחר שי רייכנר לאחר שקיבל 1,657 מהקולות שהם 40.9% מהקולות הכשרים.

### עמק הירדן
ראש מועצה אזורית עמק הירדן עידן גרינבאום, שנבחר לתפקיד בבחירות מיוחדות ב-2016, התמודד על כהונה נוספת בתפקיד. והשיג רוב של 83.28% (5,137 לעומת 1,031 קולות) מול תומר ארביטי מקיבוץ דגניה ב'.

למליאת המועצה נבחרו 23 נציגים, שני נציגים מאפיקים, פוריה – נווה עובד ופוריה עילית ונציג מכל אחד משאר 17 יישובי המועצה.<sup>(9)</sup>

### עמק המעיינות
ראש מועצה אזורית עמק המעיינות יורם קרין, המכהן מאז שנת 2009, המשיך לתקופת כהונה נוספת, לאחר שהשיג רוב של 74.78% (4,604 לעומת 1,553 קולות) מול גיל פשחור מעין הנצי"ב.

### עמק חפר

ממוזער|שלטי בחירות למועמדים לראשות מועצת עמק חפר, 2018
מול רני אידן, ראש מועצה אזורית עמק חפר משנת 2006, התמודדו שתיים: עפרה ברק מכפר מונש שהתמודדה על התפקיד גם ב-2013 וד"ר גלית שאול מחוגלה מנכ"לית מרכז רקמן, שנבחרה לראשות המועצה.

### עמק יזרעאל

ראש המועצה האזורית עמק יזרעאל אייל בצר מנהלל המכהן בתפקיד מאז 2007 התמודד שוב ומולו התמודדה יו"ר ועד מקומי נהלל לימור רגב. בנוסף היה אמור להתמודד זיו ורהפטיגמאחוזת ברק שהתמודד על התפקיד גם ב-2013, אבל פרש לפני הבחירות.

### ערבות הירדן
ראש המועצה, דוד אלחייני, המשיך לכהונה נוספת בראשות מועצה אזורית ערבות הירדן. מולו התמודדו יוגב כרסנטי ממושב תומר ויונתן שוב מיישוב חמדת.

### רמת הנגב
ראש מועצה אזורית רמת הנגב ערן דורון המכהן בתפקיד מאפריל 2017, אז הוכרז כראש המועצה לאחר שהתמודד כמועמד יחיד בבחירות המיוחדות על התפקיד בעקבות פטירת ראש המועצה, שמואל ריפמן, התמודד על כהונה נוספת בתפקיד כמועמד יחיד והוכרז כראש המועצה.<sup>(9)</sup>

למליאת המועצה נבחרו 14 מנדטים, מתוכם 2 יישובים (מדרשת בן-גוריון ורביבים) מיוצגים על ידי 3 חברי מועצה, 7 יישובים מיוצגים על ידי נציג אחד ונציג אחד המייצג "אזור עודף" של תושבי נקודות יישוב קטנות.<sup>(9)</sup>

### שדות דן
בראש המועצה אזורית שדות דן (עד תחילת 2018: מועצה אזורית עמק לוד) עומד מאז 2014 דוד יפרח ממושב יגל שהתמודד כמועמד יחיד לקדנציה שנייה ונתמך על ידי כל ראשי הוועדים המקומיים במועצה.<sup>(10)</sup>

בבחירות בצפריה לוועד המקומי הושג תיקו 197 קולות בין שתי הרשימות לוועד המונה חמישה נציגים – "צפריה לכולם" ו"צפריה שלנו", והן הוכרעו על ידי הטלת מטבע לטובת צפריה שלנו.

#### כפר חב"ד
בכפר חב"ד נערכו בחירות לראשונה בתולדות הכפר כיוון שלראשונה מספר תושבי הכפר שאינם חברי האגודה השיתופית עלה על מספר החברים באגודה, נתון שהוביל לביטול זהות הוועדים בין ועד האגודה לוועד המקומי. רב הכפר מאיר אשכנזי וחברי הוועד הישן התנגדו להקמת ועד נוסף, בטענה שהדבר מנוגד לדעתו של הרבי מלובביץ' מנחם מנדל שניאורסון, אך למרות ההתנגדות הוגשו רשימות נוספות. בבחירות ל-6 הנציגים במליאה זכתה רשימת כפר חב"ד (כח) ב-3 מנדטים, רשימת "הלב שלך במועצה" (לב) בשני מנדטים ורשימת "המעשה הוא העיקר" (ה) במנדט אחד.<sup>(10)</sup>

על 9 המקומות בוועד המקומי התמודדו 3 רשימות.

### שדות נגב
ראש המועצה אזורית שדות נגב, תמיר עידאן, התמודד על כהונה נוספת כמועמד יחיד והוכרז בראש המועצה.<sup>(9)</sup>

למליאת המועצה נבחרו 16 נציגים, אחד מכל יישוב במועצה.<sup>(9)</sup>

### שומרון

על ראשות מועצה אזורית שומרון התמודד ראש המועצה המכהן, יוסי דגן, שנבחר לתפקיד בבחירות מיוחדות באוגוסט 2015 בעקבות התפטרותו של קודמו גרשון מסיקה שהיה מעורב בפרשת השחיתות בישראל ביתנו וחתם על הסכם עד מדינה במאי 2015, הסכם שבעקבותיו התפטר מתפקידו. מסיקה, שזכה לחסינות מתביעה בפרשה זו, הודיע במאי 2018 על כוונתו להתמודד שוב על תפקיד ראש המועצה, אך לבסוף לא התמודד. ביוני 2018 הכריז פול גולובנבסקי מצופים על התמודדותו לתפקיד. ב-15 ביוני חשף עמית סגל את כוונת דגן ומסיקה ללכת לבוררות אצל הרב שמואל אליהו על מנת שיקבע מי משניהם יתמודד לתפקיד ראש המועצה. ב-17 ביולי פורסמה החלטתו של הרב אליהו בה הכריע לטובת דגן, פסיקה שבעקבותיה פרש מסיקה מהמירוץ.

יוסל'ה שוחמכר, חבר הוועד המקומי של שערי תקווה, הודיע על מועמדותו לראשות הוועד המקומי.

### שער הנגב

תושבי מועצה אזורית שער הנגב הצביעו לראשונה על זהות ראש המועצה, לאחר שמאז הקמת המועצה ב-1950 באופן קבוע עמד לבחירה מועמד יחיד ומוסכם. ראש המועצה המכהן מאז 2002, אלון שוסטר, החליט לא להתמודד על התפקיד. בהתמודדות על התפקיד גבר אופיר ליבשטיין על נירה שפק, שניהם תושבי קיבוץ כפר עזה.

### שפיר

ראש מועצה אזורית שפיר מאז 2002 אשר אברג'ל התמודד על כהונה נוספת בתפקיד. מולו התמודדו חברת המועצה לשעבר ועובדת המועצה לשעבר תמר רחמים, אבי וינברגר ממושב שפיר, ואדיר נעמן ממרכז שפירא. שמעון מולאי פרש מהמירוץ לראשות המועצה במהלך חודש אוגוסט והצטרף לאדיר נעמן.

### תמר

ראש מועצה אזורית תמר דב ליטבינוף, המכהן מאז 2004 זכה בבחירות והמשיך לתקופת כהונה נוספת חרף החשדות נגדו בפרשת השחיתות בישראל ביתנו. מולו התמודד אורי פרי-גל מנאות הכיכר ששימש בעבר כסגן ראש עיריית אילת.

ב-3 מששת יישובי המועצה לא התקיימו בחירות לנציגי היישוב במליאה המועצה כיוון שרק רשימה אחת התמודדה למליאת המועצה: עין גדי, עין חצבה והר עמשא. בשלושה יישובים אלו גם לא התקיימו בחירות לוועדים המקומיים כיוון שהוגשה בהם רק רשימה אחד לוועד המקומי (בשאר היישובים לא התקיימו בחירות לוועד המקומי עקב זהות ועדים).

ב-26 בנובמבר 2019 נערכו בחירות נוספות לראשות המועצה לאחר שבית המשפט קיבל הכרעה בעניינו של ראש המועצה הנבחר.

## עיריות ומועצות מקומיות
### אבו גוש

ראש מועצת אבו גוש עיסא ג'בר התמודד לתקופת כהונה נוספת, ומולו התמודדו סלים ג'בר, קאזם איברהים וראיד איבראהים, אשר פרש בסוף אוגוסט מהמירוץ לראשות המועצה.

במועצה 9 מושבים.

### אבו סנאן

באבו סנאן התמודדו ארבעה מועמדים לראשות הרשות המקומית: ראש המועצה ניהאד משלב התמודד לעוד קדנציה מטעם חד"ש, כשמולו התמודדו פאוזי משלב, גאזי סעב ואמל זיאדה. אף מועמד לא חצה את רף 40 האחוזים בסיבוב הראשון, לכן פאוזי משלב שקיבל 2,460 קולות ונוהאד משלב שקיבל 2,120 קולות התמודדו בסיבוב השני בו זכה פאוזי משלב ברוב הקולות.

### אבן יהודה
ראש המועצה, אבי הררי, המכהן משנת 2013 התמודד על כהונה נוספת כמועמד יחיד. תמכו במועמדותו 5,105 מצביעים שהם 94.57% אל מול 293 מתנגדים שהם 5.43%<sup>(5)</sup>.

בישיבת ההזדהות לקראת הבחירות הזדהו כל 11 חברי המועצה היוצאת עם סיעתו של הררי ולמעשה התאחדו עימו. בבחירות למועצה התמודדו שתי רשימות: רשימת "לתת יותר" (לי) בראשות אבי הררי שאיגדה לתוכה את כל המפלגות שכיהנו במועצה היוצאת ורשימת בעד (קן) בראשות זהר אברמוב. בבחירות עצמן זכתה רשימת "לתת יותר" בעשרה מנדטים לעומת מנדט אחד לרשימת בעד.<sup>(5)</sup>

### אום אל-פחם

ראש עיריית אום אל-פחם המכהן ח'אלד אגבאריה התמודד לתקופת כהונה נוספת. המועמדים הנוספים היו: סמיר מחמיד, עלי ג'בארין ברכאת, ראמז ג'בארין, תייסיר מחאמיד ועלי חליל ג'בארין. אף מתמודד לא חצה את רף ה-40% ולכן התקיים סיבוב שני בין ח'אלד אגבאריה (קיבל 26.58% בסיבוב הראשון) וסמיר מחאמיד (35.86%) שניצח בסיבוב השני.

### אופקים
ראש עיריית אופקים המכהן, איציק דנינו, אשר התמודד על קדנציה שנייה בתפקיד, צפוי היה לקבל את תמיכת החרדים בעיר. מולו התמודד גדעון סבגי.

למועצת העיר התמודדו הרשימות הבאות: הליכוד בראשות איציק דנינו, תנופה לאופקים בראשות גדעון סבגי, הקהילה התורנית בראשות אברהם בן ציון דייטש, הבית היהודי בראשות עדי פלח, אופקים חדשים בראשות נורברט בוכובזה, ש"ס בראשות סלומון עזרן, רשימת הצעירים אופקימים בראשות טל מגירה.

### אור יהודה

ראש העירייה המכהנת, ליאת שוחט, שנכנסה לתפקידה לאחר שנבחרה בבחירות מיוחדות במהלך הקדנציה התמודדה לכהונה נוספת. מולה התמודדו סגנה עוזי אהרון, חבר מפלגת ש"ס שהתמודד ברשימה עצמאית, אפי גוטמן הנתמך על ידי מפלגת כולנו וחברת המועצה ננה חן ראש רשימת "יום חדש" שהתמודדה לתפקיד גם ב-2013. בבחירות ניצחה ראש העירייה המכהנת ליאת שוחט עם 51% מקולות הבוחרים ונבחרה לקדנציה שנייה.

11 רשימות התמודדו על 15 המושבים מועצת העיר. רשימת "אור חדש בראשות ליאת שוחט" (א) זכתה ב-5 מושבים והייתה לסיעה הגדולה במועצה. רשימת ש"ס בראשות ציון גזלה זכתה ב-3 מנדטים, רשימת "קול העיר" (קע) ורשימתו של עוזי אהרון (רק) זכו בשני מנדטים כל אחת. "מאמינים באור יהודה" בראשות אברהם בורוכוב (ים)
"אור יהודה ביתנו" (ל), סיעת בת של ישראל ביתנו בראשות ז'אנה כהן והליכוד (מחל) בראשות יחיאל מושייב זכו במנדט אחד כל אחת. ארבע רשימות נוספות, "יחד פועלים למען האור" (ד), "יום חדש בראשות ננה חן" (חן), "רשימת נאמני הציבור" של יוסף סבח (נצ) ו"עיר לכולנו בראשות אפי גוטמן" (פ) לא זכו במושבים במועצה.<sup>(1)</sup>

### אור עקיבא

ראש עיריית אור עקיבא המכהן, יעקב אדרי, התמודד על כהונה שנייה ברציפות (וחמישית בסך הכל) לאחר שזכה בפריימריז מול ראש העירייה הקודם, שמחה יוסיפוב, והתמודד על תפקיד ראש העירייה מטעם הליכוד. איציק פתיתו, אשר התמודד גם הוא, עתר לבית הדין של הליכוד נגד ההחלטה לפיה יוסיפוב הוא המועמד הרשמי וב-23 ביולי הודיע אדרי רשמית על התמודדות נוספת לתפקיד מטעם הליכוד. בעקבות ההודעה פרש שבתאי מהמירוץ לראשות העיר ויוסיפוב הודיע שיתמודד על ראשות העירייה בראש רשימה עצמאית אם הליכוד ימשוך את תמיכתו ממנו. במהלך יולי הודיע שלום שבתאי כי הוא מסיר את מועמדותו לראשות העיר. יוסיפוב הקים את רשימת "אור עקיבא אחת" והוא התמודד מטעמה לראשות העיר. כמו כן, התמודדו לתפקיד סגן ראש העירייה ארקדי גדילוב, יו"ר סיעת "התנופה" ועורך הדין נוח שמאילוב, נציגה הרשמי של מפלגת יש עתיד בעיר ויו"ר סיעת "באנו לשנות".

בין הרשימות שהתמודדו למועצה רשימת הליכוד, רשימת "יחד עם אור עקיבא" בראשות שלום שבתאי רשימת "עתיד בטוח" ורשימת "לשם שמיים".

14 רשימות התמודדו על 13 המקומות במועצת העיר. רשימות הליכוד (מחל) בראשות יעקב אדרי, "אור עקיבא אחת" (ף) בראשות שמחה יוסיפוב, ש"ס (שס) בראשות אלי אנקונינה ו"התנופה" (ת) בראשות ארקדי
גדילוב זכו ב-2 מנדטים כל אחת. 5 רשימות זכו במנדט אחד: "עתיד בטוח יוסי כדורי" (ה), "לב" (זך) בראשות אברהם כהן, "לשם שמים" (י), "באנו לשנות" (פה) בראשות חבר מפלגת יש עתיד נוח שמאילוב ו"גשר" (ץ) בראשות חברת מועצת העיר ילנה זסלבסקי. הרשימות "אוהבים את אור עקיבא" (א) בראשות יהודה דוידוב, "אור חדש" (ח), "אור עקיבא ביתנו (ל), "ביחד" (נר) ו"דר" (ק) לא עברו את אחוז החסימה.<sup>(2)</sup>

### אורנית

ראש מועצת אורנית שלומי לנגר המכהן מ-2008 התמודד על כהונה נוספת בראשות סיעת יחד. מולו התמודדו ניר ברטל ראש סיעת אופק ורחל כדורי ראש רשימת "קידום".

במועצת היישוב 9 מושבים עליהם התמודדו 3 רשימות – רשימת "אופק" (אפ) בראשות ניר ברטל שזכתה ב-6 מנדטים, "יחד" (של) בראשות שלומי כדורי שזכתה ב-3 מנדטים ו"קידום אורנית" (נץ) בראשות רחלי כדורי שלא נבחרה למועצה.

### אזור

ראש מועצת אזור אריה פכטר התמודד על כהונה שלישית בראשות רשימת "אזור אחת" מול חברת המועצה ד"ר מזל שאול ראש רשימת "צעד גדול לאזור" ומנכ"לית עמותת כ"ן המעודדת בין השאר התמודדות נשים בבחירות המקומיות. חבר המועצה, אוריאל תנעמי, ראש רשימת הליכוד (מחל) הסיר את מועמדותו לתפקיד ראש המועצה וחבר לרשימתה של ד"ר מזל שאול – "צעד גדול לאזור".

בבחירות למועצה התמודדו 6 רשימות על 11 המקומות במועצה. רשימת "אזור אחת בראשות אריה פכטר" (א) זכתה בחמישה מנדטים, "דף חדש באזור בראשות יובל בן בסט" (דף) זכתה בשני מנדטים ו-4 הרשימות האחרות זכו במנדט אחד כל אחת: "הבית היהודי בהנהגת הרב אברהם כהן" (טב), הליכוד (מחל), "צעד גדול לאזור בראשות ד"ר מזל שאול" (צ) ו"מסורת ועשייה" (שסג).<sup>(1)</sup>

### אילת

ראש העירייה המכהן, מאיר יצחק-הלוי (סיעת כיוון חדש), זכה בקדנציה רביעית בראשות העירייה. מולו התמודדו 8 מועמדים: עו"ד לימור להב (עם "רשימת תקווה חדשה לאילת" אשר בראשותה), לימור להב הייתה המתמודדת היחידה לראשות עיריית אילת וחברת המועצה היחידה שלא חברה לקואליציה העירונית לאחר הבחירות, סטס דינקין ראש רשימת "אילת אחת" ויו"ר סניף ישראל ביתנו באילת, דובי כהן (סיעת המהפך), שהתמודד בשנית על התפקיד, חבר המועצה מומו ביטון, יוסי בדש, סיימון בן דוד, טל ליזרוביץ, ורוברט סיבוני. יצחק מויאל, שהכריז על התמודדות באוקטובר 2017, פרש מהמירוץ והצטרף כמספר 2 לרשימתה של לימור להב.

אף לא אחד מן המתמודדים על ראשות העירייה חצה את רף ה-40%, אי-לכך התקיים סיבוב השני בין מאיר יצחק-הלוי (קיבל 38.24% מקולות המצביעים בסיבוב הראשון) לדובי כהן (19.33% בסיבוב הראשון).

בין הרשימות למועצה רשימת "צעירי אילת" בראשות מתן בארי, רשימת מפלגת ש"ס ("אחדות") בראשות משה אלמקייס, "אילת אחת" בראשות סטס דינקין, אליה הצטרף משה בן זיקרי פעיל "עוצמה יהודית" ולהב"ה שהודיע בתחילה על ריצה עצמאית, רשימת כיוון חדש של ראש העירייה המכהן, מאיר יצחק-הלוי, וסיעת המהפך של דובי כהן.

לאחר התמנות ראש העיר מאיר יצחק-הלוי ביוני 2021 לחבר כנסת מטעם תקווה חדשה, נערכו בחירות מיוחדות לראשות עיריית אילת באוגוסט 2021.

בבחירות ניצח ממלא מקום ראש העירייה ומועמד תקווה חדשה אלי לנקרי שקיבל כ-44.7% מקולות הבוחרים, לעומת 41.2% שקיבל מועמד הליכוד גבי קדוש.

### אכסאל
ראש המועצה המקומית אכסאל עבד אלסלאם דראושה התמודד והפסיד מול מוחמד שלבי שנבחר ברוב של 52.24% (4,473 קולות)<sup>(3)</sup>.

### אליכין

ראש המועצה המקומית אליכין, מוטי חי, הודיע כי יתמודד לתקופת כהונה נוספת בראש רשימת "עתידנו בידינו". עורך הדין עזורי שרוני הודיע כי יתמודד בראש רשימת "יחד לדרך חדשה" ובסיום הבחירות הביס את ראש המועצה המכהן ברוב של 73.19% מהבוחרים.<sup>(4)</sup>

בבחירות למועצה התמודדו 4 רשימות על 9 המקומות במועצה. רשימת "יחד לדרך חדשה" (ע) בראשות עזורי זכתה ב-5 מתוך 9 המושבים במועצה, הבית היהודי בראשות אבינועם מצובע (טב) זכתה בשני מנדטים ורשימות עתידנו בידינו (נף) וש"ס זכו במנדט אחד כל אחת.<sup>(4)</sup>

### אלעד

ראש העירייה המכהן מטעם סיעת שלומי אמונים, ישראל פרוש, נבחר לקדנציה שנייה.

סגן ראש העירייה, ברק צברי, יו"ר תנועת יש"י, התמודד על ראשות העיר, אף על פי שהודיע ב-18 באוקטובר על פרישה מהמרוץ. ב-28 באוקטובר הכריזה סייעת ש"ס על תמיכה במועמדותו.

ב-9 באוקטובר הודיע חבר המועצה אבי דיין, יו"ר איחוד הקהילות על התמודדות לראשות העירייה במשותף עם סיעת יחד, לאחר שבבחירות הקודמות התמודד מטעם ש"ס.

בנוסף, התמודד לראשות העירייה המשנה לראש העירייה אלעד שי נתן, מטעם רשימת הבית שלנו. בבוקר הבחירות הודיע על פרישתו מהמירוץ.

ב-17 בספטמבר הודיעה סיעת דגל התורה כי יצחק פינדרוס הוא מועמדה לראשות העירייה. במפלגתו טענו על הפרת הסכם מול אגודת ישראל לפיו בבחירות אלו תתמוך המפלגה במועמד מטעמם. ב-10 באוקטובר הודיעה ש"ס על תמיכתה בפינדרוס זאת לאחר שאריה דרעי איים בתחילה כי יציב מועמד מטעמו. לצורך התמודדותו של פינדרוס לראשות עיריית אלעד, הגיש ב-5 באוקטובר 2018 את התפטרותו ממועצת העיר ירושלים ומתפקידו כסגן ראש העירייה. ב-17 באוקטובר, כשבועיים לפני הבחירות, פסל בית המשפט המחוזי בלוד את מועמדותו, בשל עתירה שהגיש עורך הדין יורם אברהמי, ובה נטען כי אלעד היא מקום מגוריו הארעי, ולא מקום מגוריו הקבוע. ב-22 באוקטובר דחה בג"ץ את עתירתו של פינדרוס נגד החלטת בית המשפט המחוזי בלוד, והותיר את פסילתו על כנה. באותו ערב, תנועת ש"ס ותנועת דגל התורה פנו לשר הפנים ויו"ר ש"ס, אריה דרעי, בבקשה לדחות את הבחירות כדי למצוא דרך לאשר את מועמדותו של פינדרוס. ב-23 באוקטובר אישרה מליאת הכנסת את העברת סמכויותיו של שר הפנים ויו"ר ש"ס אריה דרעי לדחיית הבחירות באלעד לשר צחי הנגבי מהליכוד. זאת משום שדרעי, שמפלגתו ביקשה לדחות את הבחירות בעיר אלעד, מצוי בניגוד עניינים ולא היה יכול לעסוק בנושא. ב-25 באוקטובר דחה הנגבי את בקשת הדחייה. תנועת ש"ס ותנועת דגל התורה עתרו לבג"ץ נגד החלטה זו, אך עתירתן נדחתה.

בבחירות אלו התמודדו לעיריית אלעד 10 רשימות על 15 נציגים במועצת העיר: רשימת הליכוד בראשות נצח כהן, רשימת בני תורה בראשות יצחק שמואלי, הבית שלנו בראשות שי נתן, אלעד שלנו בראשות יצחק חלה, יש"י בראשות ברק צברי, אגודת ישראל בראשות ישראל פרוש, ש"ס בראשות ראש העירייה לשעבר, צוריאל ויקטור קריספל, המכהן כסגן ראש העירייה, איחוד הקהילות בראשות אברהם דיין, דגל התורה בראשות אברהם פנחס שטרן וגשר בראשות רפאל פולק.

### אלפי מנשה

ראש המועצה המכהן, שלמה קטן, התמודד מול חבר המועצה שי רוזנצוויג ראש סיעת עשייה, אורית מלכה שגיא ראש רשימת "אנחנו" שכיהנה קודם לכן כחברת מועצה מטעם סיעת עשייה ושלומית ארצי.

למועצה התמודדו 4 רשימות בראשות ארבעת המתמודדים על ראשות המועצה: "אלפי מנשה 2000" (יש) בראשות שלמה קטן זכתה במנדט יחיד, "אנחנו" (חנ) בראשות אורית שגיא זכתה ב-2 מנדטים, "דרך חדשה" (כן) בראשות שלומית ארצי זכתה ב-2 מנדטים ו"עשייה" (עמ) בראשות שי רוזנצויג זכתה ב-4 מנדטים.

### אלקנה
ראש מועצת אלקנה המכהן אסף מינצר התמודד על קדנציה שנייה בתפקיד בראש רשימת "אלקנה יותר" וניצח ברוב של 87.38% (1,579 קולות) את ראובן חזי שקיבל 228 קולות.

על תשעת המקומות במליאת המועצה התמודדו 4 רשימות: רשימת "אלקנה יותר" (אי) שזכתה ב-5 מנדטים לעומת מנדט אחד בבחירות 2013, רשימת "אלקנה צעירה" (אץ) שזכתה בשני מנדטים, רשימת "אלקנה שלנו" (אש) בראשות אפרת רוזנבלט חברת המועצה היוצאת שזכתה בשני מנדטים ורשימת "איחוד אלקנה" (זך) בראשות ראובן חזי שהתמודד גם לראשות המועצה שלא זכתה באף מנדט.

### אעבלין

ראש מועצה מקומית אעבלין המכהן מאמון שיח', שנבחר לראשונה ב-2010, התמודד לתקופת כהונה נוספת וניצח כאשר גרף 40.9% מקולות הבוחרים.

15 רשימות התמודדו על 11 המקומות במליאת המועצה. רשימת אופק חדש זכתה ב-3 מנדטים, רשימת אלוחדה ב-2 מנדטים ו-6 רשימות נוספות (אלאתחאד אל קווי, אעבלין בלדי, אעבלין לכולם, חזית אעבלין הדמוקרטית, סיעת ההתחדשות ועבלין אוולן) זכו במנדט אחד כל אחת.

### אפרת
[ממוזער|[שלט חוצות באנגלית מטעם רשימת שומרי הסף אפרת]]
עודד רביבי, ראש מועצת אפרת מאז 2008 וראש רשימת "אפרת מתחדשת", הודיע על התמודדות נוספת. מולו התמודד חבר המועצה אבי חדידה, ששימש כחבר סיעת "יחד" לפני הבחירות ועמד בבחירות אלו בראש רשימת "יותר לאפרת". רביבי ניצח בבחירות ברוב של 56.04% (2,310 קולות) מול 43.19% (1,885 קולות) לחדידה.

סיעת "יחד" בראשות דובי שפלר הצטרפה בבחירות אלו למפלגת הבית היהודי ורצה מטעמה למועצה כשהיא נשארת בשמה המקורי. בנוסף, התמודדו רשימות תושבים חדשות בשם "שומרי הסף אפרת – Efrat Watch" בראשות אברהם בן-צבי, אפרת שלי בראשות צורי דותן ו"עתיד" בראשות מיכאל דהן.

בבחירות עצמן קיבלה "אפרת מתחדשת" (ל) 4 מנדטים, אפרת שלי (אפ), יחד (י) ושומרי הסף אפרת (ף) קיבלו 2 מנדטים כל אחת, יותר לאפרת (כן) קיבלו מנדט אחד ורשימת עתיד לא זכתה באף מנדט.

### אריאל

ראש עיריית אריאל המכהן אליהו שבירו התמודד על לכהונה נוספת, כשמולו התמודדו 4 מועמדים: חיים סגל, רבש"ץ העיר אלי נובוסלסקי שיצא לחופשה ללא תשלום לצורך ההתמודדות, חבר המועצה יוסי חן ("דרך חדשה לאריאל"), ופבל פולב ראש רשימת אריאל ביתנו.
בספירת הקולות הראשונה ניצח שבירו ברוב של 40.63% אך בעקבות ערעור נפסלו 3 מהקלפיות וב-15 בינואר 2019 נערכו בחירות חוזרות בקלפיות אלו בעקבות הוראת בית המשפט המחוזי, כיוון שהתוצאה בהן הייתה מכריעה אם שבירו עבר את סף 40% מקולות הבוחרים או שהיה מתקיים סיבוב שני בינו לפבל פולב. בבחירות המיוחדות ניצח שבירו ברוב גדול ונבחר סופית לראשות העיר עם 42.48% מהקולות.

8 רשימות התמודדו על 13 המקומות במועצת העיר. רשימת "אריאלי" (א) ורשימת "אריאל ביתנו" (ל) זכו ב-4 מנדטים כל אחד, רשימת הבית היהודי האיחוד הלאומי (טב) זכתה בשני מנדטים, רשימות לב (לב), "כולנו הליכוד" (מחל) ו"בשביל אריאל" (קן) בראשות קרן קופלר זכו במנדט אחד כל אחד, ורשימות תקוה לאריאל (ח) ו"אריאל בטוחה" (נ) לא עברו את אחוז החסימה, כש'אריאל בטוחה' בפער של 10 קולות בלבד.

### אשדוד

[ממוזער|263x263 פיקסלים|פעילי תנועת "[אשדודים" לקראת הבחירות]]
ד"ר יחיאל לסרי – המכהן כראש עיריית אשדוד מאז שנת 2008, נבחר לתקופת כהונה נוספת כראש עיר לאחר שזכה ברוב של 41 אחוז מהקולות. לסרי קיבל את תמיכתם של מפלגת הליכוד ומפלגת ש"ס. הבחירות באשדוד היו מלוות במהלומות בין החילונים והחרדים בעיר, כאשר מחאת השבת באשדוד נגד סגירת החנויות בעיר עמדה על הפרק. הקמפיין של המועמד אלי נכט, גרם להתפרצות השיח על הכפייה הדתית בכל הארץ, בסרטון שהופק על ידי סיעתו "עתיד אשדוד" יחד עם סניה ולדברג, בו נראה חרדי יושב בסלון של משפחה חילונית ומחלק להם הוראות. הבחירות היו מלוות בהמון האשמות ואף עתירה על אי סדרים בקלפיות לאחר תום הבחירות, על ידי המועמד לראשות העירייה, אלי לחמני, ומפלגתו.

על ראשות העירייה התמודדו בנוסף:
*שמעון כצנלסון – יו"ר האופוזיציה במועצת אשדוד.
*ד"ר אלי לחמני – חבר המועצה.
*הלן גלבר – חברת המועצה, אשר שמה נקשר לפרשייה לכאורה של מתן טובות הנאה בתמורה לבחירתה.
*בוריס גיטרמן.

למועצה, שמספר חבריה עלה בבחירות אלו מ-27 ל-29, התמודדו הרשימות הבאות:

אנשי מחאת השבת בעיר, המכנים עצמם "מחזירים את אשדוד", החליטו שלא להתמודד כרשימה עצמאית אלא יחברו לרשימת "אשדוד ביחד" בראשות שמעון כצנלסון.

### אשקלון

ראש העירייה בפועל, תומר גלאם, התמודד לראשות העיר וניצח כשמולו התמודדו אבי עייש, משה אטיאס, ואיתי סהר. גם ראש העירייה הקודם, איתמר שמעוני, אשר נבחר בבחירות הקודמות והושעה מתפקידו בפברואר 2017 בעקבות הגשת כתב אישום כנגדו, התמודד לכהונה נוספת.

רוני מהצרי, ריקי שי, דני רחמים, ויקטור בן עמי לא הגישו את מועמדותם.

מספר חברי המועצה הנבחרים עלה בבחירות אלו מ-23 ל-25. הרשימות אשר הגישו את מועמדותן הן:

בנוסף, הוגשו שלוש רשימות שנפסלו: אור לאשקלון, אשקלון חזקה ושם טוב לאשקלון. רשימת אור לאשקלון ערערה על פסילתה.

### באר יעקב
ראש מועצת באר יעקב ניסים גוזלן ("באר יעקב בתנופה"), המכהן בתפקיד מאז 2003, התמודד פעם נוספת לתפקיד וניצח כשגרף 48.48% (5,255 קולות)<sup>(4)</sup>, כשמולו התמודדו יו"ר האופוזיציה מוטי פרנקו וחבר המועצה נועם ששון.

בבחירות אלו מספר חברי המועצה הוא 13.

### באר שבע

רוביק דנילוביץ', המכהן כראש עיריית באר שבע מאז 2008, נבחר לתקופת כהונה נוספת לאחר שזכה ברוב גדול של 92 אחוז מהקולות. מולו התמודדו יעקב אוחיון, איש העסקים אפרים (פימה) פיינבלום וחבר המועצה משה ינאי. המועמד יהודה אלוש פרש מהמירוץ לראשות העירייה, אך התמודד למועצת העיר.

בין הסיעות שהתמודדו הייתה "מפלגת המתים" בראשות עזריאל גהסי ששמה לה למטרה לטפל בהזנחה השוררת בבתי העלמין בבאר שבע. לפי עצת רבנים ובהם רב העיר, יעקב אוחיון החליט שלא להתמודד ברשימה עצמאית למועצה ובכך יחבור לסיעת ש"ס במועצת העיר. רשימת הליכוד בראשות שמעון בוקר הודיעה שתתמודד עצמאית בבחירות אלו. רשימה חדשה בשם "קול באר שבע", בראשות איציק דהאן, בנו של רב העיר המנוח מישאל דהאן, התמודדה מול ש"ס בבחירות.

### בועיינה-נוג'ידאת

על ראשות מועצת בועיינה-נוג'ידאת התמודדו ארבעה, לאחר מותו של ראש המועצה הקודם סאלח סולימאן ב-28 במרץ 2018. את הבחירות ניצח מוניר חמודה ברוב של 52.28% (3,108 קולות).

### בוקעאתא
בוקעאתא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות יהודה כהן, ראש מועצת אלקנה לשעבר.

שני מועמדים ושתי רשימות נרשמו בבחירות, אך רשימה אחד פרשה לפני הבחירות. בעקבות זאת בוטלו הבחירות בפועל, עבאס אבו עואד הוכרז כראש המועצה ורשימתו "בוקעתא בתג'מענא" (נץ) הוכרזה כרשימה הזוכה. עם בחירתה הייתה מועצת בוקעתא אמורה הייתה למנות 9 אישים אך בפועל מנתה 4 אישים כיוון שרק 4 מועמדים נותרו ברשימה היחידה שהתמודדה בפועל.<sup>(8)</sup>

### ביר אל-מכסור

ראש המועצה המקומית המכהן של ביר אל-מכסור, מוחמד גדיר, לא התמודד לכהונה נוספת. חאלד חוג'יראת ניצח ברוב של 57.17% (3,249 קולות) את יאסר חוג'יראת, ראש המועצה לשעבר, ואת פתחי חריב.

על תשעת המקומות במליאת המועצה התמודדו עשר רשימות, כששתיים מהן זכו בשני מנדטים וחמש רשימות נוספות זכו במנדט אחד. רשימות "שלווה ופיתוח" (יא) ו"אלשבאב" (ף) זכו בשני מושבים כל אחת, רשימות "העבודה והשוויון" (לם), אלנור (נ), אלוחדה (ע), אחווה (ץ) ו"יחד" (ש) זכו במנדט אחד כל אחד. רשימות "אלתאגיר ללאפדל" (ך), "רשימה ערבית מאוחדת" (עם) ו"בלדנא" (ק) לא זכו באף מושב.<sup>(5)</sup>

### בית אל
ראש מועצת בית אל שי אלון התמודד בשנית לתפקיד וניצח ברוב של 84.09% (1,940 קולות) את יעל בן ישר, ששימשה בעבר כדוברת המועצה וקיבלה 367 קולות (15.91% מהקולות). זאת הפעם הראשונה בה אישה מציגה את מועמדותה לתפקיד זה.

בבחירות למועצה התמודדו 5 רשימות: רשימת "יחד" (יח) שבמסגרתה התמודד קובי סלע, רשימת "בית אל שלי" (שי) בראשות ראש המועצה שי אלון, רשימת "עלה נעלה" בראשות המועמדת לראשות המועצה יעל בן ישר, רשימת "תנופה לבית אל" בראשות מוסא כהן ורשימת "בית אל ג'" בראשות הדר גרני. בבחירות למועצה, בה חברים 9 נציגים, זכו רשימות "בית אל שלי" ו"תנופה לבית אל" ב-4 מנדטים כל אחת ורשימת "יחד" זכתה למנדט בודד.

### בית אריה-עופרים

ראש מועצת בית אריה-עופרים אבי נעים, המכהן בתפקיד מאז 2004, התמודד מול יהודה אלבוים והפסיד. גיל ליטוב, שהתמודד על התפקיד, הסיר ביולי 2018 את מועמדותו.

למועצה התמודדו 3 רשימות על 9 מקומות. "בסגנון שלך" (זך) זכתה ב-5 מנדטים, "בית אריה עופרים בראשות אבי נעים" (רק) זכתה ב-3 מנדטים ורשימת "הבית המשותף בראשות רון לובה" (טב) הקשורה למפלגת הבית היהודי זכתה במקום אחד במועצה.

### בית ג'ן

ראש מועצת בית ג'ן ביאן קבלאן לא התמודד על תקופת כהונה נוספת. על מקומו התמודדו חמישה ואף לא אחד מהם חצה את רף ה-40%, לכן נערך סיבוב שני בו ראדי נג'ם השיג רוב של 54.05% (3,940 קולות) מול זיד יוסף אסעד (45.95%, 3,349 קולות).

### בית דגן
ראש מועצה מקומית בית דגן רמי תנעמי התמודד על תקופת כהונה שנייה. בנוסף, התמודדו לראשות המועצה אבנר ארביב ואליהו דדון שניצח בהתמודדות.

הרשימות שהתמודדו למועצה הן "שגשוג" בראשות רחמים תנעמי, "הבית היהודי" בראשות אבנר ארביב, "התנועה המקומית למען בית דגן", "תנופה נטו" ו"נמרצים" בראשות אליהו דדון.

### בית שאן
ראש העירייה המכהן, רפי בן שטרית ("בית שאן החדשה"), הפסיד בהתמודדות על כהונה שנייה מול קודמו בתפקיד, ז'קי לוי, אשר כיהן עד היבחרו כחבר הכנסת וסגן שר הבינוי והשיכון מטעם הליכוד, מפלגה בה היה חבר בן שטרית עד שעבר לכולנו בנובמבר 2017. לוי זכה ברוב של 63.26% (6,902 קולות)<sup>(3)</sup>.

למועצה התמודדו רשימתו של ראש העיר, רפאל בן שטרית, "בית שאן החדשה", ורשימה משותפת של הליכוד בראשות ז'קי לוי והבית היהודי בראשות מוריס מיארה. בנוסף, התמודדו למועצה רשימת שח"ר, רשימת "איתנו", רשימת "חנוך לנער" ורשימת "קסם" בראשות חבר המועצה יוסי סוויסה.

### בית שמש

עליזה בלוך היא ראש העירייה, לאחר שניצחה בהפרש של אחוז אחד מהקולות, ההכרעה נקבעה לאחר ספירת קולות החיילים, הנכים והאסירים. בלוך התמודדה גם ב-2013 מטעם הבית היהודי, אך נאלצה לפרוש מהמירוץ לאחר שהמפלגה הסירה את תמיכתה במועמדותה. ראש העירייה לשעבר, משה אבוטבול (סיעת ש"ס), התמודד על תקופת כהונה שלישית כראש עיר אך לא זכה במרב הקולות. אבוטבול ביקש להתמודד בתחילה ברשימה נפרדת מש"ס אלא שרשימת התומכים שהגיש נמצאה לא תקינה. לבסוף הגיע לסיכום עם יהדות התורה, דבר שאיפשר לו להתמודד על ראשות העירייה כראש רשימת יהדות התורה. סיעת בני תורה הריצה תחילה את מלאכי כי טוב לראשות העיר, אך יומיים לפני הבחירות פרש, והמפלגה הודיעה על תמיכה באבוטבול.

מספר חברי המועצה הנבחרים עלה בבחירות אלו מ-19 ל-21, וסה"כ התמודדו 11 רשימות בבחירות אלו. חסידות חב"ד הריצה את מועמדה ישראל מנדלסון ברשימת הבית היהודי בעקבות פרישה משלומי אמונים. דגל התורה רצה עם אגודת ישראל ברשימת יהדות התורה המאוחדת ג', ומפלגת בני תורה בראשות מלאכי כי טוב התמודדה למועצת העיר לראשונה בנפרד.

בנוסף, התמודדו הרשימות הבאות: בית שמש שלנו בראשות ריצ'רד פרס, דור אחר בראשות מאיר בלעיש, הבית היהודי בראשות רינה הולנדר, עתיד העיר בראשות מרדכי כהן, כולנו בית שמש בראשות עמרם בוזגלו, הליכוד בראשות בראשות שלום אדרי, שבת אחים בראשות דויד עסיס, עיר מאוחדת בראשות עליזה בלוך וש"ס בראשות ישראל עזרי רמתי.

### ביתר עילית

ממוזער|פתקי ההצבעה
[שמאל|ממוזער|מנחם זיידה המועמד לראשות העיר וראש רשימת "למעננו" בפגישה עם הרב [מאיר מאזוז יו"ר יחד אלי ישי לקראת הבחירות]]
בהתמודדות על ראשות עיריית ביתר עילית ניצח מאיר רובינשטיין, ראש העירייה המכהן, ברוב של 73.69% מהקולות, וזו היא הקדנציה השלישית שלו בתפקיד מאז בחירתו ב-2007, מולו התמודדו מנחם זיידה, חיים גוטליב ויוסי חשין.

בבחירות 2013 נבחרה למועצה מפלגה גדולה שהכילה את הרוב הגדול של הנציגים בעירייה. הרשימה כללה חסידים, ליטאים, נציגי ש"ס ומפלגת טוב. בבחירות 2018 חל פיצול בין המפלגות ואגודת ישראל, דגל התורה וש"ס ו"טוב" רצו כל אחת בנפרד. רובינשטיין עצמו התמודד רשמית ברשימה עצמאית בשם "ביתר מאוחדת" שלא הייתה אמורה להיכנס בפועל לעירייה כדי להרוויח מנדט נוסף.

סך הכול התמודדו לעיריית ביתר 10 רשימות בבחירות אלו על 17 נציגים במועצת העיר, עלייה מ-15 מנדטים בבחירות הקודמות.

### בני ברק

בהתמודדות על ראשות עיריית בני ברק זכה ברוב של 82% מהקולות הרב אברהם רובינשטיין, נציג "הרשימה התורתית המשותפת" (שמה המקומי של סיעת יהדות התורה) והחליף את קודמו בתפקיד, הרב חנוך זייברט שהוצב אחריו ברשימה בחלק מהסכם פנימי בתוך מרכיבי הרשימה. מולו התמודדו אריאל ניר מטעם רשימת יחד ואברהם קאהן מטעם רשימת בני תורה.

על 27 המקומות במועצת העיר בני ברק (עלייה מ-25 מושבים בבחירות הקודמות) התמודדו 6 רשימות: רשימת "הרשימה התורתית המרכזית" (ג) בראשות הרב אברהם רובינשטיין, סיעת ש"ס בראשות אליהו דדון וסיעת בני תורה (עץ) בראשות אברהם קאהן, שלוש המפלגות שיוצגו במועצה היוצאת. בנוסף, התמודדו רשימת הליכוד בראשות יעקב וידר יו"ר הליכוד בבני ברק שמשמש גם כראש המטה החרדי בליכוד ורשימת הבית היהודי בראשות שלמה גורי. שתי הרשימות התמודדו ללא הצלחה ב-2013, ונעשו מגעים להתמודדות משותפת אך בסופו של דבר הרשימות התמודדו בנפרד. בנוסף, התמודדה רשימה מטעם מפלגת יחד בראשות אריאל ניר שמנהיגה הרוחני הרב מאיר מאזוז מתגורר בעיר. הרשימה התמודדה בשם "יחד שבטי ישראל" והאותיות "הן", זכר למפלגת הן ההיסטורית שהתמודדה בעבר בעיר תחת הנהגת הרב מאזוז.

בבחירות עצמן זכתה "הרשימה התורתית המרכזית" ב-16 מנדטים לעומת 18 בבחירות 2013, ש"ס עלו מ-5 ל-6 מנדטים, בני תורה עלו מ-2 מנדטים ל-3, רשימות יחד והליכוד זכו במנדט אחד כל אחת, ורשימת הבית היהודי לא עברה את אחוז החסימה.

### בני עי"ש
ראש מועצת בני עי"ש המכהן, אריה גרלה, מהליכוד התמודד על כהונה שנייה בתפקיד וניצח ברוב של 80.10% (3,144 קולות) את ברוך אברהם ראש רשימת "בני עי"ש ביתנו"<sup>(4)</sup>.

למועצת היישוב בלבד התמודדו הרב חיים טיראן זנדני בראש רשימת הצב"י ורשימת כולנו למען בני עיי"ש בראשות עזרי אשר.

### בנימינה-גבעת עדה

ראש מועצה מקומית בנימינה-גבעת עדה איתי ויסברג, שנבחר לתפקיד ב-2017 בבחירות מיוחדות בעקבות פטירת ראש המועצה הקודם פנחס זוארץ, התמודד על כהונה נוספת בראש רשימת "פז" וניצח כשגרף 48.41% מקולות הבוחרים (3,278 קולות)<sup>(2)</sup>. מולו התמודד מוטי קירמאיר בראש רשימת "צביון כפרי", שהיה ראש המועצה במשך 17 שנים (1981–1998) שתמך בניתוק הקשר בין בנימינה לגבעת עדה. מועמד נוסף היה ברוך אורן שעמד בראש רשימת "ירוק לכולנו".

על 13 המושבים במועצה (עלייה מ-11 מושבים בבחירות הקודמות), התמודדו הרשימות של המועמדים לראשות, ובנוסף, רשימת תלם – תושבים למען המושבות, רשימת הבית היהודי בראשות אהרון שיאחי, "כל המושבות" ורשימת "גבעת עדה אחת" המורכבת מתושבי גבעת עדה. בבחירות עצמן זכתה רשימת פז של ראש המועצה ב-4 מנדטים, רשימות "גבעת עדה אחת" (א) ו"צביון כפרי" (זך) זכו בשלושה מנדטים כל אחת, תלם (תל) זכתה בשני מנדטים, הבית היהודי (טב) במנדט בודד ורשימות "ירוק לכולנו" ו"כל המושבות" לא זכו במנדטים.<sup>(2)</sup>

### בסמ"ה

ראש המועצה המקומית המכהן של בסמ"ה, ראיד כבהא, התמודד על כהונה נוספת מול ארבעה מתמודדים נוספים וניצח כשגרף 46.83% מקולות המצביעים.

על 11 המושבים במליאת המועצה התמודדו 8 רשימות. רשימת "אלסלאם" (הן) בראשות עומיר כבהא נבחרה לסיעה הגולה במועצה עם 3 מנדטים לעומת רשימת "אלתגיר פיצול מסיעת אלסלאם" (זך) שזכתה ב-13 קולות בלבד. שתי רשימות זכו בשני מנדטים: "אלבדיל" (יד) בראשות המועמד לראשות המועצה ג'מאל אגבאריה ו"וחדת בסמה" (קף) בראשות אחמד אגבאריה. 4 רשימות זכו במנדט אחד כל אחת: "אלחיאת" (י) בראשות המועמד לראשות המועצה מוחמד כבהא, "אלמוסתקלה" (נ) בראשות סמיר מחאמיד, "אלנהדה ללתגיר" (ץ) בראשות המועמד לראשות המועצה לאית כבהה "ק אח'אא" (ק) בראשות המועמד לראשות המועצה מוסטפא בדראן.

### בסמת טבעון

על ראשות מועצה מקומית בסמת טבעון התמודדו חמישה מועמדים – ראש המועצה המכהן, מוניר זבידאת, ראש המועצה הקודם, מוחמד זובידאת, ראיד זובידאת, סאמר זובידאת ועלי סעדי. בסיבוב הראשון אף מועמד לא חצה את רף ה-40% ולכן מוניר זובידאת (33.04% מהקולות) וראיד זובידאת (32.83%) התמודדו בסיבוב השני.

מספר החברים במועצה בבחירות אלו היה 9. רשימות "אלזדהאר" (ם) בראשות מוניר זבידאת ו"אלעאדה" (נ) בראשות ראיד זובידאת זכו בשני מנדטים כל אחת. רשימות אחווה (א), אלנהאדה (י), לאתחאד (ע), אלחיוף (ף) ואלמוסתקבל (ק) זכו במנדט טחד כל אחת, בעוד רשימת אלביאן (ץ) לא עברה את אחוז החסימה.

### בענה

ראש מועצת בענה עבאס תיתי התמודד לתקופת כהונה נוספת, אך הפסיד בסיבוב הראשון כשמולו התמודדו חמישה, בהם המנצח עלי ח'ליל שגרף 42.92% מקולות הבוחרים.

### בת ים

יוסי בכר הוא ראש עיריית בת ים מאז 2014, אז מונה כמחליפו של שלמה לחיאני בעקבות הגשת כתב אישום כנגדו. בכר התמודד לקדנציה נוספת. בנוסף אליו הודיעו 6 נוספים כי יתמודדו לראשות העיר: ירון לוי מיש עתיד, אורי בוסקילה מהבית היהודי, צביקה ברוט נציג הליכוד, צביקה רובין, קטי פיאסצקי ממרצ ואלי יריב.

בסיבוב הראשון קיבל יוסי בכר 17,227 קולות (35.43% מהקולות), צביקה ברוט קיבל 14,809 קולות (30.39%), אלי יריב קיבל 9,566 קולות (19.63%), ירון לוי קיבל 3,253 קולות (6.67%), אורי בוסקילה קיבל 1,554 (3.19%), קטי פיאסצקי קיבלה 1,376 קולות (2.82%) וצבי רובין קיבל 902 קולות (1.85%). כיוון שאף מתמודד לא עבר את רף ה-40% התמודדו בכר וברוט התמודדו בסיבוב השני.

על 25 המושבים במועצת העיר התמודדו 11 רשימות. רשימת "הליכוד בראשות צביקה ברוט" (מחל) קיבלה 5 מנדטים. סיעות "בת-ים אחת בראשות אלי יריב" (א) ו"בת ים בראש מורם בראשות יוסף בכר" (ים) קיבלו 4 מנדטים כל אחת, רשימות "שס בראשות רפאל ברנז" (שס) וישראל ביתנו (ל) קיבלו 3 מנדטים כל אחת, רשימת "טל לבת-ים בראשות ויקטור טל" (כן) ורשימת "בת ימים פלוס צעירים בראשות ירון לוי" (פה) קיבלה 2 מנדטים, רשימות "הבית היהודי בראשות אורי בוסקילה" (טב) ו"מרצ בראשות קטי פיאסצקי" קיבלו מנדט אחד כל אחת ורשימות "פורום תושבי בת ים בראשות צבי רובין" (נץ) ו"הרשימה הדתית המאוחדת" (זך) לא עברו את אחוז החסימה.

### גבעת זאב

ראש מועצת גבעת זאב יוסי אברהמי, המכהן בתפקיד מ-2008, התמודד על כהונה שלישית בתפקיד. מולו התמודדו ענבל כרמלי מרשימת "תושבים מובילים אחר"ת" וחבר המועצה נחשון זדה.

מספר המושבים במועצת העיר גדל מ-11 ל-13. בראש רשימת דגל התורה למועצה הועמד איציק ברנר, מנהל דגל התורה בירושלים שעבר לגבעת זאב. בעקבות המינוי פרשה קבוצה מדגל התורה בראשות קיווי ויין והקימה רשימה נפרדת בשם "תכל'ס" שהתמודדה בשיתוף פעולה עם מפלגת יחד בראשות אוריאל רבני, שלא עברה את אחוז החסימה. רשימת הבית היהודי בראשות אילנה דרור, ורשימת ש"ס בראשות יוסי מועלם.

### גבעת שמואל

ממוזער|בניין מגורים ברחוב יוני נתניהו עם 11 שלטי תמיכה במועמדותו של גל לנצ'נר לראשות העיר.
ראש עיריית גבעת שמואל, יוסי ברודני (סיעת "גבעת שמואל אחת"), שנבחר לראשותה ב-2008, ובשנית כמועמד יחיד ב-2013, נבחר בשלישית לתפקיד, שהוא מתמודד הפעם מול רו"ח גל לנצ’נר ראש רשימת "גבעת שמואל מתחדשת", אל"ם במיל' רונית לב, עוזרת שר הביטחון לשעבר (רשימת "גבעת שמואל שלנו") ונעמי עיני-פלדמן (רשימת "ביחד"), מי שכיהנה כחברת המועצה היחידה באופוזיציה בחמש השנים האחרונות.

מספר חברי המועצה הנבחרים עלה בבחירות אלו מ-13 ל-15. רשימת "גבעת שמואל אחת" (הן) בראשות ברודני זכתה ב-4 מנדטים, רשימות "הבית היהודי" (טב) בראשות יעקב ויליאן ו"חופש לעתיד הרשימה החילונית" (פה) בראשות משה מרר אשר שמה דגש על זכויות החילונים בעיר ונתמכת על ידי יש עתיד זכו ב-3 מנדטים כל אחת, רשימת "גבעת שמואל שלנו" (רל) בראשות רונית לב זכתה בשני מנדטים ורשימות ש"ס בראשות משה קיקוב המתמודדת לראשונה בעיר, "גבעת
שמואל מתחדשת" (רק) בראשות גל לנצנר ו"גש מחוברים למען גבעת שמואל" (גנ) זכו במנדט אחד כל אחת. רשימת ביחד בראשות נעמי עיני פלדמן (כח) לא נבחרה למועצה.<sup>(1)</sup>

### גבעתיים
ראש עיריית גבעתיים רן קוניק, אשר נבחר בבחירות הקודמות ב-2013, התמודד כמועמד יחיד על תקופת כהונה נוספת בראש רשימת "גבעתיים שלנו" וזכה לתמיכת מפלגת העבודה, קיבל את אמונם של 85.74% מהמצביעים (19,380 קולות)<sup>(1)</sup>. אלי סמוכה שקל להתמודד מולו, אך לא השיג מספיק חתימות. גם הזמר משה דץ שקל להתמודד אך בהמשך הודיע שלא יתמודד על התפקיד.

למועצת העיר רצו 9 רשימות. רשימתו של קוניק "רק גבעתיים שלנו בראשות רן קוניק ובתמיכת מפלגת העבודה והעל מפלגתיים" (רק) זכתה ב-6 מנדטים, מפלגת מרצ בראשות ויוי וולפסון שהתאחדה עם "גבעתיים חופשית", התארגנות תושבים המקדמת חופש דת לצד חופש מדת זכתה ב-4 מנדטים, "רשימת הצעירים גבעתיים מתחדשת" (צ) בראשות סיון גולדברג זכתה בשני מנדטים ורשימת "הבית שלנו בגבעתיים" (טב) בראשות מושיק גולדשטיין המייצגת את מפלגת הבית היהודי זכתה אף היא בשני מנדטים. רשימת הבת של מפלגת "יש עתיד "יש עתיד בגבעתיים" (פה), הליכוד (מחל) בראשות חברת המועצה טלי ארגמן, ורשימת הגמלאים (זך) בראשות בני רייך זכו במנדט אחד כל אחת. רשימות "לב-לאחדות גבעתיים" (לב) ו"גבעתיים במרכז בראשות אלי סמוכה" (ע) לא זכו במנדטים במועצה. <sup>(1)</sup>

### ג'דיידה-מכר

ראש מועצת ג'דיידה-מכר מוחמד שאמי לא התמודד לתקופת כהונה נוספת. לאחר שאף מתמודד לא חצה את הרף של 40%, נערך סיבוב שני בו סוהיל מלחם השיג רוב של 52.46% (5,779 לעומת 5,256 קולות) מול ויסאם עריד<sup>(10)</sup>.

בבחירות למועצה התמודדו 14 רשימות על 13 מושבים. רשימת "אלהדף" (פ) זכתה ב-3 מושבים. רשימות אלתגמוע אלוטני אלדמוקרטי (ד), אלאהליה (ה) וחד"ש (ו) זכו בשני מנדטים כל אחת. "החזית המתקדמת – ג'דיידה מכר" (ג), בלדנא (םד), "אלפגר אלגדיד" (ס) ו"הברית הדמוקרטית הלאומית" (קמ) זכו במנדט אחד כל אחת. הרשימות "עמל בלא קלל" (ע), אלג'ד (ץ), אלאסלאח (ק), אלרואיה (קי) ו"אלתקאפה ואלריאדה" (תר) לא עברו את אחוז החסימה.

### גדרה

ראש מועצת גדרה מאז 2008, יואל גמליאל, התמודד בפעם השלישית לראשות המועצה וניצח את ראש סיעת "גדרתים" סהר פינטו שלימים יהיה ראש מועצת גדרה ה-9 ואת ראש סיעת "גדרה מחדשת" סהר רווח שלימים יחבור לגמליאל וישמש כסגן ראש המועצה תחתיו.

בין הרשימות שהתמודדו למועצה הבית היהודי בראשות יקותיאל תנעמי וסיעת "גשר" בראשות שלום אזרד.

### ג'וליס
ראש מועצת ג'וליס המכהן סלמאן עאמר נעצר ב-2016 בחשד לרצח של הקבלן מוניר נבואני ונכון ליולי 2018 הוא היה מצוי במעצר עד תום ההליכים, הליכים שהסתיימו בסופו של דבר בהרשעה בהריגה ושליחה ל-14 שנות מאסר.שבעת המועמדים שהתמודדו בסיבוב הראשון על ראשות המועצה היו סאמר הנו, אמיר אבו חלא, וסאם נבואני, סלים טריף, עאדל עאמר, פהים הנו וקאסם הנו. אף מתמודד לא חצה את רף ה-40%, ולכן וסאם נבואני (24.97% מקולות הבוחרים) וקאסם הנו (15.80%) התמודדו בסיבוב השני, בו ניצח וסאם נבואני ברוב של 58.57% (2,432 לעומת 1,720 קולות)<sup>(10)</sup>.

במליאת המועצה התמודדו 15 רשימות על 9 מושבים העומדים לבחירה. רשימות "ניצחון" (ים) בראשות היתם גבישי זכתה בשני מנדטים ועוד 7 רשימות זכו במנדט אחד כל אחת – "הרפורמה" (אץ), "צדק ושקיפות" (נף), "סולידריות" (נש), "הנו" (קי), "אלופאק" (קנ), "וחדתג'וליס" (קף) ו"ג'ולס מווחדה" (קף). בנוסף התמודדו 7 רשימות קש שזכו ב-2 עד 20 קולות כל אחת ששימשו את 7 המועמדים לראשות המועצה, שאף אחד מהם לא נבחר ישירות למועצה והמועמד שנבחר משמש חבר מועצה נוסף, ה-10 במספר, בהתאם לחוק.

### ג'לג'וליה

ראש מועצת ג'לג'וליה פאיק עודה לא ימשיך לכהונה נוספת, לאחר שהפסיד מול דרוויש ראבי.

### גן יבנה

ראש מועצה מקומית גן יבנה דרור אהרון מסיעת דרור לגן יבנה, המכהן ברציפות מאז 2003, התמודד על כהונה רביעית בראש סיעתו. מולו התמודדו עורך הדין מוטי יוסף וחיים שוחמי. לחברות במועצה התמודדה רשימת "עוצמה למועצה" בראשות הרב אלירם שרביט ורשימת הליכוד שבראשה ירון נסים.

### גני תקווה

ראש מועצה מקומית גני תקווה מאז 2013 ליזי דלריצ'ה התמודדה על כהונה שנייה, ונתמכת על ידי מפלגת יש עתיד. מולה התמודד יניב שחר.

על 13 המושבים במועצה התמודדו הרשימות הבאות:
* רשימת "את" בראשות ליזי דלהריצ'יה
* יש תקווה
* כח לשנות בראשות יניב שחר
* מאמינים באחדות
* רשימת מי בראשות מיכאל לין.

### ג'סר א-זרקא

ראש מועצת ג'סר א-זרקא מוראד עמאש המכהן מאז 2013 התמודד לכהונה נוספת, מולו התמודדו ראש המועצה לשעבר ד"ר עז-אלדין עמאש וסאמי גרבאן.

### ג'ש (גוש חלב)

ראש מועצת ג'ש (גוש חלב) אליאס אליאס המכהן 20 שנה בתפקיד התמודד לכהונה נוספת. מולו התמודדו חנא אליאס, רכז ההסתדרות בצפת, ועלם עלם. בסיבו הראשון קיבלו אליאס אליאס ועלם עלס יותר מ-39% כל אחד (לעלם היה יתרון של 3 קולות) והשניים התמודדו כעבור שבועיים בסיבוב שני לראשות המועצה. בסיבוב השני נבחר אליאס לאחר שזכה לרוב של 51.62% (1,033 קולות) מול עלם (48.38%, 968 קולות)<sup>(10)</sup>.

בבחירות למועצה התמודדו 10 רשימות על 9 המקומות במועצה. 3 רשימות קיבלו 2 מנדטים כל אחת – ג'ש אלמוסתקבל (גמ) בראשות שאדי מנסור, חרקה (וד) בראשות שריף ניג'ם ואלמואחדה (ק) בראשות מוחמד חליחל. 3 רשימות קיבלו מנדט אחד – אחדות ברעם-גוש חלב (את) בראשות שאדי חלול יו"ר העמותה הארמית-נוצרית, אלחל (נ) והברית (פז). 4 רשימות לא נכנסו – "שחר חדש" (רם) עם 130 קולות ו"אלמרכז" (י), כולנו (כ) ואלאמל (ץ) עם 1–4 קולות כל אחת<sup>(10)</sup>.

### דבורייה

ראש מועצת דבורייה זוהיר יוספיה ימשיך בכהונה נוספת.

### דייר אל-אסד
אחמד דבאח, המכהן כראש מועצת דיר אל-אסד, התמודד לתקופת כהונה שנייה. בסיבוב הראשון השיג 2,258 קולות (30.48%) והתמודד בסיבוב השני מול חוסין ח'טיב שהשיג 1,671 קולות (22.55%) היות שאף מועמד אחר לא השיג לפחות 40% מהקולות. מועמדים נוספים בסיבוב הראשון היו מוחמד מוסא, נימר חוסין וקאסם אסדי.

בסיבוב השני ניצח אחמד דבאח את חוסין ח'טיב ברוב של 57.90% (4,093 מול 2,976 קולות)<sup>(10)</sup>.

### דייר חנא
קאסם סאלם יכהן כראש מועצת דיר חנא לאחר שזכה ב-3,474 קולות (50.58%) מול סעיד חוסיין (3,395 קולות, 49.42%)<sup>(2)</sup>.

### דימונה

באפריל 2018 נחקר ראש עיריית דימונה בני ביטון ביחידת להב 433 בחשד להטרדה מינית נגד ממלאת מקומו לשעבר אילנה אזולאי. באוגוסט 2018 המשטרה סגרה את התיק מחוסר אשמה. ביטון התמודד על תקופת כהונה שנייה וגם אזולאי הודיעה כי תתמודד, אך בסופו של דבר לא התמודדה. מועמדים נוספים לראשות העירייה היו: נסים פרץ (שנתמך על ידי העבודה) ויצחק ג'קי אדרי. במועצת העירייה חברים 15 נציגים (ביניהם עודד הרוש).

### דלית אל-כרמל

ראש מועצת דלית אל-כרמל המכהן רפיק חלבי התמודד על כהונה שנייה מול פרח חלבי שנתמך על ידי תנועת סווא המקומית ומול מרזוק קדור.
במועצה יש 13 מושבים לחברי המועצה.
על 13 המקומות במועצה התמודדו רשימת "בוקרא" (אמת) שזכתה לתמיכת מפלגת העבודה, אלופאא, רשימת התקווה (טב) בתמיכת מפלגת הבית היהודי, הליכוד, אלבלד אגלא ועוד.

### הוד השרון

ראש העירייה המכהן, חי אדיב, הודיע כי אין בכוונתו להתמודד על קדנציה רביעית. על התפקיד התמודדו 8 מועמדים: משה חנוכה (שעמד במרכזה של הסדרה הדוקומנטרית "המתמודים" של ענת גורן), נוה גור ("דרך העיר"), נדב דואני (ליכוד), חברת הכנסת לשעבר יפעת קריב, יואב רוזן, יגאל הררי, כנרת כהן ואמיר כוכבי ראש סיעת קצב. אביבה גוטרמן שהודיעה על התמודדותה פרשה מהמירוץ וחברה לקריב.

אף לא אחד מבין שמונת המתמודדים על ראשות העירייה חצה את רף ה-40%, אי לכך התקיים סיבוב שני בין אמיר כוכבי (8344 קולות, 29.29%) לבין יפעת קריב (5452 קולות, 19.14%). לקראת הסיבוב בשני הודיעה בצעד חריג מפלגת העבודה, שתמכה בקריב בסיבוב הראשון, על הסרת תמיכת המפלגה ממנה עקב קמפיין שלילי של קריב נגד כוכבי שהואשם בהיותו איש שמאל.

בנוסף, התמודדו למועצה רשימה בראשות חיים שאבי ויגאל שמעון ורשימת הליכוד בראשות ארנון אברמוב. מרצ ויש עתיד (שרצו בבחירות הקודמות עם "דרך העיר") התמודדו תחת רשימה משותפת בראשות אמיר כוכבי.

### הר אדר

ראש מועצת הר אדר המכהן, חן פיליפוביץ, הפסיד לחיים מנדל שקד, שבקדנציה הקודמת כיהן כיו"ר האופוזיציה. ב-5 ביוני נעצר פיליפוביץ' בחשד להטרדה מינית של עובדת ושוחרר למעצר בית של שבוע, כשהוא טוען שמדובר בטענה שקרית שהופרכה והוגשה על מנת לפגוע בו בבחירות.

במועצה 9 מושבים.

### הרצליה

ראש עיריית הרצליה המכהן, משה פדלון, הציע עצמו לקדנציה נוספת. מולו התמודדו סגנית ומ"מ ראש העירייה מאיה כץ, איל פביאן ומישל מורג. תחילה יוסי פרי הציע את עצמו לראשות העיר, אך לבסוף לא הגיש את מועמדותו.

מועצת העיר הרצליה מונה 19 חברות וחברים. לאחר הבחירות המועצה תגדיל את מספר חבריה ל-21 מאחר שהרצליה חצתה את רף מאה אלף התושבים.
כמו כן, נשקלת האפשרות לאיחוד הסיעות הדתיות במועצת העיר לכדי רשימה אחת, שבראשה יעמוד נציג הבית היהודי צבי וייס. התמודדה רשימה חדשה בשם "דרך החינוך" בראשות אורן אוריאלי מתמקדת בשיפור מערכת החינוך בעיר. מרצ בראשות עופר לוי והתנועה הירוקה בראשות דרור בן-עמי החליטו על התמודדות למועצת העיר תחת רשימה משותפת. סגנית ראש העירייה עפרה בל מסיעת יש עתיד, הודיעה על חבירה לראש העירייה פדלון ולסיעתו 'חזון וניסיון'.
לאחר ישיבת מועצה בה הוחלפו האשמות קשים בין פדלון לכץ בנוגע לעתירה שהגישה כץ לוועדת הבחירות כנגד פדלון בעניין תליית שלטים, הודיעו טובה רפאל (מסיעת "יש עתיד") ועו"ד איריס אתגר (מסיעת "הכי טוב להרצליה") כי הן מזדהות עם סיעתה של כץ. בכך הפכה סיעתה של כץ לגדולה ביותר מבין המועצה המכהנת עם 5 חברים, כחודשיים לפני הבחירות.

כחלק מקמפיין הבחירות של איל פביאן, הוא הבטיח כי יקיים נישואים אזרחיים בבניין העירייה.

מנכ"ל משרד החינוך לשעבר, שמשון שושני הצטרף לרשימת "קהילה, צעירים וסביבה נטו" בראשות מאיה כץ.
חבר המועצה יוסי קוממי נבחר לראשות רשימת הליכוד למועצת העיר, במקום השני נבחר עומרי קורן, בנה של חברת הכנסת נורית קורן. עו"ד בן ארויה שנבחר בפריימריז למקום השלישי ברשימה בחר להסיר את עצמו עקב מחלוקת עם קוממי העומד בראשה. בן ארויה חתם הסכם רוטציה עם אבי ברדה שמוצב במקום השני ברשימת ש"ס למועצת העיר.
טל בורשטיין, כוכב העבר של מכבי תל אביב, וכוכב מאסטר שף יהודה עמר, הצטרפו לרשימת 'חזון וניסיון' של ראש העירייה פדלון.

ימין|ממוזער|בכניסה לקלפי בהרצליה, בית הספר בן צבי
לאחר שהמטה של ראש העירייה פדלון תלו שלטים על מבנים שמשמשים את העירייה, עתרה סיעת "קהילה, צעירים וסביבה נטו" בראשות מאיה כץ, בפעם השנייה לוועדת הבחירות המרכזית כנגד ראש העירייה פדלון על שלטי תעמולה שניתלו בעיר בניגוד לחוק הוועדה קבעה כי יוסרו כל שלטי הבחירות הלא חוקיים ברחבי העיר, כולל אלה של כץ עצמה. לאחר מכן, ראש העירייה פדלון הגיש עתירה לוועדת הבחירות המרכזית נגד מאיה כץ וסיעתה "קהילה, צעירים וסביבה נטו" בטענה לחמש עבירות שביצעו. השופט מצא את רוב הטענות נגד כץ כנכונות.

מתוצאות משאל בחירות שנערך באתר "צומת השרון הרצליה" עולה כי לדעת רוב התושבים הנושא החשוב ביותר בו צריך לטפל בעיר הוא החינוך ואחריו נושא תוכנית המתאר של העיר.

שמאל|ממוזער|פתקי הצבעה בבחירות לעיריית הרצליה
ראש העירייה הנבחר היה משה פדלון עם 49.89% מהקולות שהמשיך לקדנציה שנייה, מאיה כץ קיבלה 35.91% מהקולות, איל פיביאן 8.32% ומישל מורג 5.89%.
אחוז הצבעה בעיר היה מתחת מהממוצע הארצי ועמד על 52.51% עם 43,944 בפועל מתוך 83,682 בעלי זכות בחירה. זאת עלייה משמעותית מהבחירות הקודמות בהם אחוז ההצבעה עמד על רק 41%. סיעת חזון וניסיון וסיעת קהילה צעירים וסביבה נטו קיבלו ארבעה מנדטים כל אחת, מרצ והתנועה הירוקה שלושה מנדטים, יש עתיד שני מנדטים. שאר הסיעות: החופש לבחור, הליכוד, מאה אחוז הרצליה, דרך החינוך, דרך חדשה, הבית היהודי, ש"ס וגשר קיבלו מנדט אחד לכל סיעה. רשימת "הדרך שלנו" של מישל מורג ו־"הרצליה למען תושביה" של שמואל סעדיה לא עברו את אחוז החסימה.

### זכרון יעקב

זיו דשא, ראש המועצה המקומית המכהן של זכרון יעקב, התמודד לקדנציה נוספת. ראש המועצה הקודם, אלי אבוטבול, שהתפטר מתפקידו במהלך הקדנציה בשל העמדתו לדין הודיע על התמודדותו לתפקיד. מתמודד נוסף היה חבר המועצה צחי ברוך בראשות רשימת "אנו זכרונים".

הרשימות שהתמודדו למועצה הן: "אנו זכרונים (צחי ברוך)", "הרשימה המאוחדת נאמני תורה למען זכרון יעקב", הבית היהודי, תנועת אור, סיעת זיכרון שבלב (אלי אבוטבול), "התנועה למען זיכרון נקייה", "דרך חדשה", "למען המושבה" (זיו דשא) ו"לשם שינוי".

### זמר
ראש מועצת זמר גאנם דיאב התמודד על כהונה נוספת, אך לא ימשיך בתפקידו מאחר שלא השיג את מספר הקולות הנדרש על מנת לעבור לסיבוב השני, בו התמודדו רמי זידאן (1,135 קולות, 28.40%) ותמים חרזאללה (1,081 קולות, 27.05%). בנוסף התמודדו בסיבוב הראשון בלאל דקה וגאנם נאיף.

בסיבוב השני השיג תמים חרזאללה רוב של 52.60% (2,112 מול 1,903 קולות)<sup>(10)</sup>.

### זרזיר

ראש מועצת זרזיר עאטף גריפאת התמודד על כהונה נוספת, אך לא המשיך בתפקידו מאחר שלא השיג את מספר הקולות הנדרש על מנת לעבור לסיבוב השני, בו התמודדו אמיר מזאריב (1,546 קולות, 33.67%) וחסן הייב (1,402 קולות, 30.54%). בנוסף התמודדו בסיבוב הראשון סאלח גריפאת, עאדל גריפאת ועבד מזאריב.

### חדרה

ממוזער|שלטי בחירות על גבי בתים בחדרה
בחדרה התמודד ראש העירייה המכהן, צביקה גנדלמן, על רקע חקירה פלילית המתנהלת נגדו שהחלה בחודש יוני 2018. לאחר שהודח על ידי מפלגת יש עתיד מחברות בה, התמודד גנדלמן בראש סיעת "חדרה בתנופה". בנוסף, התמודדה שירלי עודד-דורן בראש רשימת ("שקיפות"), חברי המועצה יניב דרי, יו"ר האופוזיציה אוהד מרחב (רשימת "רוב העיר") וכן איקי צור, בעבר מנכ"ל העירייה ("לטובת חדרה"), הודיעו כי יתמודדו על תפקיד ראשות העירייה. בנוסף, מפלגת הליכוד הודיעה כי מי שיהיה מועמדה לראשות העירייה הוא גדי אריאלי, אשר היה בעבר מנכ"ל הליכוד וכיום מכהן כמנכ"ל משרד החדשנות, המדע והטכנולוגיה.

למועצת העיר התמודדו: רשימת "שקיפות" בראשות שירלי עודד-דורן, סיעת הליכוד, סיעת "הצעירים" בראשות אמיר ימין, הבית היהודי בראשות אלי בוסקילה, התנועה החברתית הירוקה בראשות חדווה יחזקאלי אליה חבר סדי בן דוד שהקים תחילה רשימת גמלאים, רשימת זהות יהודית, שס בראשות בועז ביטון, רשימת "חדרה ביתנו" בראשות רומן גישר, רשימת "העיר של כולנו" בראשות ניר בן חיים שתזכה לתמיכת מפלגת כולנו, רשימת "מחוברים" בראשות יניב דרי, רשימת "יחד למען חדרה" בראשות טל אליהו, רשימת "יחד למען אולגה" בראשות צ'יקו וקנין ורשימת "חדרתיים" בראשות עוגן יוחננוב. בנוסף, התמודדה רשימת "עידן חדש" המורכבת מישראלים יוצאי אתיופיה

בבחירות שנערכו ב-30 באוקטובר 2018 זכה צביקה גנדלמן בראשות העירייה עם מעל 40% הצבעה, בבחירות למועצת העיר שנערכו, סיעת 'מחוברים' בראשות יניב דרי זכתה בשלושה מנדטים, סיעת כולנו בראשות ניר בן חיים זכתה גם כן בשלושה מנדטים, מפלגתו של ראש העיר, צביקה גנדלמן, 'חדרה בתנופה', זכתה בשני מנדטים בלבד, סיעת הליכוד בראשות גדי אריאלי זכתה בשני מנדטים, מפלגת ישראל בתינו בראשות רומן גישר גם זכתה בשני מנדטים, מפלגת זהות יהודית בראשות מלכיאל אלבז זכתה בשני מנדטים, מפלגת ש"ס בראשות בועז ביטון זכתה בשני מנדטים, מפלגת 'יחד למען חדרה' בראשות טל אליהו זכתה בשני מנדטים, מפלגת הירוקים בראשות חדווה יחזקאלי זכתה במושב אחד וכן גם מפלגת עידן חדש לישראלים יוצאי אתיופיה שזכתה במושב אחד, מפלגתו של צ'יקו ועקנין זכתה במושב אחד.

בשל חציית כמות האוכלוסייה את קו המאה אלף, גדל בשניים מספר חברי מועצת העיר ל-21.

### חולון

ראש עיריית חולון מוטי ששון, המכהן מאז 1993, הודיע על התמודדות נוספת מטעם מפלגת העבודה. בנוסף אליו הכריזו כי יתמודדו ד"ר קרן גונן, מורן ישראל ראש סיעת הצעירים ומייסד מפלגת "זה מקומי", חבר המועצה שי קינן מהליכוד שהתמודד ברשימה עצמאית וזכה בתמיכת הליכוד במרוץ לראשות העיר, מיקאל בוזגלו, ומתעמל העבר אילן גזית, נציג יש עתיד.

מספר המושבים שעמדו לבחירה במועצת העיר הוא 27. רשימת "אמת בראשות מוטי ששון" (אמת) זכתה ב-6 מנדטים והייתה הרשימה הגדולה במועצה. 3 רשימות זכו ב-4 מנדטים כל אחת: "חולון מתחדשת בראשות שי קינן" (כן), "התאחדות הספרדים העולמית שומרי תורה חולון" (שס) ו"צעירים בראשות מורן ישראל למען חינוך, דיור ותעסוקה" (צ). "סיעת הליכוד בכנסת מחל הליכוד ברשות מאיר חלבי" (מחל), "עמוס ירושלמי – עידן חדש בחולון" (ע) ו"בחנ בראשות עזרא סיטון מצטיינים בחינוך והבית היהודי" (בחנ) זכו בשני מנדטים כל אחת. חולון ביתנו (ל) בראשות מיכאל סוטובסקי, "יש עתיד בחולון בראשות אילן גזית" (פה) ו"חולון בראש בראשות קרן גונן" (ק) זכו במנדט אחד כל אחת ורשימת "חולון הירוקה" (רק) לא זכתה אפילו בקול אחד בקלפי.<sup>(1)</sup>

### חורה
ד"ר מוחמד אלנבארי, המכהן כראש מועצת חורה מאז 2005, לא התמודד לכהונה נוספת. חאבס אלעטאונה נבחר לראשות המועצה לאחר שגבר ברוב של 55.73% על עלי אבו אל קיעאן (3,551 מול 2,821 קולות)<sup>(7)</sup>.

### חורפיש
מופיד מרעי, אשר מכהן כראש מועצת חורפיש מאז 2016, הודיע כי לא יתמודד לתקופת כהונה נוספת. רפיק מרעי נבחר לאחר שהשיג רוב של 53.43% מול סאלח פארס (2,182 מול 1,902 קולות)<sup>(3)</sup>.

### חיפה

ממוזער|שלטי בחירות של המועמדת עינת קליש

עינת קליש-רותם ראש רשימת חיים בחיפה נבחרה לראשות העירייה ברוב של 56 אחוז, יונה יהב, שכיהן כראש עיריית חיפה מאז 2003, התמודד על תקופת כהונה נוספת אך לא זכה מאחר שקיבל רק 37 אחוז מהקולות. לסיעתו של יהב חבר שי אבוחצירה.
המועמדים הנוספים היו: אביהו האן ראש רשימת "הירוקים של חיפה", ישראל סביון, ומנכ"ל נמל חיפה מנדי זלצמן שהתמודד ברשימת "חיפה מתעוררת".

בתחילת ספטמבר הסיר גיל גולדרייך את מועמדותו לראשות העירייה והודיע כי יתמוך בעינת קליש-רותם.

מפלגת העבודה הודיעה כי תפצל את תמיכתה בין עינת קליש-רותם לבין ישראל סביון ומפלגת כולנו הודיעה כי תתמוך ביונה יהב לראשות העיר.

ב-17 באוקטובר פסל בית המשפט את מועמדותה של רותם קליש לראשות העירייה ואת מועמדות המפלגה, מכיוון שמפלגת העבודה חתמה לה ולסביון במקביל. לעומת זאת, סביון לא נפסל, בשל חתימה נוספת שהייתה לו. ערעורה על ההחלטה לא התקבל, אולם המועמדת ביחד עם מפלגת העבודה עתרו לבג"ץ שקיבל את העתירה ב-22 באוקטובר, וביטל את פסילתה של קליש.

ב-28 באוקטובר פרש דוד עציוני מהמירוץ וחתם על הסכם שיתוף פעולה עם עינת קליש-רותם.
ממוזער|הרכב מועצת העיר לאחר הבחירות

על 31 המושבים במועצת העיר התמודדו מספר רשימות, בהן:
* רשימת "צעירי חיפה ברשות יונה יהב" בראשות יונה יהב ראש עיריית חיפה המכהן, בהסכם משולב שנחתם עם סגנו שי אבוחצירא וסיעת יש עתיד-צעירי חיפה, לריצה משותפת בבחירות לראשות ולמועצת העיר. בנוסף ברשימה מ"מ וסגנית ראש העירייה חדווה אלמוג, וחברי המועצה עו"ד אורי גרינברגר, סופי נקש ויוסי שלום.
*רשימת "חיים בחיפה" בראשות עינת קליש רותם אשר חתמה על הסכם איחוד עם מפלגת העבודה, במסגרתו צורפו לרשימה נציגי מפלגת העבודה נעמה לזימי, שבבחירות הקודמות רצה ברשימת העבודה אך לא נכנסה למועצה, וניר שובר. לרשימה הצטרפה חברת המועצה סיגל ציוני המשמשת בתפקידה כיום מטעם סיעתו של יהב. הרשימה נפסלה על ידי משרד הפנים, אך התקיים דיון בבג"ץ שביטל את הפסילה.
* רשימת "הליכוד" בראשות סגן ראש העירייה שמשון עידו.
* רשימת "הבית היהודי" בראשות יואב רמתי
* רשימת "החזית החיפאית" (חד"ש) בראשות רג'א זעתרה.
* רשימת בל"ד בראשות ג'מאל חמיס
*רשימת "עוצמה" המורכבת מתושבי קריית חיים.
* רשימת "חיפה בעלייה" בראשות יוליה שטראים הרצה בבחירות אלה בנפרד מהרשימה מטעם מפלגת ישראל ביתנו עמה רצה עד עתה. הרשימה נפסלה על ידי משרד הפנים.
* רשימה "חיפה ביתנו" מטעם מפלגת ישראל ביתנו בראשות לזר קפלון.
* רשימה בראשות חבר מועצת העיר רמי לוי
* רשימת "שדולת הגמלאים" שזכתה למושב אחד בבחירות 2013.
* רשימת מרצ שבראשה עמד הרב הקונסרבטיבי דובי חיון שהקים קודם לכן רשימה חדשה בשם "חיפה שווה". תבור להט שאמור היה להוביל את רשימת מרצ שובץ במקום השני וגילה לבני זמיר מחיפה שווה שובצה במקום השלישי ברשימה.
* רשימת "חיפה בשבילנו" שבראשה עומדת שרית גולן-שטיינברג (בבחירות הקודמות נבחרה מטעם סיעתו של יעקב בורובסקי),
* רשימת "חיפהנא" בראשות אניס ארמלי.
* רשימת "נכים ומנצחים" שהקים גיל גולדרייך.
* רשימת "מקומי בחיפה" (משויכת למפלגת מנהיגות מקומית) בראשות חבר המועצה בועז גור.
* רשימת אגודת ישראל
*רשימת דגל לתושב מטעם דגל התורה בהובלת הרב מיכי אלפר
* רשימת ש"ס – היו"ר נתי חייק הוצב במקום השני, אחרי נציגו של הרב שי פרי.
* רשימה מטעם מפלגת כולנו בראשות אלעד אטיאס.
* רשימת "לב השכונות", רשימה חדשה בראשות טלי משולם-איטח שהייתה חברת מועצה מטעם סיעת חיים בחיפה בראשותה של עינת קליש רותם. הצהירה על תמיכתה בקליש רותם.
* רשימת "אכפת לי מתושבי חיפה" בראשות צביקה ברבי.
* רשימת נוע נוע לחיים בראשות אלכס אברמוב.
* רשימת "קול התושבים" המורכבת מיוצאי אתיופיה.

בחירות אלו הן הראשונות בהן התמודדו למועצת העיר בשלוש רשימות חרדיות.

### חצור הגלילית
ראש מועצה מקומית חצור הגלילית שמעון סויסה נבחר לכהונה שלישית ברוב של 51.93% (2,806 קולות)<sup>(7)</sup>, זאת על רקע סגירה במרץ 2018 של תיק חקירה נגדו בחשד לשוחד בנימוק של חוסר אשמה. מולו התמודד קודמו בתפקיד שאול כמיסה. חבר המועצה מיכאל קבסה התמודד גם הוא על התפקיד אך פרש מהמירוץ והודיע שיתמקד בהתמודדות למועצה בראש רשימת חצור יחד.

במועצת חצור 11 מושבים העומדים לבחירה.

### חריש

ראש מועצה מקומית חריש יצחק קשת התמודד על תקופת כהונה נוספת. מולו התמודדו אריק מויאל וראש עיריית אילת לשעבר גבי קדוש. שלושה מועמדים נוספים, נתן חבני, שלמה קליין מהבית היהודי ומרדכי אדרי מכולנו התמודדו על התפקיד אך פרשו מהמירוץ, כאשר מרדכי אדרי הודיע כי הוא תומך באריק מויאל ואף צורף כמספר 2 לרשימתו של אריק מויאל למועצה.

הרשימות שהתמודדו למועצה הן: אחדות חריש בראשות גבי קדוש, יחד למען חריש, בית טב לחריש בתמיכת מפלגת הבית היהודי, "נשים פורצות דרך", הליכוד בראשות יצחק קשת, חריש בהתחדשות, הרשימה הליברלית, לב חריש, חריש בדרך חדשה בראשות אריק מויאל ורשימת שס.

### טבריה

ראש העירייה המכהן, יוסף בן דוד, הצהיר שיתמודד לקדנציה נוספת. מולו התמודדו יו"ר האופוזיציה העירונית ויו"ר הליכוד בטבריה חבר הכנסת לשעבר ציון פיניאן, שהתמודד על התפקיד גם ב-2013, רון קובי, שהתמודד לראשות העירייה אף הוא ב-2013 אך לא עבר את אחוז החסימה למועצה, חבר המועצה דודיק אזולאי, יניב כהן ואופיר נחמני ומקסים דדון. ראש העירייה לשעבר, בנימין קריתי, הודיע על התמודדות אך בהמשך הסיר את מועמדותו מסיבות אישיות והודיע על תמיכה ביוסף בן דוד. כיוון שרון קובי שזכה בבחירות לא הצליח לגבש רוב במליאה להעברת תקציב הוא הודח בהמשך ובמקומו מונתה ועדה קרואה.

על 15 המקומות במועצה התמודדו 12 רשימות. רשימת "מרימים את טבריה בראשות רון קובי" (רק) זכתה ב-6 מנדטים, והפכה לסיעה הגדולה במועצה. הרשימות "דודיק אזולאי למען הקהילה" (כן) שמזוהה עם מפלגת כולנו וכללה גם נציגים של הרב המקובל דב איסר הכהן קוק וש"ס בראשות אליהו זיגדון קיבלו 3 מנדטים כל אחת, רשימת הבית היהודי-האיחוד הלאומי (טב) בראשות רפי טרבלסי קיבלה 2 מנדטים ורשימת "לב למועצה בראשות יוסי בן דוד דרור ללוש שמוליק חרמש ולירז נורית" (לב) זכתה במנדט אחד. 7 רשימות נוספות לא נבחרו למועצה: "החלטתי גבעתי" בראשות גבעתי בן יוסף (א), "י.ח.ד." (זך) בראשות מקסים דדון, "קול השכונות" (חי) בראשות ברוך ויצמן, "מחזירים את טבריה לתושבים בראשות יניב כהן" (ינ), "טבריה ביתנו" (סיעת בת של ישראל ביתנו) בראשות מטרני חיים (ל), הליכוד בראשות ציון פיניאן ועומרי נחום (מחל) ו"יש רוח צעירה לטבריה – נקי" (צ) שזוהתה בתחילה עם הרב דב קוק שבסופו של דבר העביר את תמיכתו לדודיק אזולאי.

### טובא-זנגרייה
ויסאם פאיז עומר נבחר לראשות המועצה המקומית טובא-זנגרייה, לאחר שהשיג רוב של 53.17% (1,944 מול 1,712 קולות) על פני ראש המועצה המכהן חוסיין הייב<sup>(3)</sup>.

### טורעאן

ראש המועצה המקומית המכהן של טורעאן, עימאד דחלה, התמודד אך לא ימשיך לכהונה נוספת, לאחר שהמועמד מאזן עדוי גבר עליו בהתמודדות עם 47%.

### טירה

ראש עיריית טירה עו"ד מאמון עבד אלחי, המכהן משנת 2008, ממשיך לתקופת כהונה שלישית. מולו התמודדו רו"ח מוחמד מנצור זו הפעם השלישית ברצף לראשות העיר וכן עו"ד ורו"ח עומר סולטאן אשר התמודד לראשונה לראשות העיר.

על 15 המקומות במועצת העיר התמודדו 16 רשימות. 4 מהרשימות זכו ב-2 מנדטים, 7 במנדט אחד ושאר 5 הרשימות לא זכו באף מנדט. ב-2 מנדטים זכו רשימות "חזית טירה הדמוקרטית חד"ש" (ו) בראשות סאמח עיראקי, "הרשימה הדמוקרטית" (לא) בראשות מועין קאסם, "אלמואחדה" (עם) בראשות סאמר סמארה ו"אלרד" (רד) בראשות פאדי סמארה. 7 הרשימות שזכו במועמד אחד הן "אלחק ולאסלאח" (חק), "אלתעאון ולאיחאא" (יא), "אלעראקה" (סא), "אלעדל" (ע), "אמל ועמל" (פ), אלסלאם (קנ) ו"אלשועאע" (שע). 5 הרשימות שלא נכנסו הן "אלתג'מוע אלוטני בלד" (ד) "אלטעאון ואלתגייר" (הא), "כולנא אהיל" (טה), "אלופא" (ם) ו"אלוחדה" (נ) שזכתה ב-9 קולות בלבד.<sup>(5)</sup>

### טירת כרמל
[שמאל|ממוזער|סניף הליכוד ב[טירת כרמל ועליו שלטי בחירות לרשימה ולמועמד המפלגה וראש העירייה המכהן, אריה טל]]

ראש העיר, אריה טל, התמודד על קדנציה חמישית (לא רצופה) בתפקיד ראש העיר מטעם סיעת הליכוד. מולו התמודדו שוש בינר צמרת, בתו של ראש העירייה לשעבר, ראובן בינר (1983-1993) וחברי המועצה דוד שחר (סיעת "חי"), אפרת דוד ששון שהתמודדה מטעם "כוח 1" (התנועה אותה הקימה ב-2013) ו"מקומי" (מותג של מפלגת מנהיגות מקומית) ובתמיכת מפלגת כולנו, כפיר עובדיה, ראש רשימת ש"ס בעיר ומוריס בנימין. בנוסף, התמודד ראש העירייה הקודם, אריה פרג'ון, מטעם הבית היהודי.

בתום הסיבוב הראשון אף לא אחד מן המתמודדים עבר את רף ה-40%, ולפיכך התקיים סיבוב שני בו ניצח ראש העירייה המכהן, אריה טל, את כפיר עובדיה ברוב של 53.48% (5,852 מול 5,091 קולות).

סגן ראש העירייה, מיכאל כהן, התמודד על מקום במועצת העיר מטעם סיעת עוצמה. למועצת העיר התמודדה גם רשימות "לב", מטעם כולל "חלב חיטים" ורשימת צעירי טירת הכרמל בראשות לילך ארגמן.

### טמרה
ראש עיריית טמרה, ד"ר סוהיל דיאב, המכהן מאז 2013, התמודד על תקופת כהונה נוספת. מולו התמודדו מוסא אבו רומי שכיהן כראש העירייה בשנים 1998–2003 מטעם התנועה האיסלאמית, וד"ר אחמד חיגאזי שכיהן כממלא מקום ראש העירייה בשנים 1998–2008 מסיעת חזית טמרה הדמוקרטית, המהנדס מוסטפא אבו רומי ומחמוד כנעאן מטעם חד"ש ומק"י.

בסיבוב הראשון אף מועמד לא חצה את רף ה-40%, ולפיכך ניערך סיבוב שני בין סוהיל דיאב (32.92%, 6,717 קולות) לבין מוסא אבו רומי (28.59%, 5,835 קולות)<sup>(10)</sup>.

בסיבוב השני גבר ד"ר סוהיל דיאב (ברוב של 50.54%) מול מוסא אבו רומי.

### יאנוח-ג'ת
בבחירות לראשות המועצה המקומית יאנוח-ג'ת גבר מועדאד סעד ברוב של 51.94% (2,225 קולות) מול 48.06% (2,048 קולות) על מעד'א חסבאני,<sup>(7)</sup> אשר מכהן כראש המועצה לאחר בחירתו ב-2013.

על 9 המקומות במועצה התמודדו 12 רשימות. 9 מהרשימות זכו במושב אחד במועצה ו-3 רשימות אחרות לא נבחרו למועצה. הרשימות שזכו במנדט אחד הן "ביבאר" (א), "יאנוח גת" (אב), "יחד לשינוי ושוויון" (י), "אלמוסתקלה" (ינ), "אלאוכוה" (נ), "סעד" (נץ), "אלתקדם ואלאסלאח" (ףז), "אלאהל" (ק) ו"אלאמל" (קפ), כשכל רשימה מקבלת בין 414 ל-474 קולות כל אחת. בנוסף התמודדו רשימת "אלנסר" (ף) עם 374 קולות ורשימות "אלמסתקבל" (זכ) ו"אלתחאלוף אלבלדי" (זנ) שקיבלו קול אחד ו-3 קולות בהתאמה.<sup>(7)</sup>

### יבנאל

ראש המועצה המקומית המכהן של יבנאל, רוני כהן, התמודד על תקופת כהונה נוספת. מולו התמודדו שניר אריש ואלון עמרוסי, האחרון התמודד גם בבחירות הקודמות. כן התמודדו ארז קריתי, גלעד קרמר, עמיאל אטיאס ומוריס אריש.

רוני כהן (28.57%, 598 קולות) יתמודד מול שניר אריש (30.96%, 648 קולות) בסיבוב השני, זאת לאחר שאף לא אחד מן המתמודדים עבר את רף ה-40%.

בסיבוב השני קיבל שניר אריש 75.16% (1,195 קולות) ונבחר לראש הרשות<sup>(10)</sup>.

### יבנה

צבי גוב-ארי, ראש סיעת "יבנה שלנו", המכהן כראש עיריית יבנה מאז 1998, התמודד לתקופת כהונה נוספת. מנגד מאיר שטרית, שכיהן כראש המועצה וכראש העירייה בין 1973 ל-1987, ומאוחר יותר שימש כחבר הכנסת ושר, הודיע שישוב ויתמודד על ראשות העיר, בראש רשימת "מקומי יבנה". כמו כן, התמודדו מאיר בן-הרוש ראש סיעת "יבנה בתנופה" וחבר המועצה רועי גבאי, ראש רשימת "יבנה במרכז".

מספר המנדטים במועצת העיר לא ישתנה ויעמוד על 15. בין הרשימות שהתמודדו הייתה רשימת יחד בראשות חבר המועצה יצחק מוסאי ששימש כחבר מועצה מטעם הרשימה העצמאית "חי" (בני תורה) ובעבר גם כנציג מטעם ש"ס ו"יבנאים" בראשות אלי מזוז שנבחר גם לנציג הבית היהודי בבחירות המקומיות

### יהוד-מונוסון

המירוץ לראשות עיריית יהוד-מונוסון החל עם שמונה מועמדים: ראש העירייה המכהנת, יעלה מקליס; קודמה בתפקיד, יוסי בן-דוד, שנגדו עומד כתב אישום בעבירת מרמה, הפרת אמונים ועבירת מס; מוטי חבר; חבר המועצה נתן בז'ה, שכיהן בעבר כסגנו של בן-דוד; יובב (ג'וני) גוניקמן; חבר המועצה אמנון סעד מסיעת "יעד", שהתמודד בעבר על התפקיד וזוכה בבחירות אלו לתמיכת יש עתיד; עמיר שבתאי וליאור גלבוע.

כחודש לפני הבחירות, פרשו מהמירוץ שניים: יובב גוניקמן, מועמדה של יש עתיד. גוניקמן נימק את פרישתו בסיבות אישיות, והעביר תמיכתו לאמנון סעד (עקב כך זכה סעד לתמיכת יש עתיד); ועמיר שבתאי, שהחליט להתמקד במירוץ למועצת העיר.

ראש העירייה המכהנת, יעלה מקליס, התמודדה מול קודמה יוסי בן-דוד בסיבוב השני, זאת לאחר שאף לא אחד מן המתמודדים עבר את רף ה-40%. מקליס ניצחה ברוב של 55.67% (6,863 לעומת 5,464 קולות).

במועצת העיר 15 מושבים. בין הרשימות שהתמודדו: רשימת קולנו נוה המייצגת את רובע נווה מונוסון, הליכוד בראשות אורי מיטלמן, הבית היהודי בראשות שמעון בונפיל, ש"ס, רשימת "יהוד אחרת" בראשות עו"ד רונן נגאר, רשימת "לצידך" בראשות חבר המועצה ורדי בושרי, רשימת "יהוד הירוקה" בראשות חבר המועצה הדר מימון ורשימת "יחד שבטי ישראל" בראשות חבר המועצה לשעבר זקי וג'ימה.

#### נוה מונוסון
רובע נוה מונוסון, שהיה בעבר יישוב עצמאי, מוגדר מאז 2006 כ"רובע עירוני סטטוטורי" ומתקיימות בו בחירות בפתק שלישי למנהלת המקומית בה 9 חברים. רשימת קולנו נוה, שהייתה המתמודדת היחידה בבחירות בעבר, התמודדה שוב בבחירות אלו. קולנו נווה היא רשימת המועמדים היחידה למנהלת, ונערכו כשלושה חודשים לפני הבחירות פריימריז כפולים: אחד לרשימת המועמדים למנהלת המקומית, והשני לרשימת המועמדים למועצת העיר.

### יסוד המעלה
ראש מועצה יסוד המעלה אילן אור ממשיך בתקופת כהונה שנייה לאחר שגבר על עודד מזרחי ברוב של 57.83% (570 קולות)<sup>(7)</sup>.

### יפיע

עימראן כנאנה, המכהן כראש המועצה המקומית יפיע מזה כעשור, התמודד מטעם מפלגת חד"ש על תקופת כהונה נוספת, אך הפסיד למועמד מאהר ח'ליליה.

על 13 המושבים במליאה התמודדו 8 רשימות. רשימת "וחדת יאפא" (נ) בראשות ראש המועצה הנבחר מאהר ח'ליליה זכתה ב-5 מנדטים. רשימת "חזית איחוד יפיע הדימוקרטית" (גד) זכתה ב-4 מנדטים. "הרשימה הנטרלית ובלתי מפלגתית" (למ) בראשות עבדאללה חוסיניה זכתה בשני מנדטים ורשימות "רשימת הקידמה והבינוי" (יפ) ו"יאפה ג'דידה" (ז) זכו במנדט כל אחת. רשימות "סיעת האחווה המאוחדת" (ק), "גמיע בני יפיע" (ץ) ו"השלום והשוויון" (ף) שקיבלה קול בודד לא עברו את אחוז החסימה.<sup>(2)</sup>

### יקנעם עילית
ראש עיריית יקנעם עילית סימון אלפסי ימשיך לכהונה נוספת, לאחר שגבר על חבר המועצה רונן שפירא ברוב של 72.94% (7,226 קולות)<sup>(3)</sup>.

על 13 המקומות במועצת העיר התמודדו 7 רשימות שכולן עברו את אחוז החסימה: רשימת "יקנעם שבלב" (אס) בראשות סימון אלפסי שזכתה ב-3 מנדטים, "יקנעמים מלוכדים" (מ) שהתבססה על אנשי הליכוד ורשימות מקומיות שזכתה במנדט אחד, "יקנעם מרגישים בבית בראשות רונן שפירא" (י) שזכתה בשני מנדטים, "יקנעם פלוס" בראשות רומן פרס (ל) שזכתה בשלושה מנדטים, רשימת "הדרך – חירות יקנעם" (ח) שזכתה במנדט אחד, רשימת "גב לתושב" (גב) בראשות אברהם איבגי שזכתה בשני מנדטים ורשימת "מקומי ביקנעם" (מותג של מפלגת מנהיגות מקומית) בראשות אילנה פינטו (ף) זכתה במנדט אחד. <sup>(3)</sup>.

### ירוחם

ראש מועצה מקומית ירוחם, מיכאל ביטון, שנבחר לראשונה בשנת 2010 ובשנית ב-2014 (שנה אחרי הבחירות ברוב הרשויות) לא התמודד לקדנציה שלישית. על ראשות המועצה התמודדו סגנית וממלאת מקום ראש המועצה, טל אוחנה, שעומדת בראש רשימת "ירוחם אחת" שבראשה עמד לפניה ביטון ומאחדת בבחירות אלו את מפלגות כולנו והבית היהודי, נילי אהרון נציגת הליכוד ואילן אלמקייס שעמד בראש רשימה עצמאית לאחר שהתמודד על התפקיד ב-2014 מטעם הליכוד וב-2010 באופן עצמאי.

7 רשימות התמודדו על 11 המושבים במליאת המועצה. רשימת "ירוחם אחת" (יא) זכתה בארבעה מנדטים, רשימות הליכוד (מחל), נאמנים לדרך (צח) ו"מורשת ירוחם המאוחדת" (שסג) שהיא רשימה משותפת לדגל התורה וש"ס זכו ב-2 מנדטים כל אחת ורשימת "איחוד מנצח" (אמ) זכתה במנדט אחד. רשימות דרך חדשה לירוחם (י) בראשות אילן אלמקייס וחכמ (חכ) לא זכו במנדטים.<sup>(3)</sup>

### ירושלים

ראש העירייה המכהן, ניר ברקת, הודיע כי לא יתמודד לכהונה נוספת מאחר שבכוונתו להתמודד לרשימת מפלגת הליכוד לקראת הבחירות לכנסת העשרים ואחת.

על ראשות העירייה התמודדו:
*משה ליאון, חבר מועצת העיר שהתמודד בבחירות 2013 מטעם הליכוד ביתנו מול ניר ברקת.
*עופר ברקוביץ', חבר מועצת העיר ויו"ר "התעוררות בירושלים".
*זאב אלקין, השר לאיכות הסביבה (עבר מכפר אלדד לירושלים כדי להתמודד).
*יוסי דייטש, סגן ראש העיר, שהתמודד מטעם אגודת ישראל.
*אבי סלמן, אחד מיועציו של ניר ברקת לשעבר.
ממוזער|פתקי הצבעה בסיבוב השני בבחירות לראש עיריית ירושלים – עופר ברקוביץ מול משה ליאון
בתום הסיבוב הראשון אף מתמודד לא חצה את רף ה-40% ולכן נערך סיבוב שני ב-13 בנובמבר, בו התמודדו משה ליאון שקיבל בסיבוב הראשון 33 אחוז מהקולות, ועופר ברקוביץ' שקיבל 29 אחוז מהקולות. בסיבוב השני זכה משה ליאון ל-50.85% (הפרש של מספר אלפי קולות), ונבחר לראשות עיריית ירושלים.

מועמדים שפרשו:
* רחל עזריה, חברת הכנסת אשר כיהנה בעבר כסגנית ראש העיר. פרשה מהתמודדות בימים האחרונים להגשת מועמדות, והודיעה על תמיכתה באלקין כדי למנוע ניצחון של מועמד חרדי.
* עזיז אבו סארה, תושב מזרח ירושלים שביקש להתמודד ותכנן לעתור לבג"ץ לשם כך מאחר שאינו אזרח ישראלי. פרש מההתמודדות לאחר שהתבשר כי מעמד התושב שלו עשוי להישלל, ועקב לחצים מצד החברה הפלסטינית.
* היועץ המשפטי של עיריית ירושלים לשעבר, יוסי חביליו. הודיע כי יתמוך בברקוביץ'.
* חבר הכנסת נחמן שי.
*חיים אפשטיין, סגן ראש העירייה ונציג מפלגת בני תורה המייצגת את הפלג הירושלמי. התמודד בבחירות 2013 וזכה ל-4% מהקולות. ב-23 באוקטובר הודיעה סיעת בני תורה כי תתמוך באלקין.

על מקום במועצת העיר, בה 31 מושבים (מספר המנדטים המקסימלי) התמודדו 19 רשימות:
ממוזער|הרכב מועצת עיריית ירושלים לאחר הבחירות
}}}
|-
|"מאוחדים"
|אריה קינג
|ק
|2
|איחוד בין "ירושלים מאוחדת" בראשות אריה קינג, המשנה לראש העיר, דב קלמנוביץ', שעמד בראש רשימת הבית היהודי בבחירות 2013, והרב יהונתן יוסף נציג מפלגת יחד.
|-
|"בני תורה"
|חיים אפשטין
|עץ
|1
|
|-
|"ירושלים עירי"
|רמדאן (רמצ'אן) דַּבָּש
|י
|לא עברה את אחוז החסימה
|מוכתר צור באהר ויו"ר המנהל הקהילתי, רץ בראש מפלגה ערבית שתדאג לשפר את השירותים במזרח ירושלים.
|-
|"צעירי ירושלים"
|יקיר ג'רסי
|צי
|לא עברה את אחוז החסימה
|
|-
|"פסגת זאב על המפה"
|יעל ענתבי
|פז
|לא עברה את אחוז החסימה
|מתמודדת בשם שכונת פסגת זאב, הייתה חברה במועצת העיר מאז 2008
|-
|"בדרך לפסגה"
|נחמיה אסף
|נ
|לא עברה את אחוז החסימה
|רשימה חדשה המבקשת לייצג את פסגת זאב.
|-
|"למען השכונות"
|אבי שלום
|זך
|לא עברה את אחוז החסימה
|בעבר יו"ר המינהל הקהילתי בפסגת זאב.
|}

### ירכא
ראש המועצה המקומית ירכא, והיב חביש, ממשיך לכהונה נוספת, לאחר שגבר ברוב של 51.27% (5,195 קולות) על חאתם עטאללה<sup>(5)</sup>.

ביום הבחירות עקב קטטות והשלכת רימון הלם נסגרו 2 קלפיות במועצה.

### כאבול

הבחירות לראשות המועצה המקומית כאבול הוכרעו בסיבוב השני, בו ניצח ראש המועצה המכהן סאלח ריאן את אסעד מורשד ברוב של 51.59% (3,662 מול 3,436 קולות).

### כאוכב אבו אל-היג'א
ראש המועצה המקומית המכהן של כאוכב אבו אל-היג'א, זאהר סאלח, נבחר לכהונה נוספת, לאחר שהשיג רוב של 65.78% (1,509 קולות) מול זיאד אבו אל היג'א<sup>(2)</sup>.

### כוכב יאיר צור יגאל
חבר המועצה יובל ארד, ראש סיעת גל (גל), נבחר לראשות מועצת כוכב יאיר צור יגאל לאחר שגבר ברוב של 60.42% (3,199 קולות) על ראש המועצה המכהן, שימי אליאל, ראש סיעת "קהילה אחת" (קא). על 11 המושבים במועצה התמודדו שתי הרשימות שבראשות ארד ואליאל בלבד. סיעת גל זכתה בשבעה מושבים וסיעת "קהילה אחת" זכתה ב-4 מושבים<sup>(5)</sup>.

### כסייפה
סאלם אבו רביעה, המכהן כראש מועצה מקומית כסייפה מאז 2000, לא ימשיך לתקופת כהונה נוספת לאחר שנוצח בידי עבד אל עזיז נסאסרה שהשיג רוב של 56.39% (4,218 קולות)<sup>(3)</sup>.

למועצה נבחרו רשימת "כסיפה המאוחדת" (א) בראשות עבד אל עזיז נסאסרה ו"כסיפה לשוויון ושיפור" (נ) בראשות סאלם אבו רביעה עם 5 מנדטים כל אחת, "חאלד אבו עגאג" (ק) עם 2 מנדטים ו"אלאמל ואלעמל" (ץ) עם מנדט אחד. רשימות "אלוחדה ולעטא" (ך) ו"אלתעאון" (ן), שלא זכתה אף לקול אחד, לא עברו את אחוז החסימה.<sup>(3)</sup>

### כסרא-סמיע
ראש מועצת כסרא-סמיע נביה אסעד לא התמודד לתקופת כהונה נוספת. יאסר ג'דבאן היה מתמודד יחיד וזכה לאמונם של 96.67% מקולות הבוחרים (2,588 קולות בעד מול 89 נגד). רשימתו של ג'דבאן "אלוחדה" (נא) זכתה בכל 9 המנדטים למועצה בבחירות אלו כשגברה ברוב של 2,565 קולות מול 52 קולות על רשימת "אלאסתקלאל" (נץ) <sup>(7)</sup>.

### כעביה-טבאש-חג'אג'רה

ראש מועצת כעביה-טבאש-חג'אג'רה זידאן כעביה לא התמודד לכהונה נוספת. חסן כעביה (1,278 קולות, 37.23%) וראפע חג'אג'רה (1,091 קולות, 31.78%) התמודדו בסיבוב השני היות שאף מתמודד לא חצה את רף ה-40%. מתמודד נוסף בסיבוב הראשון היה יאסר טבאש (1,064 קולות, 30.99%).

### כפר ברא
ראש המועצה המקומית המכהן של כפר ברא, מחמוד עאסי, ממשיך לכהונה נוספת, לאחר שהשיג רוב של 53% (1,173 קולות) מול טארק ריאן (1,040 קולות)<sup>(1)</sup>.

על תשעת המקומות במליאת המועצה התמודדו 11 רשימות. 9 מהרשימות קיבלו בין 220 ל-283 קולות כל אחת, וזכו למנדט אחד במליאה. 2 רשימות נוספות קיבלו 2 ו-3 קולות כל אחת<sup>(1)</sup>.

### כפר ורדים
ראש מועצה מקומית כפר ורדים סיון יחיאלי הודיע כי לא יתמודד לאחר שתי תקופות כהונה. על ראשות המועצה התמודדו: עופר חלה, יורם איילון, קרן דרוקמן אדיב, עופר כהן ואייל שמואלי.

אף מתמודד לא חצה את רף ה-40%, לפיכך התמודדו בסיבוב השני אייל שמואלי (26.37%, 788 קולות) ועופר כהן (25.10%, 750 קולות). אייל שמואלי ניצח ברוב של 52.16% (1,351 מול 1,239 קולות).

### כפר יאסיף
שאדי זידאן, שהתמודד לראשות המועצה המקומית ללא רשימה, ניצח ברוב של 52.54% (3,585 קולות) את ראש המועצה המכהן עוני תומא<sup>(5)</sup>.

### כפר יונה

ראש העיר, אפרים דרעי, המכהן בתפקיד ברציפות מאז 1977, התמודד על כהונה נוספת. מולו התמודדו אלברט טייב, שהכריז על כך כבר בספטמבר 2017, ויו"ר האופוזיציה העירונית שושי כחלון-כידור, שהתמודדה על התפקיד גם ב-2013. הרשימות שהתמודדו היו: הליכוד, הבית היהודי, רשימת יש יום חדש (שושי כחלון כידור), כפר יונה אחת (אפי דרעי), שס-חי, בשביל הכפר (אלברט טייב), בוחרים חינוך ואחדות ישראל.

### כפר כמא
ראש המועצה המקומית כפר כמא, זכריא נאבסו, נבחר לתקופת כהונה שנייה ברצף לאחר שניצח את המועמד אסמעיל לבי ברוב של 62.33% (1,357 קולות).<sup>(3)</sup>

כל 5 הרשימות המתמודדות הצליחו להיבחר למועצה בת 11 המושבים. רשימת "סיעת נף בראשות זכריא נאבסו" (ץ) קיבלה 3 מושבים, "מפנה" (יד) בראשות פשמאף נאתחוה ו"בן הכפר" (נ) של אסמעיל לבי זכו בשני מושבים ורשימות "הודא" (ה) ו"אדיגה" (פז) קיבלו מושב אחד כל אחת.<sup>(3)</sup>

### כפר כנא

ראש המועצה המקומית של כפר כנא, מוג'אהד עואודה, לא התמודד לכהונה נוספת. מבין המתמודדים עלו לסיבוב השני יוסף עואודה (30.53%, 4,087 קולות) ועיז אלדין אמארה (23.94%, 3,205 קולות), בעוד המתמודדים הנוספים היו ואסל טאהא (22.41%), עבד אלחכים טאהא (21.14%) ועירפאן ח'טיב (1.98%).

### כפר מנדא
ראש מועצת כפר מנדא המכהן, טאהא זידאן, לא התמודד לכהונה נוספת. מואנס עבד אל חלים נבחר לראש המועצה המקומית לאחר שהשיג רוב של 50.11% (5,866 קולות) מול המועמד עלי זידאן<sup>(3)</sup>. בתום דיון על ערעור תוצאות הבחירות, שהוכרעו בפער של 26 קולות בלבד, הורה בית המשפט המחוזי לערוך בחירות חוזרות שתתקיימנה ב-22 בפברואר 2022.

### כפר סבא

[ממוזער|250px|שמאל|המועמד לראשות עיריית כפר סבא עילאי הרסגור-הנדין, בהפגנה למען [תחבורה ציבורית בישראל|תחבורה ציבורית כחלק מהקמפיין]]
יהודה בן חמו, אשר נבחר כראש עיריית כפר סבא בבחירות הקודמות, התפטר בפברואר 2018 עקב כתב אישום שהוגש כנגדו ובמקומו מונה צביקה צרפתי שהתמודד על המשך כהונתו. המועמדים היו יובל לוי, ראש סיעת תפו"ח, עילאי הרסגור-הנדין שהתמודד מטעם מפלגת מרצ, הדר לביא, מירית שקד-ברק, יוסי סדבון ורפי סער (המציע לספח לעיר את הוד השרון וזכה לתמיכת מפלגת העבודה).

בתחילת יולי פרש אברהם שיינפיין מהמירוץ והצטרף לרשימתו של יובל לוי. שאולי דור פרש בתחילת אוגוסט והצטרף לצביקה צרפתי. בסוף אוגוסט יאיר אברהם הסיר את מועמדותו לראשות העיר, אך התמודד למועצה עם רשימתו "קול החינוך".

בבחירות למועצה התמודדו רשימות "אור" בראשות מנשה אליאס וש"ס בראשות שמעון פרץ תחת רשימה אחת.

במסגרת רשימת לב של המתמודדת הדר לביא התמודד שחר כהן, המועמד הכי צעיר שהתמודד עד כה במסגרת בחירות לרשויות מקומיות בעודו בן 21.

לאחר הסיבוב הראשון אף מועמד לא חצה את רף ה-40% ולפיכך התקיים סיבוב שני בו ניצח רפי סער את יוסי סדבון ברוב של 53.2% (20,010 לעומת 17,605 קולות).

מספר חברי המועצה הנבחרים עלה בבחירות אלו מ-19 ל-21.

### כפר קאסם
ראש עיריית כפר קאסם עאדל בדיר המשיך לתקופת כהונה נוספת, לאחר שהשיג רוב של 54.74% (7,570 קולות) מול המועמד אשרף עיסא<sup>(1)</sup>.

### כפר קרע

על ראשות מועצת כפר קרע הודיעו על מועמדותם לתפקיד יותר מעשרים מועמדים, בהם ראש המועצה המכהן, חסן עתאמנה, ושתי מועמדות – ברווין עזב מחאמיד וויקטוריה זחאלקה, כאשר בסופו של דבר רק 8 מתוכם התמודדו בקלפי על ראשות המועצה.

לאחר שאף מועמד לא חצה את רף ה-40%, התמודד בסיבוב השני חסן עתאמנה (37.32%, 3,984 קולות) מול פראס בדחי (25.13%, 2,683 קולות).

מספר החברים במועצת כפר קרע בבחירות אלו הוא 13.

### כפר שמריהו

בבחירות 2008 ו-2013 לא התקיימו בחירות במועצה מקומית כפר שמריהו עקב התמודדות מועמד יחיד, דרור אלוני, ורשימה אחת (רשימת כפר שמריהו) שהוכרזו כראש המועצה וחבריה, אך בבחירות אלו, לאחר הודעתו של אלוני שלא יתמודד, הכריזו שלושה מועמדים על כוונתם להתמודד: בהם חברת המועצה אניק זבליק, אמירה זוחוביצקי-ברוך וסרג' קורשיא. קורשיא ניצח בבחירות כשקיבל יותר ממחצית הקולות.

על 7 המקומות במועצה התמודדו 3 הרשימות שראשיהן התמודדו על רשות המועצה. רשימת "עצמאות הכפר בראשות סרג' קורשיא" (עצ) זכתה ב-3 מנדטים ורשימות "מצפן לכפר בראשות אניק זבליק" (קן) ו"הכי טוב לכפר בראשות אמירה זוכוביצקי ברוך" (לב) שכו בשני מנדטים כל אחת.<sup>(1)</sup>

### כפר תבור

ראש המועצה יוסף דולה הודיע שלא יתמודד שוב. על ראשות המועצה התמודדו שקד גולדמן, עודד הלפרין (רשימת "עתיד מסחה"), אלי גבאי, חנה לוי-אטלי ואיריס הרינג.

על 9 המקומות במליאת המועצה התמודדו 5 רשימות. רשימת עתיד מסחה בראשות עודד הלפרן (ד) זכתה ב-4 מנדטים, רשימת מושבה עם נשמה בראשות שקד גולדמן (א) זכתה ב-3 מנדטים, רשימת כפר אחד (נ) זכתה בשני מנדטים ורשימות למען הקהילה (ה) ולב התבור (לב) לא זכו באף מנדט.<sup>(3)</sup>

### כרמיאל

ראש העירייה המכהן מזה 30 שנה, עדי אלדר, הודיע כי לא יתמודד לכהונה נוספת. על ראשות העירייה התמודדו :משה קונינסקי, גיורא צ'שקין, רותם בז'רנו, רותם ינאי מהבית היהודי ורינה גרינברג מישראל ביתנו.רותם בז'ירנו שהיה חבר בסיעת "מהפך" בראשות משה קונינסקי, הודח על ידי יושב ראש האופוזיציה וסיעת "המהפך" (לימים נקראה "רק"), משה קונינסקי, באוקטובר 2016, לבחירות 2018 התמודד בז'רנו בתור יו"ר סיעת "דף חדש".

למועצת העיר התמודדה רשימה יהודית-ערבית בשם "קשת כרמיאל צדק חברתי".

### להבים

ראש מועצת להבים הוותיק אלי לוי פרש ולא המשיך במועצה. על תפקיד ראש המועצה התמודדו חבר המועצה יוסי ניסן (להבים שלנו), היזם כפיר מימון (להבים מצוינת), שלומי שטרית (מתלהבים מחדש), קובי נודלמן (יעדים), רונית דמרי-עייאש (אופק ללהבים). לימור לוגסי הסירה מועמדות.

בתום הסיבוב הראשון אף מועמד לא חצה את רף ה-40%, לפיכך בסיבוב השני התמודד יוסי ניסן (30.33%, 1,082 קולות) מול כפיר מימון (23.07%, 823 קולות). בסיבוב השני זכה ניסן ברוב של 63.33%.

### לוד

ממוזער|ימין|180px|מטה הבחירות של יאיר רביבו והליכוד בלוד
ראש העירייה המכהן וראש רשימת הליכוד, יאיר רביבו, התמודד על קדנציה שנייה בתפקיד וזכה ברוב של 72 אחוז מהקולות. ב-7 בספטמבר 2018 הכריז משה בונפיל חבר מועצת העיר וראש רשימת מגדלור (סיעת בת של מפלגת העבודה) על החלטתו להתמודד על ראשות העירייה. ב-27 בספטמבר החליט פכרידין שראיעה, ראש רשימת אללד בלדנא ואיש הפלג הדרומי של התנועה האסלאמית, להגיש את מועמדותו לראשות העירייה והיה לערבי הראשון בהיסטוריה שהתמודד לראשות עיריית לוד. חבר המועצה לשעבר זאב אוריאל, שהכריז על מועמדות כבר בספטמבר 2017, פרש מהתמודדות לראשות העירייה ואיחד את סיעתו עם זו של בונפיל.

על 19 המקומות במועצת העיר התמודדו 13 רשימות. בין השאר, רשימת הליכוד בראשות יאיר רביבו שזכתה ב-6 מנדטים, רשימת הבית היהודי בראשה עומד בשנית יוסי הרוש שזכתה ב-3 מנדטים, רשימת ש"ס בראשות עו"ד מאיר אסולין שזכתה במנדט 1. רשימת מגדלור-מתחילים מבפנים בראשות חבר מועצת העיר לשעבר משה בונפיל שהתאחד עם רשימתו של זאב אוריאל, אך הרשימה לא עברה את אחוז החסימה. רשימה שסימנה קן בראשות מיכל חן סופיר שפרשה מרשימת הליכוד לאחר שהגיעה למקום נמוך בפריימריז לרשימה, רשימת עשייה באמונה בראשות סגן ראש העירייה לשעבר, הרב אליהו ממן, רשימת תקוה ללוד בראשות חברת המועצה לשעבר רותי חדד, ורשימת לוקחים אחריות בראשות שימי אדזיאשוילי. בנוסף, התמודדו רשימת יש עתיד לכולנו בראשות רפי יקותיאל וד"ר רחל שפירו שזכתה במנדט 1, רשימת לוד ביתנו בראשותה של אלוירה קוליחמן שזכתה ב-2 מנדטים, ורשימת אנחנו יחד בראשות טל לינוי, המייצגות את שכונת גני אביב. פעיל השכונות אלירן לוי שהתמודד ברשימה עצמאית הודיע ב-16 באוגוסט על פרישה מהתמודדות ותמיכה ברביבו ובליכוד. הרשימה הערבית המאוחדת בראשות פרג' אבן פרג' שכוללת את רשימות אל-נידא אל ערבי ורשימת אל נאדהדה (התקומה), המייצגות את התושבים הערבים בעיר זכו ב-6 מנדטים. ורשימת אללד בלדנא.

ראש העירייה לשעבר, בני רגב, שהודח ב-2011 מתפקידו והורשע בהמשך בעבירה של קבלת שוחד מדודי אפל הודיע שיתמודד למועצה. מועמדותו גררה דרישה לפסילתה מצד התנועה לאיכות השלטון ובסופו של דבר הוא לא הגיש מועמדות לבחירה.

### לקיה
ראש המועצה המקומי לקיה סאלם אבו עאיש לא התמודד לכהונה נוספת. בסיבוב הראשון אף מתמודד לא חצה את רף ה-40%, לפיכך בסיבוב השני יתמודד אחמד אלאסד (35.43%, 2,104 קולות) מול איברהים נסאסרה (28.8%, 1,710 קולות), בו ניצח אחמד אלאסד ברוב של 52.1% (3,060 לעומת 2,813 קולות).

### מבשרת ציון
ראש המועצה המקומית המכהן של מבשרת ציון, יורם שמעון, התמודד על תקופת כהונה שנייה כמועמד יחיד וזכה לתמיכתם של 90.02% מהמצביעים<sup>(1)</sup>.

בבחירות למועצת הרשות המונה 15 חברים, התמודדו 7 רשימות: רשימתו של שמעון "חי" שזכתה לרוב במועצה עם 8 מנדטים, רשימת "כן כולנו מבשרת ציון" (כן) בהובלת עורך הדין מוטי חזיזה שזכתה במנדט אחד, רשימת "מבשרת ציון אחת" (א) בהנהגת הפעילים החברתיים דובי כדורי ושי בנימין שזכתה בשני מנדטים, רשימת "סיעה דתית מאוחדת" (סב) המשותפת לש"ס ולבית היהודי שזכתה במנדט אחד, מפלגת "שלכם" בהנהגת רוני שטייניץ (ץ) שנתמכה על ידי יש עתיד וזכתה במנדט אחד, "צעירי מבשרת" (צם) בראשות אברהם חיים שזכו בשני מנדטים ו"יחד מבשרת ציון" שלא זכתה באף מנדט<sup>(1)</sup>.

### מג'ד אל-כרום
ראש המועצה המקומית המכהן של מג'ד אל-כרום, סלים סליבי, ממשיך לכהונה נוספת לאחר שהשיג רוב של 64.33% (5.985 קולות) מול מוחמד ח'טיב<sup>(2)</sup>.

### מגדל

ראש המועצה המקומית המכהן של מגדל, ישראל שושן אמרוסי, לא התמודד לתקופת כהונה נוספת.

### מגדל העמק
ראש עיריית מגדל העמק אלי ברדה, המכהן ברציפות מאז 1998, המשיך לתקופת כהונה נוספת לאחר שהשיג את רוב הקולות (56.97%, 7,820 קולות) מול יקי בן חיים<sup>(4)</sup>.

15 המקומות במועצת העיר התחלקו בין 7 רשימות. "מגדל העמק ביתנו" (ל, סיעת בת של "ישראל ביתנו") בראשות סרגיי אוקלנדר ורשימת ש"ס (שס) בראשות נחום אסולין זכו ב-4 מנדטים כל אחת, סיעות "מחל הליכוד" (מחל) בראשות ראש העיר אליהו ברדה ו"כולנו הירוקים" (רק) בראשות מתחרהו יקי בן חיים זכו ב-2 מנדטים כל אחת ו-3 רשימות נוספות זכו במנדט יחיד: "למען אחי" (חי) בראשות דורון אלחרר, "תנופה" (נץ) בראשות אלגריה בן-קסוס ו"הבית בראשות חן שאול ויוסף פורטל" (ת). רשימות "אופק-עבודה" (א) מטעם מפלגת העבודה שבראשה עמד עמוס גלם, "תנועת עוז בראשות יוחאי גיחז" (עז) ו"יחד" (טב) לא נבחרו למועצה.

### מג'דל שמס

מג'דל שמס היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות שי וינר.

לראשות המועצה נרשמו 4 מתמודדים ו-5 רשימות נרשמו כמתמודדות על 11 המקומות במליאת המועצה. בעקבות החרם שהוכרז על ההצבעה בבחירות על ידי ראשי הדרוזים בגולן שיעור ההצבעה שנרשם עמד על 277 קולות שהם 3.39% בלבד. לראשות המועצה נבחר דולאן אבו סאלח שקיבל 260 מתוך 272 הקולות לראשות המועצה (95.59% מהקולות). רשימתו "מג'דלנא" (מ) זכתה ב-254 קולות ובכל 11 המושבים במועצה. הרשימות האחרות – "שוויון דימוקרטי" (אמת), הליכוד (מחל) ו"מוסתקבל בלדנא באידינא" (קן) זכו ב-7, 6 ו-5 קולות בלבד בהתאמה.

### מודיעין-מכבים-רעות
ראש עיריית מודיעין-מכבים-רעות חיים ביבס, המכהן מאז 2008, היה מועמד יחיד בבחירות לראשות העיר וזכה לתמיכת 90.64% מן המצביעים<sup>(4)</sup>.

על 19 המושבים במועצת העיר, החמישית במספר, התמודדו 10 רשימת. רשימת "חיים במודיעין מכבים רעות בראשות חיים ביבס" (חי) המשיכה להחזיק בתואר הסיעה הגדולה ביותר במועצה אך ירדה מ-6 מושבים במועצה הקודמת ל-4 במועצה זו. רשימות "אילן למודיעין בראשות אילן בן-סעדון" (אס), "שחר עושים חינוך בראשות מויש לוי" (שח), אליה חברה רשימת "אנחנו הצעירים" בראשות אור גרינפלד סמוך להגשת הרשימות, ו"מודיעין חופשית בראשות אבי אלבז" (עם) זכו ב-3 מושבים כל אחת (הרשימות קיבלו 4 מנדטים, 2 מנדטים ומנדט אחד, בהתאמה, בבחירות שלפניהן).
"הבית היהודי בראשות עמיעד טאוב" (טב), שהחליף את מיכאל חרל"פ ו"הדור הבא הצעירים בראשות אלעד שמעונוביץ" (צ) זכו בשני מנדטים כל אחת (הבית היהודי שימר את כוחו בבחירות אלו).
"יש עתיד במודיעין מכבים רעות בראשות שחר מי-און" (פה) ו"גשר מחוברים לתושבים בראשות ברוך בוחניק" (גש) זכו במנדט אחד כל אחת, בדומה לתוצאות הבחירות שלפניהן.
רשימות "המירב למודיעין" בראשות מירב פלג ו"עוצמה למודיעין" (ל) בראשות ג'קי פינטו לא נבחרו למועצה<sup>(4)</sup>.

בבחירות לוועד הרובע העירוני של מכבים-רעות התחלקו 9 המושבים בין "רומ-הועד המאוחד למען מכבים-רעות" (כן) עם 7 מושבים ו"שינוי למכבים-רעות" (רק) עם שני מושבים.

### מודיעין עילית

יעקב אשר גוטרמן, המכהן כראש עיריית מודיעין עילית משנת 2000, התמודד שוב כנציג דגל התורה, נגדו התמודד שמואל אלישיב מנכ"ל עיתון הפלס כנציג תנועת בני תורה.

על 17 המקומות במועצת העיר התמודדו 5 רשימות:
* "יהדות התורה" בראשות ראש העירייה המכהן, יעקב גוטרמן.
* "שס" בראשות אבנר עמר.
* "בני תורה" בראשות שמואל אלישוב.
* "האיחוד – שע"י קהילות הספרדים" בראשות גולן חסידי.
* "תושבים למען מודיעין עילית" בראשות עקיבא ולנשטיין.

### מזכרת בתיה
ראש מועצת מזכרת בתיה מאיר דהן (סיעת לב), אשר התמודד על קדנציה שלישית, הפסיד לגבי גאון (סיעת מש"ב) שזכה ברוב של 63.76% (4,791 קולות) מול 36.24% (2,723 קולות)<sup>(6)</sup>.3 מועמדים נוספים הודיעו על התמודדות אך פרשו במהלך המירוץ: חבר המועצה אהוד אביר לב (סיעת מגיע לכם יותר), סגן ראש המועצה יצחק פסטרנק (דרך חדשה), וג'קי חלימי.

מספר חברי המועצה הנבחרים עלה בבחירות אלו מ-11 ל-13. יערה ישורון, מייסדת ויו"ר "הורים עובדים לשינוי", חברת מועצה מטעם סיעת מש"ב, הודיעה על הקמת רשימה חדשה בראשותה שתתמודד למועצה, בשם "מזכרת מתעוררת". שירי גונן, חברת מועצה מטעם סיעת לב, התמודדת אף היא בראשות רשימה חדשה בשם "ביחד".

### מזרעה
ראש המועצה המקומית המכהן של מזרעה, פואד עווד, ממשיך לתקופת כהונה נוספת, לאחר שהשיג רוב של 65.65% (1,634 קולות) מול המועמד קאסם עווד<sup>(6)</sup>.

### מטולה

ראש מועצה מקומית מטולה דוד אזולאי, המכהן מאז נבחר בבחירות מיוחדות ב-2015 בעקבות פטירת קודמו הרצל בוקר, התמודד על כהונה נוספת בתפקיד. מולו התמודדו סגנית ראש המועצה רוית סנדלר-יפה וחבר המועצה לשעבר ליאור בז.

במליאת המועצה 7 מושבים העומדים לבחירה.

### מיתר

אבנר בן-גרא, המכהן כראש מועצה מקומית מיתר מאז 2009, התמודד לתקופת כהונה שלישית אולם הודח בסיבוב הראשון. מולו התמודדו חדווה שקד מטעם מפלגת יש עתיד, שמעון מזוז ושמעון פרץ.

אף מתמודד לא חצה את רף ה-40%, לפיכך נערך סיבוב השני בו התמודדו שמעון פרץ (36.39%, 1,655 קולות) ושמעון מזוז (23.5%, 1,069 קולות).

### מסעדה
מסעדה היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות יוסי ברון.

בבחירות אלו נרשמו שלושה מתמודדים לראשות המועצה ו-4 רשימות מתמודדות למליאת המועצה שאמורה הייתה למנות 9 מושבים בעת היבחרה. סמוך לקיום הבחירות פרשו כל המועמדים והרשימות והבחירות בוטלו, ובהתאם לחוק צפויה להתמנות בהמשך ועדה ממונה.

### מע'אר

ראש המועצה המקומית של מע'אר, זיאד דגש, קיבל 29.29% (3,744 קולות) והתמודד בסיבוב השני מול פריד גאנם (34.49%, 4,409 קולות), זאת לאחר שאף מתמודד לא חצה את רף ה-40%.

### מעיליא
ראש המועצה המקומית המכהן של מעיליא חאתם עראף, ממשיך בכהונה נוספת, לאחר שהשיג רוב של 61.24% (1,332 קולות) מול יוסף גבריס שקיבל 843 קולות.<sup>(6)</sup>.

על 9 המקומות במליאה התמודדו עשר רשימות שונות. רשימת "אלהדף" (ףי) בראשות אימן ליוס זכתה בשני מנדטים ו-7 רשימות זכו במנדט אחד כל אחת: אלוחדה (ה), יד ביד (ו), יד (זנ), אלופאק (י), שיתוף (יק), "סיעת אלשבאב" (ק) ו"כולנו מעילא" (קף). שתי הרשימות הנוספות "אלוואדי" (ף) ו"אלמחבה" (ץ) קיבלו 3 ו-4 קולות כל אחת בהתאמה.<sup>(6)</sup>.

### מעלה אדומים
בני כשריאל, המכהן כראש עיריית מעלה אדומים מאז 1992, התמודד כמועמד יחיד לראשות העיר וזכה ל-12,802 קולות שהם 79.27% מהמצביעים.

על 15 המושבים במועצת העיר התמודדו חמש רשימות. כשריאל עמד בראש רשימת "כחול לבן" (לב) שקיבלה תחילה 7 מנדטים שירדו ל-6 לאחר ספירה חוזרת בעקבות ערעור של ש"ס, "מעלה ביתנו" (ל) בראשות בוריס גרוסמן קיבלה 5 מנדטים, מפלגות "יחד" והבית היהודי (טב) התמודדו למועצה תחת רשימה אחת בראשות אייל פישלר שהחליף את נוריאל גץ שנפטר ב-2017 שקיבלה שני מנדטים וש"ס בראשות יחיאל וקנין קיבלה בתחילה מנדט אחד אך לאחר קבלת הערעור עלה מספר המנדטים שלה ל-2. רשימה מטעם דגל התורה (ג) בראשות הרב משה בר-חנון, התמודדה זו הפעם השנייה, ולא זכתה באף מנדט. רשימה נוספת בשם "הדרך החדשה לשינוי" שקלה להתמודד אך לבסוף לא הגישה מועמדות.

### מעלה אפרים
ראש מועצת מעלה אפרים שלמה ללוש התמודד כמועמד יחיד לכהונה נוספת. במועצה לא התקיימו בחירות כיוון שהוגשה רק מועמדות אחת לראשות המועצה והוגשה רק רשימת מועמדים אחת ולכן, ללוש ורשימתו הוכרזו כזוכים בבחירות.

### מעלה עירון

מוסטפא אגבאריה, ראש המועצה היוצא של מעלה עירון לא התמודד בבחירות אלו וההתמודדות התקיימה בין מחמוד ג'בארין שניצח עם 55.63% (4,732 קולות) לבין מג'די אגבאריה שקיבל 44.37% (3,774 קולות).<sup>(2)</sup>

על 13 המקומות במליאת המועצה התמודדו 9 רשימות. רשימת "אלנהדה" (נ) זכתה ב-4 מנדטים, רשימות "אלופאא" (ף) ו"שבאב אלופאק" (קף) זכו בשני מנדטים כל אחת, רשימות "אלקראר" (ד), "אלאופק אלג'דיד" (י) ו"אלעמל ואלאסלאח" (ץ) זכו במושב אחד כל אחת ורשימות "שינוי" (ו), "אלנדאא ללתע'ייר" (ז) ו"אלאמל" (ך) לא עברו את אחוז החסימה.<sup>(2)</sup>

### מעלות תרשיחא

ראש העיר לשעבר שלמה בוחבוט (רשימת מת"ש – מעלות תרשיחא שלנו), שכיהן ברציפות 42 שנה, הפסיד לחבר המועצה וסגן ראש העיר לשעבר ארקדי פומרנץ (מעלות תרשיחא ביתנו) שהתמודד מולו. עוד התמודדו חברי המועצה מוטי בן דוד ועו"ד יוסי ברדא שפרש ממת"ש במהלך הקדנציה.

אף מתמודד לא חצה את רף ה-40% בסיבוב הראשון, לפיכך נתקיים סיבוב שני בין ראש העיר לשעבר שלמה בוחבוט (29.87%, 3,623 קולות), לבין ראש העיר הנבחר ארקדי פומרנץ (32.28%, 3,916 קולות).

הרשימות שהתמודדו הם: מפלגת יש עתיד בראשות שלומית פריבר. רשימת הברית הלאומית דמוקרטית למען תרשיחא בראשות חבר מועצת העיר נחלה טנוס שהתאחדה לרשימת תרשיחא המאוחדת ומפלגת הבית היהודי בראשות מיקי אטיאס.

### מצפה רמון

ראש מועצה מקומית מצפה רמון רוני מרום התמודד בהצלחה על כהונה שנייה מול גיל אטלי שייצג את התנועה הירוקה ומול ראש המועצה הקודמת פלורה שושן.

על 9 המקומות במליאת המועצה התמודדו 6 רשימות. אחדות (חי), יוזמה ושינוי (רם) ו"כולנו מצפאים" (כ) קיבלו 2 מנדטים כל אחת וישראל ביתנו (ל) "מצפה אחת" בראשות פלורה שושן (אמת) ו"מצפה למצפאים" (נ) קיבלו מנדט אחד כל אחת.<sup>(6)</sup>

### משהד
ראש המועצה המקומית המכהן של משהד, מוחמד חסן, לא התמודד לתקופת כהונה נוספת. בסיבוב הראשון אף מתמודד לא חצה את רף ה-40%, לפיכך נערך סיבוב שני בו התמודד וג'יה סלימאן (29.72%, 1,500 קולות) מול עבד אל-פתאח חסן (27.56%, 1,391 קולות). עוד התמודדו חוסיין סלימאן (17.87%) וראיד ערפאת (24.85%).

בסיבוב השני השיג וג'יה סלימאן רוב של 95.96% (617 מול 26 קולות).<sup>(12)</sup>

### נהריה

ג'קי סבג, שכיהן כראש עיריית נהריה מאז 1989, התמודד לתקופת כהונה נוספת. ונוצח בידי המתמודד רונן מרלי, שאיחד תחתיו גם את אייל וייזר שלפני כן הצהיר על מועמדותו בשיתוף עם שרית מולכו. עוד התמודד אורן סודאי.

### נחף
ראש המועצה המקומית המכהן של נחף, עומר איסמעיל, התמודד לכהונה נוספת, אך לא ימשיך בה מאחר שלא השיג את מספר הקולות הדרוש בסיבוב הראשון. כמו כן, אף לא אחד מבין שבעת המתמודדים חצה את רף ה-40% ולפיכך נערך סיבוב שני, בו התמודדו עבד אל באסט קיס (21.07%, 1,542 קולות) ומוחמד זורי (17.72%, 1,297 קולות), עבד אל באסט קיס ניצח ברוב של 88.93% (3094 מול 385 קולות).

### נס ציונה

לאחר כ-25 שנים שבהן ניצח בבחירות באחוזי בחירה גבוהים מאוד (89% ב-2013), החליט ראש עיריית נס ציונה המכהן, יוסי שבו, שלא להתמודד בבחירות הקרובות, והודיע כי הוא פורש מהחיים הפוליטיים בסוף כהונתו. בהתמודדות השיג שמואל בוקסר (רשימת "טוב") רוב של 59.66% (12,382 קולות) מול שחר רובין (סיעת לב).

מתמודדים לראשות העיר שפרשו מהמירוץ: אריאל אלמוג אשר התמודד למועצה עם רשימת "נס ציונה 1", והודיע שבועיים לפני הבחירות על תמיכתו בשמואל בוקסר לראשות העיר; חברת מועצת העיר סמדר אהרוני ועו"ד אושרית סורוז'ון, שפרשו מהמירוץ והצטרפו לרשימתו של שמואל בוקסר; חבר מועצת העיר עמוס לוגסי שהודיע על תמיכתו במועמד שחר רובין, אך המשיך בהתמודדות בבחירות למועצת העיר.

בין הרשימות שהתמודדו למועצת העיר: רשימת "נס ציונה ירוקה" בראשות נאור ירושלמי – לשעבר מנכ"ל חיים וסביבה – ארגון הגג של ארגוני הסביבה בישראל; רשימה משותפת של הבית היהודי בראשות יצחק כהן והליכוד בראשות אלי קעטבי ורשימת "יש עתיד", שלא עברו את אחוז החסימה; ורשימת "נס ציונה נטו" בראשות עו"ד שאול רומנו ושלמה מזרחי, ששימשו בעבר כסגניו של יוסי שבו.

### נצרת
ראש עיריית נצרת עלי סלאם (אבו מאהר) ממשיך בתקופת כהונה שנייה בתפקיד, לאחר שהשיג רוב של 62.50% (29,498 קולות) מול וליד עפיפי<sup>(6)</sup>.

### נצרת עילית
רונן פלוט, שנבחר לראשות עיריית נצרת עילית בבחירות מיוחדות ב-2016, התמודד על כהונה נוספת כמועמד יחיד וזכה לתמיכתם של 98.61% מקולות המצביעים<sup>(7)</sup>.

4 רשימות התמודדו על 17 המושבים במועצה. רשימת "נצרת עילית החדשה בראשות רונן פלוט" (א) זכתה ב-13 מנדטים ולרוב מוחלט במועצה. ברשימה זו נכלל גם המועמד הדתי נוריאל כהן שתכנן לרוץ עצמאית אך לבסוף חבר לפלוט. "הרשימה המשותפת לדו קיום" (ק) בראשות ד"ר שוכרי עואודה, חבר הלשכה הפוליטית של מק"י, זכתה ב-3 מנדטים. הרשימה החדשה "חזית יהודית מאוחדת" (טב) בראשות מנחם גנדל, אשר כללה את כמעט כלל הגופים הדתיים בעיר זכתה במנדט אחד, בעוד רשימת "שומרים על הבית למען ילדינו" (נץ) בראשות אהרון כהן לא עברה את אחוז החסימה ולא נבחרה למועצה <sup>(7)</sup>.

### נשר

ראש העירייה המכהן, אברהם בינמו הצהיר בתחילה כי מסיבות בריאותיות לא יתמודד שוב, אבל חזר בו במהלך חודש אוגוסט והתמודד לתקופה כהונה שנייה במסגרת רשימתו "נשר הכי טוב שיש". יחיאל אדרי, איש מפלגת העבודה ולשעבר סגנו של בינמו, רועי לוי מסיעת יש עתיד ושלומי זינו (ראש סיעת נשר בתנופה במועצה היוצאת שהתמודד בבחירות אלו בראש רשימת הליכוד), התמודדו על ראשות העיר. חגי טנדלר, שהודיע על התמודדות לתפקיד פרש מהמרוץ מספר ימים לאחר מכן.

רשימת ש"ס התמודדה למועצת העיר בלבד.

### נתיבות
ראש עיריית נתיבות, יחיאל זוהר, המכהן מאז 1989, ממשיך בתפקידו לאחר שהשיג רוב של 63.97% (11,310 קולות) מול משה בנימין פרץ, יו"ר רשימת "דרך ארץ"<sup>(7)</sup>.

הרשימות שהתמודדו למועצת העיר הן: שס"ג בראשות יעקב מעלימי, "אחדות ביחד" "כולנו נתיבות" בראשות ירון סמימי, "נתיבות ביתנו" בראשות איליה אטינגר ורשימת קהילות בראשות שלום רוחם ועמי בלחדב, הליכוד ודרך ארץ.

### נתניה

ממוזער|שמאל|500px|לוחות מודעות עם כרזות של מועמדי הבחירות המקומיות, 2018, נתניה
ראש העירייה עד לבחירות מרים פיירברג מכהנת בתפקיד ברציפות מאז 1998. במרץ 2017 המליצה משטרת ישראל על הגשת כתב אישום נגדה, אך באוגוסט 2018 פורסם כי בכוונת הפרקליטות לסגור את התיק נגדה והיא התמודדה מטעם סיעת "נתניה אחת". מתמודדים נוספים לראשות העירייה היו: יושב ראש האופוזיציה בעירייה, הרצל קרן, ראש סיעת "עוצמה לנתניה", סגן ראש העירייה לשעבר אפרים בולמש מטעם מפלגת העבודה (הרשימה נקראת בקלפי "נתניה חופשית באמת"), חבר הכנסת לשעבר יוני שטבון, יליד העיר שחזר לגור בה ב-2017 ובנו של הקרדיולוג ד"ר ישראל שטבון, חבר המועצה היוצאת מטעם הבית היהודי, אברהם (ארכדי) פוגץ', חסיד חב"ד העומד בראש רשימת "ברית ישראל" ועופר אורנשטיין ראש רשימת "למען נתניה". יהודה זפרני הסיר את מועמדותו ב-22 באוגוסט. מנכ"ל מועצת העיר לשעבר, מוטי הוד הסיר את מועמדותו לראשות העירייה ולמועצה לפני המועד הסופי להגשת מועמדות.

על מקום במועצה התמודדו 19 רשימות. רשימת "נתניה אחת" (פ) בראשות ראש העיר מרים פיירברג שכתה ב-6 מנדטים והייתה לסיעה הגדולה במועצה. רשימות "אחריי" (רם) שראשות יוני שטבון ורשימת מפלגת ש"ס (שס) בראשות חגי חדאד זכו בשלושה מנדטים כל אחת. רשימות "נתניה חופשית באמת בראשות אפריים
בולמש" (א), "לקידום חינוך בריאות ורווחה" (גל) בראשות סימון יעקב שר, "נתניה ביתנו" (ל) בראשות ד"ר גרש פישמן שאיחדה לתוכה את סיעות "ישראל ביתנו" ו"רימונים", "פעימה חדשה בראשות טלי מולנר" (מ) ו"למען נתניה בראשות עופר אורנשטיין" (נת) קיבלו שני מנדטים כל אחת. חמש רשימות קיבלו מנדט אחד: "הבית היהודי בראשות דניאל בשארי" (טב), "כולנו עם אורגד" בראשות שדרן הרדיו אהרון אורגד, הליכוד (מחל) בראשות אלון אלרואי, בעבר חבר מועצת העיר, רימה שזכתה לתמיכה של פיירברג אף שהתמודדה עצמאית, "קשת בראשות עקיבא יצחקי" (עי) ו"עוצמה לנתניה בראשות הרצל קרן" (ק).
6 רשימות לא נבחרו למועצה: "החדשים" (ד) בראשות אמיר סיני, "הדרך" (דר), "נתנייתים וצעירים בראשות צביקה ליבר" (עו), "תקווה" (קן), "נתניה שלנו" (רק) בראשות יוני ג'ורנו ו"מקומי בנתניה" (ת) – רשימה מטעם מפלגת מנהיגות מקומית בראשות חבר המועצה דניאל מהרט שבאה לייצג ישראלים יוצאי אתיופיה.

### סאג'ור

ראש המועצה המקומית המכהן של סאג'ור, ג'בר חמוד, ימשיך לתקופת כהונה נוספת, לאחר שגבר על המועמד חאתם גאנם ב-10 קולות בלבד.

### סביון
מוטי לנדאו, ראש המועצה המקומית המכהן של סביון, התמודד על תקופת כהונה שנייה בראש רשימת "סביון לתושביה" והשיג רוב של 65.79% (1,454 קולות) מול העיתונאית דפנה שפיגלמן, ראש רשימת "בעד סביון".

על 9 המקומות במליאת המועצה התמודדו 4 רשימות. רשימת "סביון לתושביה בראשות מוטי לנדאו" (פה) זכתה ב-5 מנדטים וברוב מוחלט במועצה. רשימות "סביון שלנו" (כן) בראשות דורון ויסברוד ו"בעד סביון" (דפ) בראשות דפנה שפיגלמן זכו ב-2 מנדטים כל אחת ורשימת "עתיד סביון בראשות אבי לוי" (קן) לא עברה את אחוז החסימה <sup>(4)</sup>.

### סח'נין
מאזן גנאים, איש מפלגת בל"ד, המכהן כראש עיריית סח'נין מאז 2008, הודח מתפקידו לאחר שהמועמד ספואת אבו ריא איש חד"ש גבר עליו ברוב של 52.52% (10,320 קולות) מול 47.48% (9,328 קולות)<sup>(6)</sup>.

על 15 המושבים במועצה התמודדו 14 רשימות. 3 רשימות זכו בשני מנדטים, 9 במנדט בודד ושתי רשימות קיבלו 10 ו-13 קולות ולא זכו במנדט. הרשימות שזכו בשני מנדטים הן "חזית סח'נין הדימוקרטית" (גד), "חלוציות סח'נין" (יד) ואלמסאר (ם). במנדט אחד זכו רשימות "אלבינאא ואלתטויר" (אג), "תחאלוף אבנאא אלבלד ואלאעתסאם" (אה), בל"ד-אלתג'מוע אלווטני אלדימוקראטי (ד), אלעהד (ו), אלווחדה (חט), השינוי (נ), "אבנאא אלארד" (ס), "דור אלג'ד" (ע) ו"אלבלד בח'יר" (ק). "רשימת האיחוד הערבי" (י) שזכתה ב-10 קולות ו"אלג'דיד" (ץ) שזכתה ב-13 קולות לא זכו במנדט.<sup>(6)</sup>

### ע'ג'ר
במועצה מקומית ע'ג'ר (רג'ר), הנמצאת בחלקה בשטח לבנון, לא תתקיים מערכת בחירות של ממש בהמשך לנוהג שקיים במועצה מאז כיבושה על ידי ישראל ותחילת הבחירות שם, לפיה מוגשת לבחירה רשימה אחת ומועמד אחד לראשות המועצה<sup>(7)</sup>. בתחילה עמד בראש המועצה, סלמאן חטיב, ששימש מוכתר הכפר בימי השלטון הסורי, עד שהוחלף ב-2003 על ידי אחיינו אחמד פתאלי, שהוכרז כראש המועצה ב-2013.

### עומר

פיני בדש, המכהן כראש המועצה המקומית עומר מאז 1990, ממשיך לתקופת כהונה נוספת לאחר שהשיג רוב מול סימה כחלון.

### עיילבון
סמיר אבו זייד יכהן כראש המועצה המקומית עיילבון, לאחר שהשיג רוב של 60.68% (2,310 קולות) מול ראש המועצה המכהן, ג'ריס מטר<sup>(6)</sup>.

### עילוט
בסיבוב הראשון בבחירות לראשות מועצת עילוט אף מתמודד לא חצה את רף ה-40%, לפיכך היה אמור להתקיים סיבוב שני בין ראש המועצה המכהן אבראהים אבו ראס (38.81%, 1,686 קולות) לבין חסן עלי (28.43%, 1,235 קולות). עוד התמודדו אבראהים אבו זוייד (18.53%) וסאלח עבוד (14.23%). לקראת הסיבוב השני פרש עלי מההתמודדות ואבו ראס נותר מועמד יחיד.

### עין מאהל
ראש מועצה מקומית עין מאהל וליד אבו ליל לא התמודד לכהונה נוספת. אחמד חביבאללה נבחר ברוב של 51.38% (4,348 קולות) מול נואף אבו ליל<sup>(5)</sup>.

### עין קנייא
עין קנייא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות דני רוטשטיין.

על ראשות המועצה התמודדו בתחילה 5 מועמדים ו-5 רשימות התמודדו על 7 המקומות במועצה. בין השאר, התמודדה לראשות המועצה סמירה רדא עמראן, שהיא גם האשה הדרוזית הראשונה שהתמודדה על ראשות רשות מקומית בישראל. 9 ימים לפני הבחירות הכריזו ראשי הדרוזים על חרם על מי שיצביע בבחירות ו-3 מועמדים ורשימות פרשו מהמירוץ. סך הכל הצביעו למועצה 21 קולות בלבד מתוך 1,618 בעלי זכות בחירה (1.3%), 20 מתוך הקולות (95.24%) ניתנו לואיל מוגרבי, שהיה לראש המועצה הנבחר הראשון בעין קנייא, וקול אחד (4.76%) ניתן לסמירה רדא עמראן. שני המתמודדים לראשות שנותרו היו גם היחידים שהתמודדו על מקום במועצה, כשרשימת סאוא (נ) בראשות מוגרבי קיבלה 15 קולות מול קול אחד לרשימת "שוויון ושינוי" (ץ) שלא עברה את אחוז החסימה וכל 5 המנדטים הוענקו לסאוא, שברשימתה נותר בפועל רק מוגרבי והוא נבחר כחבר מועצה יחיד.<sup>(15)</sup>.

### עכו
ממוזער|שלטי בחירות בעיר עכו
שמעון לנקרי, המכהן כראש עיריית עכו מאז 2003, נבחר כמועמד יחיד לראשות העירייה, אשר זכה לתמיכת 85% מקולות המצביעים<sup>(7)</sup>.

פרט לרשימת "פז" של לנקרי התמודדו למועצה גם רשימה מטעם מפלגת ש"ס, הבית היהודי בראשות רפאל לוזון שממשיכים באיחוד עם האיחוד הלאומי וכעת גם מטעם מפלגת כולנו, הליכוד, רשימת "מאמינים בעכו", ועוד 2 רשימות מהמגזר הערבי.

### עמנואל
ראש מועצה מקומית עמנואל היה צפוי להיבחר על ידי ועדת רבנים המשותפת לכלל הקהילות במועצה החרדית, שיהיה ככל הנראה נציג יהדות התורה, או נציג אחר שיבחר מטעם ש"ס וזאת על רקע כתב האישום שהוגש בסוף אוגוסט, כנגד ראש המועצה המכהן, עזרא גרשי מש"ס, באשמת שוחד בחירות. בפועל הגיש גרשי את מועמדותו כשמולו אליהו גפני נציג אגודת ישראל, דוד נוריאן ומשה חגיאל. מאוחר יותר פרשו חלק מהמועמדים ובבחירות ניצח אליהו גפני את משה חגיאל ברוב של 93.94% (1,379 קולות).

בנוסף לרשימות ש"ס, יהדות התורה והרשימות של הקהילות המקומיות "טללי אורות" ו"תורת עמנואל" המכהנות במועצה היוצאת התמודדה גם רשימה מטעם מפלגת יחד על תשעת המקומות במועצה הנכנסת (עלייה של שני מושבים מהמועצה היוצאת). בבחירות זכו רשימות ש"ס, "רשימת התורה המאוחדת" (ק) ו"חינוך עם נשמה" (קץ) בשני מנדטים כל אחת רשימת סיעת טוב (ט), "קהילת החסידים וברסלב בעמנואל" (כח) וחב"ד עמנואל (י) זכו במנדט כל אחת ורשימות "מסירות ואחריות למען עמנואל" (זך), "עושים בשבילך" (חץ) ואגודת ישראל (ג), סיעתו של ראש המועצה הנכנס, לא זכו לאף מנדט, וגפני מכהן, בהתאם לחוק, כחבר עשירי במועצת העיר.

### עספיא

בבחירות למועצה מקומית עספיא התמודדו שלושה על ראשות המועצה: ראש המועצה המכהן, וג'יה כיוף וכמאל מלאק ובהיג' מנסור שהשיג את מספר הקולות הגדול יותר (43.55%) ונבחר לראש המועצה.

15 רשימות התמודדו על 11 המושבים במועצה, כאשר 11 מהרשימות הצליחו לזכות במנדט אחד כל אחת ו-4 רשימות לא זכו באף מנדט. בין הרשימות שזכו במנדט רשימת "ניו עספיא" (עספיא החדשה) בראשות סמירה עזאם (ע), שהיא הרשימה הראשונה בתולדות עספיא שבראשה עומדת אישה והראשונה שכללה רק נשים ברשימתה.

במקביל להכנות לבחירות הייתה עספיא המועצה המקומית היחידה, נכון לסוף יולי, שלא מונה לה ממונה בחירות. לבסוף מונה מנהל בחירות והבחירות התקיימו כסדרן.

### עפולה

ראש עיריית עפולה המכהן יצחק מירון התמודד על התפקיד בתמיכת הרשימה החרדית, מולו התמודד קודמו אבי אלקבץ (סיעת עפולה אחת) אותו ניצח ב-2013 בסיבוב השני ומול ואילן וקנין.

על 17 המקומות במועצת העיר (עלייה מ-15 בבחירות הקודמות) התמודדו, בין השאר, רשימת הליכוד בראשות כפיר סרוסי, רשימת שס"ג, רשימת "עוצמה" בראשות שלמה מליחי שהודח מראשות הליכוד, רשימת "באנו לשנות בראשות חברת מפלגת יש עתיד נגה שרון, רשימת "העפולאים" בראשות ראובן יוקלר, רשימת "הבית היהודי", רשימה בראשות איתי כהן שתעסוק בנושא חינוך ורשימה בראשות דני דסטה שתייצג ישראלים יוצאי אתיופיה בעיר.

### עראבה

ראש עיריית עראבה המכהן, עלי עאסלה, לא הורשה להתמודד לקדנציה נוספת, לאחר שהוטל עליו קלון בגין נהיגה בפסילת רישיון.

### ערד

ראש עיריית ערד המכהן, ניסן בן חמו, (סיעת עתיד חדש לערד) נבחר לתפקידו בבחירות מיוחדות ב-2015 ונבחר שוב לתפקיד ב-2018 לאחר שקיבל 63 אחוז מהקולות. מולו התמודדו משה אדרי מטעם הליכוד, שקיבל את תמיכת אנשי חסידות גור וחבר המועצה לשעבר אורון קליימן (רשימת "עם כל הלב לערד").

על 15 המקומות במועצת העיר התמודדו, בין השאר, רשימת עם כל הלב לערד בראשות אורון דב קלימן, רשימת חזית דתית בערד בראשות משה קווס, רשימת ערד ביתנו בראשות אלכסיי ספוז'ניקוב, רשימת הליכוד בראשות משה אדרי, רשימת עתיד חדש לערד בראשות ראש העירייה, ניסן בן חמו, רשימת קידמה לערד בראשות גאורגי גבריאל ריזינשוילי.

### ערערה

בערערה היו שבעה מתמודדים על ראשות המועצה, בהם ראש המועצה המכהן מודר יונס שהשיג 31.30% מקולות הבוחרים (3,252 קולות); כיוון שאף מתמודד אחר לא חצה את רף ה-40% נערך סיבוב שני מול עוני מרזוק (18.07%, 1,877 קולות), בו ניצח יונס ברוב של 183 קולות (1.74%).<sup>(13)</sup>

על 13 המקומות במועצה התמודדו 19 רשימות. רשימת "אלנהדה" הגישה ערעור על ספירת הקולות בשתיים מהקלפיות ובית המשפט המחוזי בחיפה החליט לגרוע 11 קולות מסך הקולות של רשימת "אלואחדה" בקלפי מספר 6. בעקבות התוצאה אלואחדה לא עברה את אחוז החסימה ואיבדה את המנדט היחיד בו זכתה והוא ניתן למערערת "אלנהדה" שזכתה במנדט שני. לאחר חלוקת המנדטים הסופית זכתה רשימת "אלתדאמון אלוטני" (נ) בראשות חכים יונס ב-3 מנדטים, רשימות "אלנהדה" (נך) ו"אלאמל ואלאסלאח" (ףי) זכו בשני מנדטים ו-5 רשימות זכו במנדט אחד: "אלדמיר ואלאמל" (ד), "אלרוחה" (י), "אלופאק" (יק), "אלסלאם א" (נץ), "אלתקוה" (נק) ו"אלצדק" (קף). 11 רשימות לא עברו את אחוז החסימה: מען (ז), סווא (זך), אלמוסתקבל (יץ), השתייכות (ך), אלואחדה (ף), אלתראפל (ףן), אלארד (ץ), אלבדיל (ק), אלברק (קך) ואלתנמיה (קץ).<sup>(16)</sup>

### ערערה בנגב
ראש המועצה המקומית ערערה בנגב נאיף אבו עראר ימשיך לכהונה נוספת, לאחר שגבר ברוב של 60.24% (3,558 קולות) על המועמד נמר אבו עראר<sup>(4)</sup>.

### פוריידיס
ראש מועצה מקומית פוריידיס המכהן אחמד בריה, שכיהן בתפקידו משנת 2016, אז נבחר בבחירות מיוחדות לאחר מותו של ראש המועצה הקודם יונס מרעי ("אבו כמאל"), הודח מתפקידו על ידי בנו של יונס איימן מרעי שהפסיד לבריה ב-2016 והפעם השיג רוב של 55.28% (4,437 קולות)<sup>(6)</sup>.

11 מושבי מליאת המועצה התחלקו בין 7 מ-10 הרשימות שהתמודדו בבחירות. רשימות "אלעדל ואלאסלח" (אל) בראשות מוחמד מרענה ו"אלעילם ואלאימאן" (עא) בראשות אחמד בריה זכו ב-3 מושבים כל אחת, ורשימות "אלאיכלאס" (ט), "אלבר ואלתקוא" (נ), "אלנהדה ואלחק" (ק) ו"אלנור" (ר) זכו במנדט כל אחת. רשימות "אלבלד בלדנא" (ו), אלוועד אלסאדק (ץ) ו"סיעת הליכוד בכנסת" (ל) לא זכו באף מנדט.<sup>(10)</sup>. רשימתו של מרעי לא נבחרה למועצה והוא נחשב כל פי חוק לחבר המועצה ה-12.

### פסוטה

ראש המועצה המקומית פסוטה אדגאר דכואר ימשיך לכהונה נוספת לאחר שהשיג רוב של 75.27% (1,610 קולות).

### פקיעין (בוקייעה)

ראש המועצה המקומית פקיעין סויד סויד ממשיך לכהונה נוספת, לאחר שהשיג בבחירות 43.87% מקולות הבוחרים.

### פרדס חנה-כרכור

ראש המועצה המקומית פרדס חנה-כרכור, אלדד בר כוכבא, אשר התמנה בנובמבר 2017 בעקבות התפטרותו של חיים געש, התמודד לתקופת כהונה נוספת. מולו התמודדו הגר פרי יגור (סיעת ביחד עם העבודה), יואב קעטבי, אייל כגן, יוני חכימי ויצחק לב.

אף לא אחד מהמתמודדים לראשות המועצה חצה את רף ה-40%, לפיכך נערך סיבוב שני בין אלדד בר כוכבא (37.11, 6,786 קולות) לבין הגר פרי יגור (32%, 5,852 קולות).

הרשימות שהתמודדו למועצה היו (בסוגריים – מספר המושבים בהם זכתה כל רשימה):
* ת – בשבילנו בראשות הגר פרי יגור (4)
*ף – הרשימה העצמאית בראשות אלדד בר כוכבא (2)
* מ – טוב במושבה (2)
* שס – הרשימה הדתית המאוחדת בראשות יעקב צדקה (2)
*זך – הרשימה החברתית מעודה אפרים (1)
* חל – חייבים לשנות בראשות יואב קעטבי (1)
* טב – הבית היהודי בראשות נחמיה מנצור (1)
* ע – מושבה אחת בראשות יוני חכימי (1)
* קן – רשימת אזרחים ותיקים פח"כ (1)
רשימות נוספות שהתמודדו, אך לא השיגו מושב במועצה הן:
*חץ – תנועת מטרה
* כ – המושבה שלנו
* ל – עתיד ביתנו בתמיכת ישראל ביתנו
* מרצ בראשות לנה טוראל
* פ – לב בראשות יצחק לב
* ם – הקשב לתושב

### פרדסיה
ראש המועצה המקומית פרדסיה טל גורקי ממשיך בתקופת כהונה שנייה, אחרי שהשיג רוב של 59.59% (2,072 קולות) מול תומר יפת<sup>(7)</sup>.

### פתח תקווה

ממוזער|פתקי הצבעה בבחירות לעיריית פתח תקווה

ראש עיריית פתח תקווה איציק ברוורמן הודיע כי יתמודד על קדנציה שנייה. בנוסף, התמודדו רמי גרינברג, גנאדי בורשבסקי, איתי שונשיין, טל גרופר ועו"ד אורי דרשן הכהן.
ליאור אקרמן, שהודיע על התמודדותו פרש בפברואר מהמירוץ מסיבות אישיות. כמו כן, יעקב שטרכמן שהודיע על התמודדותו לראשות העירייה הסיר אותה באוגוסט 2018 והודיע על תמיכה ברמי גרינברג,חיים בשארי הודיע כי הוא מסיר את מועמדותו לראשות העירייה ותומך בברוורמן וטל גרופר לא הגיש את מועמדותו.
ממוזער|הרכב מועצת העיר לאחר הבחירות

בבחירות למועצה, שמספר חבריה עלה מ-27 ל-29, התמודדו סיעת אכפ"ת של ראש העירייה המכהן איציק ברוורמן שקיבלה 3 מושבים, סיעת הבית היהודי בראשות איציק דעי שקיבלה גם היא 3 מושבים, סיעת "מחוברים" בראשות סגן ראש העירייה, איתי שונשיין (ומספר 2, סגנית ראש העירייה לשעבר, אורנה דוידאי, שחברה אליו לאחר שבבחירות הקודמות הייתה מספר 2 של ראש העירייה, איציק ברוורמן) שקיבלה שני מושבים בלבד, סיעת "התחדשות" של רמי גרינברג שקיבלה 5 מושבים והפכה לסיעה הגדולה ביותר, סיעת יש עתיד בראשות עו"ד רון כץ שהתמודדה ברשימה אחת עם מפלגת "ביחד" שבראשות חנוך מילביצקי וקיבלה 4 מושבים, יהדות התורה (בהובלת אליהו ברוכי מדגל התורה וישראל פרידמן מהסיעה המרכזית) שקיבלה שני מושבים, ש"ס שקיבלה 4 מושבים, רשימה משותפת של ראש העירייה לשעבר אורי אהד עם חבר המועצה איציק ישראל שנקראה "הביצועיסטים" שזכתה ב-3 מנדטים, "מצטיינים עם גנאדי" בראשות גנאדי בורשבסקי שקיבלה שני מושבים והליכוד בראשות משה משה שקיבלה מושב אחד בלבד. רשימות שלא עברו את אחוז החסימה: "איתנו" בראשות חיים באשרי, "הווה" בראשות אתי פרל, רשימת "אנחנו" בראשות אבנר מוכתר, ישראל ביתנו בראשות פבל חזין, "אחד משלנו" בראשות אורי דרשן הכהן ורשימת הצעירים "תכל'ס" בראשות אלחנן פלהיימר.

רשימת מרצ בראשות סגנית ראש העירייה לשעבר, מוניקה כהן, הייתה אמורה להתמודד, אך החליטה שלא להתמודד בעקבות החלטה של ההנהגה הארצית.

במירוץ לראשות העיר, כך התחלקה התמיכה בין שני המועמדים במרכזיים: בראש העיר המכהן איציק ברוורמן תמכו הבית היהודי ויהדות התורה שהחליטו להשאיר את תמיכתן בו, מפלגת העבודה הארצית ומי שעמד בראשה אבי גבאי, רשימת הליכוד המקומית ורשימת איתנו. לעומת זאת, במועמד שניצח בסופו של דבר, רמי גרינברג, תמכו ש"ס ומפלגת כולנו בראשות משה כחלון שתמכה בש"ס בהתמודדות למועצת העיר, סניף מפלגת העבודה בעיר (בשונה מתמיכת המפלגה הארצית באיציק ברוורמן), אנשי מפלגת מרצ בעיר, יש עתיד, ישראל ביתנו ויו"ר המפלגה אביגדור ליברמן ומפלגת הליכוד שתמכה בו ברמה הארצית כחבר מפלגה.

ביום הבחירות הקלפי בתיכון הרב תחומי בפתח תקווה נסגרה זמנית עקב חשד לזיוף, לאחר שאדם שהגיע להצביע גילה כי כבר הצביעו בשמו.

### צפת

אילן שוחט, המכהן כראש עיריית צפת מאז דצמבר 2008, התמודד לתקופת כהונה נוספת לאחר שהפרקליטות הודיעה על סגירת תיק החקירה מולו. מולו התמודדו חבר המועצה אליעזר לזר מאגודת ישראל ברשימה עצמאית, קודמו של שוחט בתפקיד ישי מימון שהתמודד מטעם מפלגת כולנו וחבר המועצה שוקי אוחנה מטעם הליכוד. כמו כן, התמודד נחמן גלבך (חבר קהילת ברסלב צפת) מטעם אגודת ישראל וזכה לתמיכת חב"ד.

הרב שלמה חדד יו"ר תנועת "מחוברים", שהגיע למקום השני בבחירות לראשות העירייה ב-2013 עם קרוב ל-30% מקולות הבוחר, הודיע בתחילה על התמודדותו לתפקיד ראש העיר אך פרש ביולי מהמירוץ והצטרף לאוחנה. שמעון אואקי התמודד גם הוא על ראשות העירייה אך בחודש אוקטובר הודיע שהוא מסיר את מועמדותו ותומך באליעזר לזר אך ממשיך לרוץ ברשימה עצמאית למועצה

אף מועמד לא חצה את רף ה-40%, לפיכך התקיים סיבוב שני בין שוקי אוחנה (36.55%, 5,716 קולות) לבין נחמן גלבך (25.39%, 3,971 קולות). ראש העירייה המכהן אילן שוחט לא עלה לסיבוב השני. בסיבוב השני ניצח שוקי אוחנה ברוב של 61.89% (9,213 מול 5,673 קולות).

למועצת העיר התמודדו הרשימות הבאות:
* רשימת ויקי אלקבץ
* יהדות התורה – אגודת ישראל בראשות נחמך גלבך
* רשימת חב"ד
* רשימת "יוחאי עזרא יקי ביטון אלישבע שלי באים לעבוד"
* האיחוד הלאומי תקומה
* כולנו למען צפת בראשות ישי מימון
* צפת ביתנו מטעם ישראל ביתנו בראשות אילן שוחט
* רשימת הליכוד בראשות שוקי אוחנה
* רשימת איתנו
* רשימת ריסט – צפת חדשה בראשות אליעזר לזר
* רשימת ש"ס
* רשימת למען תורה וגמילות חסדים

### קדומים
ראש מועצת קדומים חננאל דורני, המכהן בתפקיד מאז 2007, שהיה צפוי להיות מועמד יחיד לראשות המועצה ממשיך בתפקידו לאחר שהשיג רוב של 69.04% (1,307 קולות) מול רואה החשבון רואי מסורי שהכריז על מועמדותו ב-4 בספטמבר 2018.

מספר חברי מועצת העיר בבחירות אלו עומד על 9.

### קדימה-צורן

על ראשות המועצה המקומית קדימה-צורן התמודדו ארבעה מועמדים: ראש המועצה הקודם שביט מס, קודמו בתפקיד יצחק גולברי (רשימת גל), וחברי המועצה תומר יעקב וקרן גרין. יצחק גולברי וקרן גרין התמודדו בסיבוב השני.

### קלנסווה

ראש המועצה המקומית קלנסווה עבד אלבאסט סלאמה יתמודד בסיבוב השני לתקופת כהונה נוספת, זאת לאחר שהשיג רק 29.16% (2,814 קולות); מולו התמודד אחמד קשקוש (25.19%, 2,431 קולות).

עבד אלבאסט סלאמה השיג רוב של 53.14% בסיבוב השני (4,937 מול 4,353 קולות).

### קצרין

לראשות המועצה המקומית קצרין התמודדו ראש המועצה, דימי אפרצב, ראש רשימת "הקצרינעים" שהתמודד על קדנציה שנייה, ודוברת המועצה לשעבר ויקי בדריאן, ראש רשימת "קצרין תנצח". אפרצב ניצח את בדריאן ברוב של 37 קולות במערכת בחירות בה הואשמו חלק מתומכיו בגזענות.

בבחירות על 9 המושבים במועצה זכו רשימות "הקצרינעים" (ל) בראשות אפרצב ו"קצרין תנצח" (כ) בראשות בדריאן, שבה הוצב ראש העיר הקודם סמי בר לב במקום העשירי הסמלי, בארבעה מנדטים כל אחת. רשימת "יחד למען אחדות קצרין" (זך) זכתה במנדט התשיעי, ורשימות קצרין אחת (אז) והליכוד (מחל) לא זכו באף מנדט.<sup>(6)</sup>

### קריית אונו

ישראל גל, ראש עיריית קריית אונו, התמודד על תקופת כהונה שנייה מטעם סיעתו הרשימה המאוחדת. מולו התמודדו ליאת ארבל מסיעת המקומיים, גיל מיכלס שזכה לתמיכת מפלגת יש עתיד ושל סיעת לב המקומית והמועמד העצמאי שי דבורה.

בין הרשימות שהתמודדו למועצה הייתה רשימת "מחל" (הליכוד) בראשות רפי גרגס, מרצ, רשימת "השכנים", הבית היהודי והרשימה הדתית "קהילה עם ערכים".

### קריית ארבע

ראש מועצת קריית ארבע, מלאכי לוינגר, הפסיד בהתמודדות לאליהו ליבמן, שזכה ליותר מ-50 אחוז מקולות המצביעים. בנוסף להם התמודד חבר המועצה אליעזר רודריג. סגן ראש המועצה ישראל ברמסון הכריז בתחילה על מועמדותו, אך לאחר מכן פרש והודיע על תמיכתו בליבמן.

### קריית אתא
יעקב פרץ, המכהן בתפקיד ראש העירייה מאז שנת 1996, התמודד על כהונה נוספת כמתמודד יחיד. הוא נבחר ברוב של 77.95% לעומת 22.05% שהצביעו נגד הבחירה (פתק ירוק)<sup>(6)</sup>.

למועצת העיר התמודדו מספר רשימות: מפלגת העבודה בראשות אריה נחום, שהחליף את יורם צברי שעמד עד אז בראש הסיעה במועצת העיר, ובחר שלא להתמודד פעם נוספת, רשימת "הבית היהודי" בראשות אריה מייזלס, רשימת "נץ" בראשות ציון אסולין, רשימת "יהדות התורה" בראשות סימון מושיאשווילי, רשימת ש"ס בראשות שמעון חזן ותנועת צעירי קריית אתא בראשות שלומי כלפון.

3 רשימות חדשות הצטרפו להתמודדות למועצת העיר: הילה שלם, שהייתה חברת מועצה אחרי הבחירות בשנת 2008, התמודדה ברשימת "הילה שלם והתושבים", רשימת "עשייה וערכים" בראשות עופר מועלם ורשימת "אנחנו כאן" בראשות יניב יעקובוב.

### קריית ביאליק
[ממוזער|מטה בחירות של [אלי דוקורסקי]]
ראש העירייה, אלי דוקורסקי, התמודד כמתמודד יחיד על קדנציה שלישית בתפקיד ראש העירייה (שם סיעתו שונה מ"כולנו קריית ביאליק" לסיעת "חי") וזכה לתמיכתם של 94.53% מקולות המצביעים<sup>(6)</sup>, לאחר שדודו שמריהו חבר מרכז הליכוד אשר הכריז על מועמדותו, הודיע על פרישתו מהמירוץ.

הרשימות שהתמודדו למועצה בלבד הן: "ביאליק ביתנו" בראשות נחום רצ'בסקי, "ביאליק נטו" בראשות סגן ראש העירייה, יוסי אזריאל, "אופק חדש לביאליק" בראשות יעקב בוחבוט, ורשימת"לב ביאליק" בראשות ירון סלמן שהתאחדה עם סיעת "מנהיגות חדשה לביאליק". במסגרת הרשימה יוצב סלמן במקום הראשון ורפי ורטהיים במקום השני ברשימה. עוד מתמודדות רשימת "צעירי קריית ביאליק" בראשות שני אוצ'קובסקי והדס צור, אליהם חבר בן אסבן שנכנס למועצת העיר במקום יוסי דואק שפרש, לאחר שהיה חבר בסיעתו. גם סגן השר להגנת הסביבה ירון מזוז הציג רשימה בשם "התנועה החברתית בקרית ביאליק", אותה הקים בעבר, אך כיום אין הוא מתכוון להתמודד במסגרתה.

מספר המושבים במועצת העיר זו הוא 15, בדומה למספרם במועצה היוצאת.

### קריית גת

אבירם דהרי, המכהן כראש עיריית קריית גת מאז 2003, נבחר לתקופת כהונה נוספת לאחר שזכה ברוב של 50 אחוז מסך הקולות. מולו התמודדו חבר מועצת העיר אילן חזן, חבר מועצת העיר ויושב ראש תנועת התעוררות שי זולדן וחבר מועצת העיר יקיר שינדלר.

ח"כ מיקי זוהר שקל להתמודד על ראשות העיר, אך לאחר שיחה עם ראש הממשלה בנימין נתניהו החליט שלא לעשות כן. פליקס פרטוק, מועמד נוסף לראשות העיר, הסיר את מועמדותו ב-17 באוקטובר 2018.

15 רשימות התמודדו על 17 המושבים במועצת העיר: הרשימה הגדולה ביותר הייתה הרשימה המשותפת "התאחדות הספרדים ואגודת ישראל בראשות עמי ביטון" (שסג) שזכתה ב-4 מנדטים. חמש רשימות זכו ב-2 מנדטים כל אחת: "תדמית בראשות אבירם דהרי" (כנ), "קריית גת ביתנו" (ל) בראשות יעקב אפריימוב – רשימה מקומית מטעם ישראל ביתנו, "דודו בן לולו ארז חסון" (ד), "קריית גת תצליח בראשות יקיר שינדלר" (חי) ו"קריית גת מנצחת" (טב) בראשות כפיר סויסה. 3 רשימות זכו במנדט אחד: "התעוררות – בראשות שי זולדן" (ער), "עוז - בראשות שולמית סהלו" (ף) ו"יחד" (קן) בראשות יגאל וינברגר. 6 רשימות נוספות לא נבחרו למועצה: "אלטרנטיבה" (א) בראשות אלכס פולבנוב, "קריית גת מאוזנת" (דה) בראשות ארתור נייאזוב, "כולנו בראשות אהובה נאור" (כ), "ליכוד" (מחל) בראשות יהודה כהן, "קריית גת מאוחדת" (צח) בראשות אילן חזן ו"המלחמה בשחיתות" (קץ) בראשות קוקו יעקב פחימה.

### קריית טבעון

ראש המועצה המקומית קריית טבעון, דוד אריאלי, הודיע כי לא יתמודד לקדנציה שלישית בקרית טבעון מאחר שבכוונתו להתמודד על מקום ברשימת מפלגת העבודה בכנסת. אלון נבות, שכיהן כראש המועצה בין השנים 2005–2008 הודיע כי יתמודד לתפקיד. מתמודדים נוספים הם עידו גרינבלום שנתמך על ידי מפלגת העבודה, אבי מסאס, אורי דרוקר שנתמך על ידי מפלגת כולנו, יפתח גלעדי, שמוליק שמחון ראש סיעת "אני טבעוני", רות קלנר-עקרון, שרון רופא-אופיר ראש סיעת "טבעון זה הבית", צביקה אקרמן ועלי ברוק.

אף לא אחד מבין המתמודדים לראשות המועצה חצה את רף ה-40%, לכן נערך סיבוב שני בו התמודדו רות קלנר-עקרון (31.05%, 2,655 קולות) ועידו גרינבלום (25.60%, 2,189 קולות).

בין הרשימות שהתמודדו למועצה הייתה רשימת מרצ בראשות שרה גרינצווייג.

### קריית ים
ראש עיריית קריית ים המכהן דוד אבן צור (סיעת "חי" שהתמודדה מטעם הליכוד) ימשיך בתקופת כהונה נוספת לאחר שברוב של 82.34% (13,567 קולות) גבר על סגן ראש העירייה לשעבר, שלומי טל (רשימת "בוחרים נכון")<sup>(2)</sup> (שנתמך על ידי מפלגת כולנו). הפעיל החברתי אמיר ווסקו הודיע על התמודדותו, אך לבסוף לא התמודד לראשות העיר. חבר מועצת העיר מורדי פיזיצקי אשר החל בקמפיין לראשות העיר, פרש מהמירוץ והחליט להצטרף לרשימתו של שלומי טל.

הרשימות שהתמודדו למועצת העיר בלבד הן: "קריית ים בתנופה" בראשות ג'נו פלס, "משנים כיוון" בראשות אלי כהן, רשימה משותפת לבית היהודי ולש"ס הנקראת "התנועה החברתית המאוחדת" בראשות בנימין אברקי, ורשימת "קריית ים ביתנו" בראשות אדם אמילוב, מטעם מפלגת ישראל ביתנו.

מספר המושבים במועצת העיר זו הוא 15, בדומה למספרם במועצה היוצאת.

### קריית יערים
לאחר ניסיונות ריצה של מספר מתמודדים לראשות מועצת קריית יערים (טלז סטון) הגיעו לישורת האחרונה ראש המועצה אברהם רוזנטל, המכהן בתפקיד משנת 1996, שהודיע כי יתמודד כבכל פעם עם רשימתו המקומית "כן לקריה" בתמיכת 'דגל התורה', ויצחק רביץ, שעבר ליישוב מביתר עילית, התעתד לרוץ תחת תמיכת גורמים אחרים ממפלגת דגל התורה, לבסוף, לאחר משא ומתן בתוך דגל התורה, הוחלט למנות את רביץ כסגנו של רוזנטל, וכי רוזנטל יפרוש מתפקידו לאחר כשנה.

בשל העובדה כי רשימת "איחוד הקהילות למען טלז סטון" העצמאית בראשות הרב דב בקשט, שלה 3 מושבים במועצה היוצאת, לא הגישה את מועמדותה למועצה, לא התקיימו ביישוב בחירות לראשות המועצה וראש המועצה ורשימתו הוכרזו כזוכים בבחירות<sup>(4)</sup>. ב-9 בנובמבר 2018, בטרם נכנס מחדש לתפקיד ראש המועצה, נפטר רוזנטל בביתו מדום לב. בבחירות מיוחדות שנערכו ב־9 בינואר 2019 גבר יצחק רביץ מדגל התורה, על המועמד העצמאי יענקי פליי.

### קריית מוצקין

ראש העירייה, חיים צורי, המכהן בתפקיד מאז שנת 1993 התמודד על קדנציה נוספת במסגרת רשימת "מוצקין נטו". מולו מתמודדים צבי (ציקי) אבישר, יו"ר תנועת "רוח חדשה במוצקין" ואבי רוטמן ("מוצקין של כולנו"), חבר מועצת העיר שהתמודד על ראשות העירייה גם בשנת 2008.

מאיר דהן, חבר מועצת העיר מטעם סיעת אחדות ישראל התמודד במסגרת סיעת מוצקין נטו של צורי, במסגרת איחוד סיעות. למועצת העיר בלבד התמודדה סיעת לב בראשות אברהם בומה ברח"ד, סיעת ש"ס, הבית היהודי בראשות נחום מזוז וסיעת "בר ביקורת ואיכות שלטון" בראשות יוסי פדידה.

בעקבות עתירת המתמודד ציקי אבישר אסרה ועדת הבחירות האזורית על בכירים בעירייה לקחת חלק במערכת הבחירות בעיר.

### קריית מלאכי

ראש העירייה המכהן, אליהו (ללו) זוהר ("הבית היהודי"), נבחר לכהונה שנייה בתפקיד לאחר שזכה ברוב של 61.89% (7,025 קולות). התמודד מולו מנכ"ל העירייה לשעבר חיים ויצמן. ב-21 ביוני 2018 הודיע ראש העירייה לשעבר מוטי מלכה כי יתמודד לראשות העיר, מלכה כיהן כראש העירייה ב-2003 אך נאלץ לפרוש מתפקידו ב-2013 בעקבות עסקת טיעון שבה הודה והורשע בביצוע עבירות הטרדה מינית בנשים הפרת אמונים ובעבירות על חוק תכנון ובנייה,ב-27 באוגוסט מלכה פרש מהתמודדות לראשות העיר. חבר המועצה לשעבר אפרים משעל שקל להתמודד לראשות העיר אך לבסוף הודיע כי יתמודד במסגרת רשימה משותפת של חב"ד וש"ס למועצת העיר.

על 13 המושבים במועצת העיר התמודדו 10 רשימות: רשימת "הבית היהודי" (טב) בראשות ראש העירייה אליהו זוהר ורשימת "התאחדות הספרדים אהבת ישראל חב"ד" (שס), רשימה משותפת של ש"ס וחב"ד בראשות בצלאל ("צאלי") מזרחי ומישל טפירו זכו ב-3 מושבים כל אחת. רשימת "צעירים 2018" (א) בראשות אליאור עמר ורשימת "התקווה לעידן חדש" (ך) בראשות שי סיום זכו בשני מנדטים כל אחת. רשימת "קריה אחת בראשות יוסי סולימני", שהיא איחוד של הקהילה האתיופית ומפלגת העבודה, רשימת "הכח לתושבים" (כח) בראשות שלמה מלכה ורשימת "הליכוד" (מחל) בראשות נדב ויצמן זכו במנדט אחד כל אחת. שלוש רשימות נוספות לא עברו את אחוז החסימה: רשימת "להב שיטרית" (צ), רשימת "קרית-מלאכי אחרת" (גד) בראשות מנכ"ל העירייה לשעבר והמועמד לראשות העיר חיים ויצמן בה היה מועמד גם סגן ראש העיר לשעבר חיים שטיינר שהודח מרשימת חב"ד ורשימת "חי" (חי) בראשות יוסף חורי שמסע הבחירות שלה תועד בסרט לוס אנג'לס דרום וזכתה ב-29 קולות בלבד.<sup>(1)</sup>

### קריית עקרון

ראש המועצה המקומית קריית עקרון המכהן, חובב צברי, התמודד מול חבר המועצה הרב בצלאל דוד מתנועת לב, שהתמודד אף הוא ב-2013 וחבר המועצה וסגן ראש המועצה לשעבר, דוד אבו. ראש המועצה הקודם אריק חדד שהפסיד ב-2013 ("עקרון אחת") התמודד למועצה בלבד.

### קריית שמונה

על ראשות עיריית קריית שמונה התמודד ראש העירייה המכהן, ניסים מלכה, כנציג הליכוד לאחר שערר שהוגש לליכוד בנושא קביעת מועמדי המפלגה נדחה. מולו התמודדו חבר המועצה יורם מלול שחבר למפלגת כולנו והתמודד בשנית, חבר המועצה אביחי שטרן שהתמודד לראשונה על ראשות העירייה, ד"ר אביבה זריהן-ויצמן וסגן ראש העירייה, יגאל בוזגלו.

בין המתמודדים על 13 המקומות במועצה היו: רשימת הבית היהודי בראשות אריה אקרמן ורשימה בראשות אופיר יחזקאלי.

יעקב בן ציון ששימש ראש האופוזיציה במועצה במשך שתי קדנציות הודיע בתחילה על התמודדותו אבל פרש והודיע שיתמוך באביחי שטרן שהיה מספר 2 שלו. מישל בן שימול התמודד גם הוא לראשות המועצה אך עם הצטרפותו של אביחי שטרן למרוץ הסיר את מועמדותו והצטרף לשטרן כמספר 2 ברשימה.

בתום הסיבוב הראשון אף מתמודד לא חצה את רף ה-40% ולכן נערך סיבוב שני, בו התמודדו אביחי שטרן שקיבל 38 אחוז מהקולות וראש העירייה המכהן, ניסים מלכה, שקיבל 28 אחוז מהקולות.

### קרני שומרון
יגאל להב, ראש המועצה המכהן, ממשיך לתקופת כהונה שנייה, לאחר שהשיג רוב של 75.95% (2,662 קולות) מול רותי שפיצר, כמנהלת המתנ"ס המקומי לשעבר פעילה חברתית וציבורית (סיעת "התחדשות").

למועצה התמודדה גם סיעת "דורות".

### ראמה
ראש המועצה המקומית ראמה המכהן, שאוקי לטיף, התמודד כמועמד יחיד וזכה לתמיכה של 87.61% (3,687 קולות)<sup>(5)</sup>.

### ראש העין

ראש העירייה המכהן, שלום בן משה, הודיע כי הוא מתמודד לכהונה נוספת. מולו הכריזו על התמודדותם עוד שישה: רז שגיא, סגן ראש העירייה לשעבר, בני בית אור, איתי ונה (בהמשך הסיר מועמדותו וחבר לבית אור), ישי אדוארד, יוכבד פנחסי-אדיב ומ"מ וסגן ראש העירייה, חנוך עוז, ראש רשימת "יחד כולנו ליכוד".

אף לא אחד מבין המתמודדים חצה את רף ה-40%, לפיכך נערך סיבוב שני בין ראש העירייה המכהן, שלום בן משה (28%, 7,376 קולות), לבין רז שגיא (21.80%, 5,742 קולות).

למועצת העיר התמודדו סיעת ח.ש.ב בראשות בנימין עודני, מרצ-מקומי בראשות עומר שכטר, יש עתיד בראשות אילן אפלבוים, סיעת ש"ס בראשות יעקב אדמוני, סיעת באנו בראשות בני אנניה, סיעה "יחד כולנו ליכוד" המשותפת לסיעת יחד (מפלגת כולנו) בראשות רזיאל אחרק והליכוד בראשות חנוך עוז שהתמודד על ראשות העיר, וסיעת "הקול שלכם במועצה" בראשות אורנה צאיג.

### ראש פינה

ראש מועצת ראש פינה היוצא אביהוד רסקי לא התמודד לקדנציה נוספת ועל התפקיד מתמודדים ארבעה: ראש המועצה לשעבר וראש סיעת "גיא אוני" אהרון ברנזון, ניר קבלו, מוטי חטיאל, עמיר ילוז. מתמודד נוסף, אלי ירדני, פרש מהמירוץ והודיע על תמיכתו באהרון ברנזון.

אף מתמודד לא חצה את רף ה-40%, לפיכך נערך סיבוב שני בו התמודד אהרון ברנזון (28.98%, 515 קולות) מול מוטי חטיאל (34.38%, 611 קולות).

מספר חברי המועצה בבחירות אלו עלה מ-7 ל-9 מושבים.

### ראשון לציון

ראש העירייה המכהן, דב צור (סיעת רק ראשון), הודיע בינואר 2018 על כוונתו להתמודד בשלישית על ראשות עיריית ראשון לציון על רקע חשדות לפלילים שבהם נחקר. עוד מתמודדים חבר המועצה דורון אוזן (סיעת הצעירים והסביבה), רז קינסטליך (סיעת הירוקים+הצעירים), חברת המועצה ליאל אבן-זהר (סיעת דרך חדשה עם הירוקים של ראשון) שהתמודדה על התפקיד גם ב-2013, יו"ר האופוזיציה במועצת העיר אסף דעבול (סיעת "פז"), והעיתונאי רותם אברוצקי אלמוג שהודיע לאחר מכן על פרישה וחבירה לרשימתה של ליאל אבן-זהר. כמו כן, מוטי עג'מי הודיע על כוונתו להתמודד ברשימת "ראשון אחת". חברת הכנסת לשעבר אנסטסיה מיכאלי הודיעה על רצונה להתמודד בבחירות מטעם ישראל ביתנו.

בתום הסיבוב הראשון אף מתמודד לא חצה את רף ה-40%ולכן נערך סיבוב שני, בו התמודדו דב צור שקיבל 31 אחוז מהקולות ורז קינסטליך שקיבל 21 אחוז מהקולות.
ממוזער|הרכב מועצת העיר לאחר הבחירות

בין הרשימות שהתמודדו על 29 המושבים במועצה היו: רשימת יש עתיד בראשות איתי מתיתיהו ורשימה דתית חדשה בשם "מאמינים בראשון" בראשות שמואל ג'מיל. סיעת "אחדות" בראשות טל נאור התמודדה אף היא. הסיעה הביעה תמיכה ברז קינסטליך במרוץ לראשות העיר. בנוסף התמודדה גם סיעת הליכוד בראשות רו"ח יוסי חממי.

### רהט

טלאל אל-קרינאווי, ראש העירייה המכהן, הודיע על התמודדות לקדנציה נוספת. על התפקיד מתמודדים עוד ארבעה: פאיז אבו סהיבאן ראש העירייה לשעבר, פייצל אלהזייל, סופיאן אלקרינאוי, מאגד אבו בלאל.

למועצת העיר מתמודדות 11 רשימות על 17 מקומות. רשימת אלאחוה ואלמוסאואה בראשות טלאל אל-קרינאווי, רשימת אלוחדה ואלסלאם בראשות אלרמילי יוסף, רשימת רהט לכולם בראשות אבו בלאל מאגד, רשימת אלווסט בראשות אלנסאסרה חסן, רשימת אלאסלאח ואלתע'ייר בראשות פייצל אלהזייל, רשימת תאחלף אלכיר בראשות אבו צהיבאן פאיז, רשימת אלהודא ואלסלאם בראשות עלי כתנאני, רשימת סואעד אלופאק בראשות סהיבאן סמי, רשימת אלנהדא ואלאכלאס בראשות אבו מדע'ם עטא, רשימת סאוות אלחק בראשות אבו לטיף רבחי, רשימת סאוות שבאב בראשות אל קרינאוי סופיאן.

### רחובות
רחמים מלול, המכהן כראש עיריית רחובות מאז מרץ 2009 מטעם הליכוד, נבחר לתקופת כהונה נוספת עם תמיכה של 63.16% (35,262 קולות)<sup>(5)</sup>, אולם סיעתו התפצלה לשתי סיעות.

מספר חברי מועצת העיר עלה מ-23 ל-25. לראש רשימת הבית היהודי נבחר אמיתי כהן ונציג חסידות חב"ד שוריין למקום השלישי ברשימה בתמורה לתמיכת החסידות ברשימה, סיעת שס"ד בראשות אבנר אקוע (האות ד' שייכת לדגל התורה) המשותפת למפלגת ש"ס ודגל התורה התמודדה שוב ואגודת ישראל בראשות פנחס הומינר מחסידות קרעטשניף התמודדה בנפרד ברשימה החסידית חברתית. רשימות נוספות שהתמודדו הן סיעת "רחובותי" בראשות סגן ראש העירייה, מתן דיל, יש עתיד עם רשימת החינוך בראש בראשות זוהר בלום, הליכוד בראשות ראש העירייה, רחמים מלול, מפלגת העבודה התאחדה עם צעירי מפלגת הליכוד ברשימת לב למען תושבי רחובות בראשות יניב מרקוביץ, ורחובות חופשית של מרצ בראשות איטל בציר אלשיך. כמו כן, התמודדה הרשימה "כיכר העיר עוז" בראשות שאול צגהון.

### ריינה

ראש מועצה מקומית ריינה חאלד טאטור הודיע שלא יתמודד על קדנציה שנייה בתפקיד על רקע כתב אישום שהוגש נגדו על עבירות של סחיטה באיומים, מרמה והפרת אמונים.

### רכסים
מועצה מקומית רכסים עברה בעשורים שקדמו לבחירות תהליך התחרדות שבעקבותיו רוב מוחלט של חברי המועצה המכהנים כיום הם חרדים המיוצגים ברשימת "שי" המשותפת למפלגות דגל התורה וש"ס (במועצה שנבחרה ב-2013 ישב נציג יחיד מטעם הליכוד). זהות מועמדה לראשות המועצה נקבע בהסכם רוטציה בין המפלגות, ולפי הסכם זה נציג ש"ס אמור להתמודד על תפקיד ראש המועצה במקומו של ראש המועצה המכהן יצחק רייך נציג דגל התורה.

בסוף חודש ספטמבר הוסכם סופית כי ראש המועצה המקומית הבא יהיה ראש העירייה לשעבר, דן כהן, והוסכם על הגשת רשימה אחת משותפת לכל המפלגות ולפיכך לא יתקיימו בחירות ברכסים וכהן והרשימה יוכרזו כזוכים<sup>(7)</sup>.

מספר המנדטים במועצה עולה בבחירות אלו מ-9 ל-11.

### רמלה

ראש העירייה המכהן, מיכאל וידל, איש הליכוד, נבחר שוב לאחר שזכה ב-61 אחוז מהקולות. בכך ממשיך את תפקידו שהתחיל בבחירות מיוחדות שהתקיימו ב-21 ביוני 2017 לאחר התפטרותו של יואל לביא. מולו התמודד עדי שטרנברג מרשימת "רמלה שלנו", שהגיע למקום שני בבחירות המיוחדות, ונתמך בבחירות אלו על ידי מקומי ועל ידי מפלגת כולנו. מועמד נוסף בשם אבנר חלדרוב הכריז על התמודדות בראש רשימת "אחדות" אך לא התמודד בסופו של דבר.

מספר חברי המועצה הנבחרים עלה בבחירות אלו מ-17 ל-19, עליהן התמודדו 12 רשימות שכולן עברו את אחוז החסימה. "רמלה שלנו" (כ) בראשות עדי שטרנברג והליכוד בראשות מיכאל וידל קיבלו 3 מנדטים כל אחת. הבית היהודי (טב) בראשות הראל שהם, הרשימה הערבית המשותפת (עם) בראשות ראיס אבו סיף וש"ס (שס) בראשות מאור אשש קיבלו 2 מנדטים כל אחת. הרשימות הנותרות קיבלו מנדט אחד כל אחת: "רמלה אחרת" (א) בראשות רונן רוטשטיין, "דור חדש" (ח) בראשות רונן מושייב, "עולמי" (ים) בראשות אברהם דז'ורייב, "רמלה ביתנו-בדרך חדשה" (ל) בראשות מיכאל מיכאלוב (רשימת בת של ישראל ביתנו), "האחדות למען רמלה" (נ) בראשות נאיף אבו סויס, "נאמני התורה" (נ) בראשות הרב מיכאל דרעי שפרש מש"ס והקים רשימה עצמאית ו"סיעת הקידמה והשוויון" (ר) בראשות עו"ד מוסא סאבא.<sup>(4)</sup>

ממוזער|ליעד אילני המועמד לראשות עיריית רמת-גן בכנס השקת קמפיין הבחירות שלו ב-29 בינואר 2018

### רמת גן

ממוזער|חוג בית של גלעד שריר המתמודד על ראשות עיריית רמת גן בשיכון ותיקים בעיר
ראש העירייה המכהן, ישראל זינגר, הודיע שיתמודד שוב בבחירות בראש רשימת "זינגר לרמת גן", בצל חקירות המשטרה והחשדות נגדו שהתנהלו בתחילת הקמפיין והודעה על סגירתם ניתנה על ידי פרקליטות המדינה ב-29 ביולי 2018. בנוסף, התמודדו בבחירות לראשות העירייה חבר המועצה ליעד אילני ("רמת-גן שלנו"), סגני ראש העירייה לשעבר, אביהוא בן משה ("הרמתגנים עם אביהוא") וגלעד שריר ("יש עתיד"), חבר המועצה לשעבר בני גטר ("תפנית בלב"), וכן חבר הכנסת והשגריר לשעבר כרמל שאמה הכהן ("רמת גן אחת"). מתמודדים נוספים – אריה מזרחי (הירוקים בר"ג), אילן ביטון מטעם הליכוד ושלומי הראל (עידן חדש ברמת גן) – הסירו את מועמדותם בשלהי ספטמבר, כאשר אריה מזרחי הצהיר על תמיכה בכרמל שאמה לראשות העיר, ואילו שלומי הראל הכריז על תמיכה בזינגר.

מערכת הבחירות הסוערת הייתה מלווה בהשמצות רבות, והפצה של מידע שקרי רב. בתום הסיבוב הראשון אף מתמודד לא חצה את רף ה-40% ולכן נערך סיבוב שני, בו התמודדו כרמל שאמה שקיבל 28 אחוז מהקולות, וישראל זינגר שקיבל 27 אחוז מהקולות. הסיבוב השני הסתיים בניצחונו של כרמל שאמה הכהן שהשיג רוב של 55.79% (25,836 מול 20,477 קולות).

על 25 המקומות במועצת העיר התמודדו 19 רשימות, כאשר בראש 9 מהן עמדו המועמדים לראשות העירייה הנזכרים לעיל. בנוסף, רשימת "מנהיגות אחרת" בראשות חיה מנע התאחדה עם רשימת "הרמתגנים" בראשות אביהוא בן משה, ששימש בבחירות הקודמות כראש רשימת הבית היהודי ברמת גן, והחליט לרוץ עצמאית לראשות העירייה ולמועצה ברשימה שתשלב דתיים וחילוניים. בעקבות הריצה העצמאית של בן-משה, הקים יו"ר סניף הבית היהודי ברמת גן וחבר המועצה חיים גלרמן רשימה דתית-חרדית עם ש"ס ("הסיעה הדתית המאוחדת") שבראשה עמד מנחם דוד מש"ס. חבר המועצה עו"ד רועי ברזילי התמודד בראשות "רשימת הצעירים" . כמו כן, התמודדה גם רשימת "רמת גני" המורכבת ממועמדים צעירים התומכים בישראל זינגר, ראש העירייה המכהן, ורשימת "רמת גן בראש – הרשימה החברתית" בראשות יאיר דמארי, יו"ר החברה העירונית "מפעלי בית עמנואל", אשר נתמכת על ידי ראש העירייה לשעבר, צבי בר. רמי פדלון, נציג "העבודה" במועצת העיר, התמודד אף הוא ברשימה עצמאית ("רמת גן מתחדשת"), בנפרד מרשימת "העבודה", שהתמודדה אף היא בראשות משה בן-מיור. "מרצ" התמודדה אף היא למועצת העיר בראשות סגן ראש העירייה, צחי זליכה. חבר מועצת העיר הוותיק אלי מוסרי התמודד בראשות רשימתו "תנופה ירוקה", איצ'ה שחם התמודד בראשות רשימת הגמלאים ("כח לאזרחים ותיקים"), וצבי שירין התמודד למועצת העיר ברשימת "צבי שירין איש חזק לרמת גן נקיה".

תוצאות הבחירות הביאו למועצה שבה מיוצגות 13 רשימות שונות, כאשר לאף אחת מהן אין יותר מאשר 3 מושבים: "רמת גן שלנו", "רמת גן אחת" ו-"זינגר לרמת גן" זכו ב-3 מושבים כל אחת, "הרמתגנים עם אביהוא", "יש עתיד", "הליכוד", "מרצ", "רשימת הצעירים" ו"הסיעה הדתית" ב-2 מושבים כל אחת, ואילו "רמת גן בראש", "רמת גני", "כח לאזרחים ותיקים" ו"תנופה ירוקה" זכו במושב אחד כל אחת.

### רמת השרון

ראש עיריית רמת השרון המכהן אבירם גרובר מסיעת "בית" מתמודד לקדנציה נוספת. מולו מתמודד רוני בלקין ראש רשימת רמת השרון 1 (שאביו שימש כראש המועצה קרוב לעשור).

לראשות העירייה התמודדו בנוסף המועמדים הבאים:
*רמי בר-לב, ראש רשימת "ראש חזק לרמת השרון";
* חבר המועצה לשעבר אילן כהן, ראש רשימת "התחדשות";,
* חבר המועצה טל עזגד, ראש רשימת "כולנו – הירוקים".

עידן למדן ממרצ הסיר את התמודדותו לראשות העיר.

בתום הסיבוב הראשון אף מתמודד לא חצה את רף ה-40% ולכן נערך סיבוב שני, בו התמודדו אבי גרובר שקיבל 39 אחוז מהקולות אך חסרו לו חמישה קולות כדי לחצות את הרף ולזכות כבר בסיבוב הראשון, ורוני בלקין שקיבל 31 אחוז מהקולות. בסיבוב השני השיג אבירם גרובר רוב של 53.97% (10,755 מול 9,171 קולות).

ראש העירייה לשעבר, יצחק רוכברגר, שהורשע בפלילים, הודיע במאי 2018 על כוונתו לשוב ולהתמודד על ראשות העיר. לאחר הגשת המועמדות פסל מנהל הבחירות את התמודדות של רוכברגר מכיוון שלא חלף די זמן מאז ריצוי עונשו וערעור על הפסילה שהוגש לבית המשפט המחוזי נדחה.

מספר חברי המועצה הנבחרים עולה בבחירות אלו מ-15 ל-17. בין המתמודדים על מקום במועצה "רמת השרון חופשית", "סיעת השכונות" וסיעת "בית" בראשות ראש העירייה, אבירם גרובר. מרצ ומפלגת הירוקים שיתפו פעולה והתמודדו למועצת העיר תחת רשימה משותפת.
[טקסט=ראש העיר וסגנו ממשיכים יחד|ממוזער|ראש עיריית רמת השרון [אבירם גרובר יחד עם יעקב קורצקי]]
למועצת העיר התמודדו הרשימות הבאות:

### רמת ישי

ראש מועצת רמת ישי עופר בן אליעזר, המכהן מאז 2008, נבחר לתקופת כהונה נוספת בראש רשימת "רמה". לצידו התמודדו ניר חבקין, קודמו בתפקיד, בראש רשימת "הדר" יונתן הירשפלד, מסיעת "מחר", בתמיכתה של מפלגת כולנו, וליבי אלקריף מרשימת "כרי"ש" (כולנו רמת ישי). חבר המועצה גיא זקס מסיעת "עתיד רמת ישי" הודיע אף הוא שיתמודד אך לבסוף חבר לאלקריף והוצב במקום השני ברשימת כרי"ש.

בנוסף לרשימות ארבע המתמודדות לראשות המועצה התמודדה רשימה חמישית בשם תות (תושבים ותוצאות) בראשות אסף אוברלנדר התמודד בראש סיעה שהקים. בבחירות עצמן זכו רשימת תות – תושבים ותוצאות (פז) ורמה (ר) ב-3 מנדטים כל אחד ורשימות הדר (הד), מחר (עם) וכרי"ש (קן) זכו במנדט אחד כל אחת.<sup>(2)</sup>

### רעננה

ב-15 במרץ 2018 נבחר איתן גינזבורג לראש עיריית רעננה, לאחר התפטרותו של זאב בילסקי. בנוסף אליו, התמודדו על ראשות העירייה ניר קריסטל, חיים ברוידא, ארז ברט, יקי ודמני, רונית וינטראוב ורחלי בן ארי סקעת אשר התמודדה ברשימה עצמאית לאחר שהפסידה את מקומה כראש סיעת הליכוד בעיר. איתן גליק, שהכריז ראשון על התמודדותו לראשות העיר, פרש מהמירוץ ב-17 במאי וירוץ בראש רשימת יש עתיד למועצה. סימה פרי פרשה מהמירוץ בתחילת יולי.

אף לא אחד מבין המתמודדים על ראשות העירייה חצה את רף ה-40%, לפיכך נערך סיבוב שני בו התמודד ראש העירייה המכהן, איתן גינזבורג (27.77%, 10,435 קולות), מול חיים ברוידא (33.20%, 12,475 קולות).

למועצה התמודדו הרשימות הבאות:

### שבלי – אום אל-גנם

נעים שיבלי, המכהן כראש המועצה המקומית שבלי – אום אל-גנם, הודח בסיבוב הראשון לאחר שזכה רק ב-29.08% מקולות הבוחרים.

אף מועמד אחר לא חצה את רף ה-40%, לכן נערך סיבוב שני בו היה אמור להתמודד מוניר שיבלי (36.37%, 1,257 קולות) מול חאתם שיבלי (31.31%, 1,082 קולות), אך האחרון פרש ולכן התמודד במקומו נעים שיבלי שקיבל בסיבוב הראשון 29.08% (1,005 קולות).

### שגב-שלום
ראש המועצה המקומית שגב שלום עאמר אבו מעמר ימשיך בתפקידו לאחר שהשיג רוב של 58.94% (2,459 קולות) מול סמיר בן סעיד שקיבל 1,713 קולות.<sup>(6)</sup>.

על 11 מקומות במועצה התמודדו 5 רשימות: "שגב שלום המאוחדת" (עפ) בראשות עאמר אבו מעמר שזכתה ב-6 מושבים, "יחד לקראת העתיד" (ק) בראשות סמיר בן סעיד שזכתה בשני מושבים והרשימות "אלאתפאק" (י), "תגמוע שגב שלום" (נ) ו"צעירי שגב שלום" (ץ) שזכו במנדט אחד כל אחת.

### שדרות
ממוזער|יום הבחירות בעיר שדרות
אלון דוידי, המכהן כראש עיריית שדרות מאז הבחירות הקודמות בשנת 2013, התמודד לתקופת כהונה נוספת והשיג רוב של 65.89% (8,734 קולות)<sup>(6)</sup>. חבר הכנסת עמיר פרץ, תושב העיר, הריץ מולו את אמיר פינטו לראשות העיר. אישים נוספים שהכריזו על כוונה להתמודד לראשות העיר אך פרשו בהמשך היו פרדריק גרניט שנשאר להתמודד למועצת העיר ברשימת "שדרות יכולה", חבר המועצה הרצל שאובי מסיעת "עוצמה לשדרות" שהתמודד בעבר שלוש פעמים, גזבר העירייה לשעבר שמעון פרץ ואנטולי נחשונוב, מי שהיה סגנו של דוידי.

על 15 המקומות במועצה התמודדו 13 רשימות. רשימת "מחר בראשות אלון דוידי" (מחר) בראשות ראש העיר המכהן והנבחר זכתה ב-5 מנדטים. "שדרות ביתנו בראשות מרק איפראימוב" (ל), סיעת בת של ישראל ביתנו, זכתה ב-3 מנדטים. "שדרות הבית שלנו ברשות יניב פרץ" (זך) זכתה בשני מנדטים. 5 רשימות זכו במנדט אחד: "אמיר פינטו שדרות בראש שלנו" (א) שהתמודד מול דוידי על ראשות העיר, "טוב לשדרות בראשות מיכאל אמסלם" (יד), "צעירים למען שדרות בראשות אביאל בן זיקרי" (נצ), "התאחדות הספרדים העולמית שומרי התורה" (שס) בראשות דורון שושן טקטוק ורשימת "עוצמה לשדרות בראשות הרצל שאובי" (ק). רשימה זו הורכבה מהרצל שאובי, נציג דגל התורה, שהתמודד גם על ראשות העיר אך פרש מהמירוץ, אחיו משה שאובי נציג כולנו ושלישית מדלן טוויטו, המייצגת קבוצת של מאוכזבי ש"ס. זהו מקרה ראשון בו חרדית התמודדה ברשימה בה כלולים גם נציגי דגל התורה. חמש רשימות לא נבחרו למועצת העיר: "הרשימה לצדק ושויון חברתי בשדרות" (חי), "שדרות יכולה" (יש), "נטו שדרות בראשות אלירן מאיר ג'רבי" (ן), "שדרות מנצחת" (פה) של אבי אדאף ופרדריק גרניט ו"שדרות אחת" (ר).

### שוהם

ראש מועצה מקומית שוהם המכהן גיל ליבנה הודיע על פרישה מראשות המועצה לאחר 15 שנים בתפקיד. על התפקיד התמודדו יוסי לוי מרשימת "שוהם עושים עם הלב", איתן פטיגרו מרשימת שוהם שלנו, סגן ראש המועצה, גלעד רבינוביץ, מרשימה "שוהם בתנופה"

### שלומי

ראש מועצה מקומית שלומי גבריאל נעמן ימשיך לתקופת כהונה נוספת, לאחר שהשיג 44.98% מקולות הבוחרים. מולו התמודדו דודו דר, יששכר בובליל ושיפרה ווקנין. אור מרוני הייתה אמורה להתמודד, אך לא התמודדה לבסוף.

### שעב

ראש המועצה המקומית שעב שחיבר פייסל לא התמודד לתקופת כהונה נוספת. אף לא אחד מבין ששת המתמודדים לתפקיד עבר את רף ה-40%, לכן התקיים סיבוב שני בו התמודדו מחמוד בוקאעי (39.82%, 1,767 קולות) ועלי ח'ואלד (23.26%, 1,032 קולות).

### שפרעם

לראשות עיריית שפרעם התמודדו ארבעה מועמדים, מתוכם שלושה שכיהנו בעבר בתפקיד: אמין ענבתאוי ראש העירייה המכהן, נאהד ח'אזם שכיהן בשנים 2008–2013 ועורסאן יאסין שכיהן בשנים 1998 – 2008. מתמודד נוסף היה יחיא ספורי.

### תל אביב-יפו

רון חולדאי, המכהן כראש עיריית תל אביב-יפו מאז 1998, נבחר לתקופת כהונה נוספת בתמיכת העבודה ברוב של 46 אחוז מהקולות. מולו התמודדו יו"ר סיעת רוב העיר וסגן ראש העיר, אסף זמיר הקומיקאי והתסריטאי אסף הראל ויו"ר מפלגת ש"ס בעיר נתן אלנתן. אסף זמיר, סגנו של חולדאי לשעבר, עזב את העירייה על מנת להתמודד לכנסת במפלגת "כחול לבן".

בין הרשימות שהתמודדו על מקום במועצה:
* סיעת הליכוד בראשות ארנון גלעדי רצה ברשימה אחת עם כרמלה עוזרי מסיעת צדק חברתי ומאי גולן מעמותת "העיר העברית".
*רשימת "יש עתיד בתל אביב יפו" בראשות תא"ל (במיל) רועי אלקבץ.
*רשימת "אנחנו העיר" בראשות אסף הראל, עו"ד אמיר בדראן (חד"ש) ומנכ"לית "אחותי" שולה קשת (תו-שוים ותו-שוות).
*רשימת עיר ירוקה בהובלת מור גלבוע, מנכ"ל מגמה ירוקה.
*רשימת "חי – חילונים ירוקים" בראשות חבר מועצת העיר ראובן לדיאנסקי שקיבלה מימון מטעם מפלגת חץ בראשות אברהם פורז (הוצב במקום השני), באמצעות כספים שהצטברו בקופת המפלגה.
*רשימת "תל אביב אחת" בראשות ראש העירייה המכהן, רון חולדאי.
*רשימת "רוב העיר" בראשות סגן ראש העירייה, אסף זמיר, ובתמיכתה של ציפי ברנד.
*"הלו רשימת הנשים של ת"א" בראשות שלי הראל, מלשכת ראש העיר.
*עיר לכולנו בראשות אהרון מדואל, סגן ראש העיר
*"רשימת "יאפא" בהנהגת עבד אבו שחאדה וליזה חנניה בתמיכת בל"ד.
*"הרשימה התלאביבית בראשות אור סיונוב" (בעבר מועמדת בעיר לכולנו) בתמיכת התנועה הירוקה.
*רשימת "מקומי בתל אביב" בראשות יותם שמיר, רשימת צעירים בשנות ה-20 לחייהם.
*"עולים ביחד" – רשימת עולים בראשות בוריס שינדלר וויקה קגן.
* מרצ תל אביב-יפו בראשות מיטל להבי.
* רשימת שגב, שתחילה סוכם שירוצו במסגרתה יחד ש"ס, הבית היהודי ויהדות התורה, התפרקה, וש"ס התמודדה באופן עצמאי בראשות נתן אלנתן
* רשימת "מאמינים" (גב) בראשות חיים גורן תייצג את הבית היהודי, יהדות התורה ואת יחד שמיוצגת על ידי בנימין (בני) בבאיוף שפרש מש"ס.
* "תל אביב בטוחה" בראשות שלמה מסלאוי וכח לגמלאים בראשות נתן וולוך ירוצו ברשימה אחת שתיקרא "כח לגמלאים ואזרחים ותיקים". ברשימה שותפים נחמה גולדווסר יו"ר ועד שכונת נחלת יצחק ודרור לוטן.
* "דרום העיר" בראשות סוזי צמח כהן, שנתמכת על ידי הפעילה החברתית שפי פז.
* "תל אביב טבעונית" בראשות עומר שליו, המתמקדת בסוגיות של טבעונות וזכויות בעלי חיים בעיר.
* רשימת "משנים כיוון בתל אביב יפו" בראשות ניר לוי.
ממוזער|הרכב מועצת העיר לאחר הבחירות

### תל שבע
ראש המועצה המקומית תל שבע טואמן אבו רקייק לא התמודד לתקופת כהונה נוספת. אף לא אחד מבין שלושת המתמודדים לא חצה את רף ה-40%, לכן היה אמור להתקיים סיבוב שני בין עומאר אבו רקייק (39.41%, 2,915 קולות) ומוסא אלאעסם (34.11%, 2,523 קולות). המועמד השלישי היה מוסלח אבו עסא (קיבל 26.48%). בפועל פרש אלאעסם לפני הסיבוב השני ואבו רקייק נותר מועמד יחיד לתפקיד. בסיבוב השני זכה אבו רקייק בתמיכה של 1,285 קולות (98.02%) מול 26 מתנגדים. שיעור ההצבעה ירד מ-78.86% בסיבוב הראשון ל-13.59% בסיבוב השני.<sup>(11)</sup>

6 רשימות התמודדו על 13 המקומות במליאת המועצה. רשימות "אלמוסתקבל שוויון ושינוי" (או) בראשות מוסא אלאעסם ו"אלרסאלה לשינוי" (ם) בראשות עומאר אבו רקייק זכו ב-4 מנדטים כל אחד, קאדמון ללתע'ייר (קע) בראשות מוסלח אבו עסא זכתה ב-3 מנדטים, רשימות "אלנהדה" (ד) ו"בלדי" (ץ) זכו במנדט אחד כל אחת ו"הרשימה הנאמנה" (נ) לא נבחרה למועצה.<sup>(11)</sup>

## קישורים חיצוניים

* 
* רשימת המועמדים והסיעות באתר משרד הפנים
* הבחירות לרשויות המקומיות באתר משרד הפנים
* בחירות במועצות האזוריות באתר משרד הפנים
* [בחירות לרשויות המקומיות – שאלות ותשובות](http://www.mevaker.gov.il/(X(1)S(urrs3bhp35rhvxmcjvufbrui))/he/publication/Articles/Pages/RashuyotElections2018-QandA.aspx?AspxAutoDetectCookieSupport=1), באתר של מבקר המדינה

;סיקור תקשורתי
* סדרת כתבות באתר ynet:
* 
* 
* 
* 
* 
* 
* 
* , דיון מתוך כנס הרצליה בשנת 2018
* 
* 
* 
* 
* 
* 
* 
* 
* 
* 
* 

;סיכום הבחירות
* 
* 

### תוצאות רשמיות בילקוט הפרסומים
 ילקוט הפרסומים ה'תשע"ט, חוברת 7998: אור יהודה, 2986; אזור, 2988; אשדוד, 2991; אשקלון, 2993; בית דגן, 2996; בני ברק, 2997; בסמ"ה, 3000; גבעת שמואל, 3002; גבעתיים, 3004; הרצליה, 3006; חולון, 3008; יבנה, 3011; כפר ברא, 3014; כפר שמריהו, 3016; כפר קאסם, 3017; מבשרת ציון, 3020; קריית אונו, 3022; קריית מלאכי; שוהם, 3026.

 ילקוט הפרסומים ה'תשע"ט, חוברת 7999: אור עקיבא, 3030; בנימינה-גבעת עדה, 3032; דלית אל־כרמל, 3034; דייר חנא, 3037; חיפה, 3039; יפיע, 3042; כאוכב אבו אל־היג'א, 3045; מג'ד אל־כרום, 3047; מעלה עירון, 3049; קריית ים, 3051; ריינה, 3053; רמת ישי, 3055; שלומי, 3057.

 ילקוט הפרסומים ה'תשע"ט, חוברת 8000: אכסאל, 3062; אעבלין, 3064; באר שבע, 3066; בועיינה-נוג'ידאת, 3069; בית שאן, 3071; ג'לג'וליה, 3073; ג'סר א-זרקא, 3075; דבוריה, 3077; דימונה, 3080; חדרה, 3082; חורפיש, 3085; חריש, 3087; טובא זנגריה, 3089; טורעאן, 3091; יקנעם עילית, 3093; ירוחם, 3095; כסיפה, 3097; כפר כמא, 3099; כפר מנדא, 3101; כפר תבור, 3103; כרמיאל, 3105.

 ילקוט הפרסומים ה'תשע"ט, חוברת 8003: אבו גוש, 3162; אופקים, 3164; אליכין, 3166; באר יעקב, 3168; בית שמש, 3170; בני עי"ש, 3172; גדרה, 3174; גני תקווה, 3176; כפר יונה, 3178; לוד, 3180; מגדל העמק, 3182; מודיעין-מכבים-רעות, 3184; נתניה, 3187; סביון, 3190; ערערה בנגב, 3192; פתח תקווה, 3194; קריית יערים, 3197; רמלה, 3198; תל אביב-יפו, 3200.

 ילקוט הפרסומים ה'תשע"ט, חוברת 8004: אבן יהודה, 3206; אלעד, 3207; ביר אל-מכסור, 3210; טירה, 3212; ירכא, 3214; כוכב יאיר, 3216; כפר יאסיף, 3218; מטולה, 3220; עין מאהל, 3222; ערד, 3224; פסוטה, 3226; פקיעין (בוקעייה), 3228; קריית מוצקין, 3230; קריית עקרון, 3232; ראמה, 3234; רחובות, 3236; שפרעם, 3238.

 ילקוט הפרסומים ה'תשע"ט, חוברת 8005: מגדל, 3242; מזכרת בתיה, 3243; מזרעה, 3245; מעיליא, 3247; מצפה רמון, 3249; נהריה, 3251; נס ציונה, 3253; נצרת, 3255; נשר, 3258; סאג'ור, 3260; סחנין, 3262; עומר, 3264; עיילבון, 3266; עיספיא, 3268; עפולה, 3270; פוריידיס, 3273; קצרין, 3275; קריית אתא, 3277; קריית ביאליק, 3279; קריית גת, 3281; שגב-שלום, 3284; שדרות, 3286.

 ילקוט הפרסומים ה'תשע"ט, חוברת 8006: גן יבנה, 3288; זכרון יעקב, 3290; חורה, 3292; חצור הגלילית, 3294; טבריה, 3296; יאנוח-ג'ת, 3294; יסוד המעלה, 3300; כסרא-סמיע, 3302; מג'דל שמס, 3303; נצרת עילית, 3305; עג'ר, 3307; עכו, 3308; עראבה, 3310; פרדסיה, 3312; רהט, 3314; רכסים, 3316.

 ילקוט הפרסומים ה'תשע"ט, חוברת 8007: בוקעאתא, 3326; בענה, 3326.

 ילקוט הפרסומים ה'תשע"ט, חוברת 8013: אשכול 3636
באר טוביה, 3637; גזר, 3638; הגלבוע, 3640; הגליל התחתון, 3641; הערבה התיכונה, 3642; חבל איילות, 3643; חבל מודיעין, 3644; לב השרון, 3645; לכיש, 3646; מבואות החרמון, 3647; מגידו, 3648; מטה אשר, 3649; מעלה יוסף, 3650; מרחבים, 3652; משגב, 3653; נווה מדבר, 3654; עמק הירדן, 3655; עמק המעיינות, 3656; עמק חפר, 3657; רמת נגב, 3659; שדות נגב, 3660; שער הנגב, 3661.

 ילקוט הפרסומים ה'תשע"ט, חוברת 8014: אבו סנאן, 3664; בסמת טבעון, 3666; ג'דיידה-מכר, 3668; ג'ולס, 3671; ג'ש (גוש חלב), 3674; דייר אל-אסד, 3676; זמר, 3678; טמרה, 3681; יבנאל, 3684; ירושלים, 3687; כעביה-טבאש-חג'אג'רה, 3690; כפר ורדים, 3693; כפר כנא, 3695; פוריידיס (הודעה מתוקנת), 3697.

 ילקוט הפרסומים ה'תשע"ט, חוברת 8017: אל בטוף, 3744; אל קסום, 3744; בוסתן אל מרג', 3745; בני שמעון, 3746; דרום השרון, 3747; גליל עליון, 3749; חבל יבנה, 3750; חוף אשקלון, 3751; יואב, 3752; מטה יהודה, 3753; מרום הגליל, 3755; עמק יזרעאל, 3757; שדות דן, 3759; שפיר, 3760; תמר, 3761.

 ילקוט הפרסומים ה'תשע"ט, חוברת 8019: אילת, 3792; להבים, 3794;
מיתר, 3797; מגאר, 3799; מעלות-תרשיחא, 3801; משהד, 3804; נחף, 3806; עילוט, 3809; פרדס חנה-כרכור, 3811; צפת, 3813; קדימה-צורן, 3816; קריית טבעון, 3818; קריית שמונה, 3821; ראש פינה, 3824; רעננה, 3826; שעב, 3828; תל שבע, 3831.

 ילקוט הפרסומים ה'תשע"ט, חוברת 8024: שבלי-אום אל–גנם, 4000; אום אל–פחם, 4002; בית ג'ן, 4005; בת ים, 4007; טירת כרמל, 4010; יהוד-מונוסון, 4013; כאבול, 4015; כפר סבא, 4018; כפר קרע, 4020; לקיה, 4023; ערערה, 4025; קלנסווה, 4028; ראשון לציון, 4031; הוד השרון, 4034; זרזיר, 4037; ראש העין, 4039; רמת גן, 4042; רמת השרון, 4045.

 ילקוט הפרסומים ה'תשע"ט, חוברת 8025: אלונה, 4052; ברנר, 4052; גדרות, 4054; גולן, 4055; גן רווה, 4056; זבולון, 4057; חוף הכרמל, 4058; חוף השרון, 4060; מנשה, 4061; נחל שורק, 4063.

 ילקוט הפרסומים ה'תשע"ט, חוברת 8072: עין קנייא 6100.

תוצאות שתוקנו לאחר ערעור:
 ילקוט הפרסומים ה'תשע"ט, חוברת 8126: ערערה (מועצה בלבד) 8069.

 ילקוט הפרסומים ה'תשע"ט, חוברת 8128: אשקלון (מועצה בלבד) 8102.

תוצאות באזור יהודה ושומרון באתר הפרקליטות הצבאית:
 מנשרים, צווים ומנויים ה'תשע"ט-2019, מרץ 2019, חוברת 249

## הערות שוליים

קטגוריה:2018 בפוליטיקה הישראלית
2018